
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β1/3 

Έγκριση του εσωτερικού κανονισμού λειτουργίας του Γεωργικού Πανε¬ 
πιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: του άρθρου 11 παρ. 1 εδάφιο γ (νι) του Ν. 1268/ 
1982 «Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α87), αποφασίζουμε: 

Εγκρίνουμε τον εσωτερικό κανονισμό λειτουργίας του Γεωργικού 
Πανεπιστημίου Αθηνών τον οποίο κατάρτισε η Σύγκλητος του Ιδρύμα¬ 
τος στη συνεδρίαση της 2ας Νοεμβρίου 1989 και ο οποίος έχει ως εξής: 

«Εσωτερικός κανονισμός λειτουργίας του Γεωργικού Πανεπιστημίου 

Αθηνών». 

Η Σύγκλητος 

του Γεωργικού Πανεπιστημίου Αθηνών 

Έχοντας υπόψη τις διατάξεις: α) των άρθρων 3 παρ. 2, 3 και 4, 
11 παρ. 2 γνι, 12 παρ. 6,17 παρ. Ια, 25 παρ. 13, 29 παρ. 2, παρ. 18 
και 50 παρ. 4 του Ν. 1268/1982 «Για τη δομή και λειτουργία των 
Ανωτάτων Εκπαιδευτικών Ιδρυμάτων» (Α 87) και β) του 48 παρ. 12 
του Ν. 1404/1983 «Δομή και λειτουργία των Τεχνολογικών Εκπαι¬ 
δευτικών Ιδρυμάτων» (Α 173), αποφασίζει, καταρτίζει τον εσωτερικό 
κανονισμό του Ιδρύματος ως ακολούθως: 

ΜΕΡΟΣ ΠΡΩΤΟ: ΛΕΙΤΟΥΡΓΙΚΕΣ ΔΙΑΤΑΞΕΙΣ 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Χαρακτήρας και αποστολή του Ιδρύματος 

1. Το Γεωργικό Πανεπιστήμιο Αθηνών (Γ.Π.Α.) ιδρύθηκε το 1989 
με το Προεδρικό Διάταγμα 377/89 (ΦΕΚ 16/Α'/16.6.1989). Έχει 
ως έμβλημα την κεφαλή της θεάς Δήμητρας που περιβάλλεται από το 
όνομα του Ιδρύματος. Προέκυψε ύστερα από μετονομασία της Ανωτά- 
της Γεωπονικής Σχολής Αθηνών (Α.Γ.Σ.Α.) η οποία ήταν αυτοτελές 
Ανώτατο Εκπαιδευτικό Ίδρυμα από το 1920. Σύμφωνα με τον ιδρυτικό 
της νόμο 1844/1920 η Α.Γ.Σ.Α. ήταν ισότιμη προς το Εθνικό και Κα- 
ποδιστριακό Πανεπιστήμιο και τασσόταν μετά το Πανεπιστήμιο Αθηνών 
και το Εθνικό Μετσόβιο Πολυτεχνείο. Εξάλλου η Α.Γ.Σ.Α. αποτελούσε 
συνέχεια του Τριανταφυλλίδειου Γεωργικού Σχολείου (τριετούς φοίτη¬ 
σης) που είχε ιδρυθεί το 1888 και λειτουργούσε στον ίδιο χώρο. Το Γε¬ 
ωργικό Πανεπιστήμιο Αθηνών είναι μέλος Διεθνών Πανεπιστημιακών 
Ενώσεων και ο τίτλος του στην αγγλική γλώσσα είναι «Α^ποιιΙιιιγθΙ 
ΙΙηίνβΓδίΐγ οί ΑΐΗβΠδ». 

2. Το Γ.Π.Α. παρέχει γεωπονική εκπαίδευση σε προπτυχιακό και 


μεταπτυχιακό επίπεδο η οποία καλύπτει όλους τους τομείς της γεωργι¬ 
κής δραστηριότητας. Τα εκπαιδευτικά της προγράμματα συνδυάζουν 
αρμονικά τη θεωρητική διδασκαλία με την εργαστηριακή άσκηση και 
την πρακτική εξάσκηση, πηγάζουν από την ερευνητική εμπειρία και συ¬ 
σχετίζονται με τα προβλήματα και τις προοπτικές της ελληνικής γεωρ¬ 
γίας. Στοχεύουν στο να καταστήσουν τους αποφοίτους του Ιδρύματος 
ικανούς για το ρόλο του Γεωπόνου που και σήμερα όπως και στο παρελ¬ 
θόν είναι δάσκαλος και συμπαραστάτης του Αγρότη και σχεδιαστής της 
γεωργικής ανάπτυξης της χώρας που συμβάλλει με την έρευνά του στην 
επίλυση των προβλημάτων του αγροτικού χώρου και στην ορθολογική 
διαχείριση των φυσικών πόρων για την παραγωγή αγροτικών προϊό¬ 
ντων. 

3. Μέσα στα πλαίσια του Γ.Π.Α. θεραπεύεται η βασική και προσανα¬ 
τολισμένη έρευνα που στοχεύει στο να συμβάλλει στην ανάπτυξη της γε¬ 
ωπονικής επιστήμης και στο να καταστήσει την ελληνική γεωργία αυτο¬ 
δύναμη προς το συμφέρον του αγροτικού πληθυσμού και γενικότερα του 
ελληνικού λαού. 

4. Το Γ.Π.Α. αποτελεί ακαδημαϊκό χώρο που εξασφαλίζει την ελεύ¬ 
θερη ανάπτυξη της επιστημονικής σκέψης, την ελεύθερη διακίνηση των 
ιδεών και τον ελεύθερο διάλογο για την προαγωγή της επιστήμης και 
των ιδεωδών της δημοκρατίας και την προάσπιση των ανθρωπίνων 
αξιών. Για την εκπλήρωση της αποστολής αυτής οι χώροι του Γ.Π.Α. 
αποτελούν απαραβίαστο πανεπιστημιακό άσυλο και λειτουργούν σύμ¬ 
φωνα με τους κανόνες που ελεύθερα καθιερώνει η πανεπιστημιακή κοι¬ 
νότητα του Ιδρύματος. 

Άρθρο 2 

Όργανα του Γ.Π.Α. και Λειτουργία τους 

1. Τα Συλλογικά Πανεπιστημιακά Όργανα του Γ.Π.Α. σύμφωνα, με 
τα άρθρα 8-11 του Ν. 1268/82 είναι: 

α) Η Σύγκλητος του Ιδρύματος, 
β) Το Πρυτανικό Συμβούλιο, 
γ) Η Γενική Συνέλευση Τμήματος, 
δ) Το Διοικητικό Συμβούλιο Τμήματος, 
ε) Η Γενική Συνέλευση Τομέα. 

2. Τα Συλλογικά Διοικητικά Όργανα, της παραγράφου 1 του παρό¬ 
ντος άρθρου έχουν τη σύνθεση που προβλέπεται από το Ν. 1268/82. 

3. Η διαδικασία συζήτησης θεμάτων και λήψης αποφάσεων στα πα¬ 
νεπιστημιακά όργανα είναι η ακόλουθη: 

α) Διαβιβάζονται ή αναπτύσσονται οι εισηγήσεις από τους εισηγητές 
του κάθε θέματος. Οι εισηγήσεις είναι γραπτές εκτός αν το σώμα δεχτεί 
προφορικές εισηγήσεις σε κάποια θέματα. Οι γραπτές εισηγήσεις διανέ¬ 
μονται υποχρεωτικά, μαζί με την ημερήσια διάταξη με ευθύνη της 
Γραμματείας της Συγκλήτου. 

β) Πάνω στις εισηγήσεις γίνονται διευκρινιστικές ερωτήσεις στις 
οποίες απαντούν οι εισηγητές. 

γ) Συντάσσεται κατάλογος ομιλητών και γίνονται ομιλίες σε χρόνο ο 
οποίος καθορίζεται από το σώμα για κάθε θέμα. Προτάσεις ή τροπολο¬ 
γίες καταθέτονται γραπτές. 

δ) Ακολουθούν οι δευτερολογίες των εισηγητών οι οποίοι σχολιάζουν 
τις νέες προτάσεις ή τροπολογίες. 

ε) Τέλος οι εισηγήσεις ή προτάσεις τίθενται σε ψηφοφορία εάν δεν υπάρ- Συμβουλίου, εφαρμόζονται τα αναφερόμενα για τη Σύγκλητο στο άρθρο 

χει ομοφωνία των μελών των οργάνων που έχουν δικαίωμα ψήφου. 3, εφόσον δεν είναι αντίθετα με τις σχετικές διατάξεις του Ν. 1268/ 

στ) Για κάθε διαδικαστικά θέμα που προκύπτει αποφασίζει το σώμα. 1982. 


Άρθρο 3 

Σύνθεση και λειτουργία Συγκλήτου 

1. Η σύνθεση της Συγκλήτου του Γ.Π.Α. είναι η προβλεπόμενη από 
τις διατάξεις των άρθρων: 11 (παρ. 1β) του Ν. 1268/82 και 6 (παρ. 8) 
του Ν. 1351/1983. 

2. Στις συνεδριάσεις της Συγκλήτου παρίσταται ο Προϊστάμενος 
Γραμματείας του Γ.Π.Α., χωρίς δικαίωμα ψήφου. 

3. Ο Γραμματέας της Συγκλήτου είναι Διοικητικός Υπάλληλος του 
Κλάδου ΠΕ ή ΤΕ που ορίζεται από τη Σύγκλητο μετά από εισήγηση του 
Πρύτανη. 

4. Η Σύγκλητος συνεδριάζει καθ’ όλο το έτος για θέματα της αρμο- 
διότητάς της και καλείται σε τακτικές συνεδρίες και έκτακτες από τον 
Πρύτανη, ως Πρόεδρο, ή απουσία του, από τον Αντιπρύτανη Οικονομι¬ 
κού Προγραμματισμού και Ανάπτυξης και απουσία του, από τον Αντι- 
πρύτανη Ακαδημαϊκών Υποθέσεων. 

5. Είναι δυνατή η έκτακτη σύγκληση της Συγκλήτου, αν το ζητήσει 
με σχετική τουλάχιστον αίτησή της το 1/3 των μελών της, ή αν τούτο 
ζητηθεί από τον Πρύτανη, ή κατά την απουσία του από το νόμιμο ανα¬ 
πληρωτή του. 

Η έκτακτη σύγκληση, πραγματοποιείται υποχρεωτικά στην άμεσο 
πρώτη τακτή ημέρα συνεδριάσεως, από την κατάθεση της αίτησης στο 
Πρωτόκολλο της Κεντρικής Διοίκησης, του Γ.Π.Α. 

6. Θέματα εκτός ημερήσιας διάταξης είναι δυνατό να συζητηθούν 
εφόσον παρίστανται και συμφωνούνόλατάμέλη της Συγκλήτου, ή στην 
επόμενη συνεδρία με απλή απόφαση των παρόντων μελών. 

7. Απαρτία υπάρχει, όταν παρίσταται ο προβλεπόμενος από το άρθρο 12 
(παρ. 5) του Ν. 1268/82, αριθμός μελών που έχουν δικαίωμα ψήφου. 

Σε περίπτωση έλλειψης απαρτίας, η Σύγκλητος συγκαλείται εκ νέου 
μέσα σε δέκα ημέρες από την πρώτη σύγκληση και ευρίσκεται σε απαρ¬ 
τία οσαδήποτε μέλη κι αν είναι παρόντα. 

8. Οι αποφάσεις παίρνονται με την προβλεπόμενη, από την κείμενη 
νομοθεσία, πλειοψηφία. 

9. Τα θέματα εισηγείται στη Σύγκλητο ο Πρόεδρός του, ή ο οριζόμε¬ 
νος για κάθε περίπτωση Αντιπρύτανης, ή άλλο μέλος της Συγκλήτου. 

10. Ο Γραμματέας της Συγκλήτου τηρεί τα πρακτικά εκάστης συνε¬ 
δρίας τα οποία διανέμονται και επικυρώνονται κατά την ίδια ή άλλη συ¬ 
νεδρία, υπογράφονται δε από τα παρόντα κατά τη συνεδρία μέλη. Επι¬ 
κυρωμένα πρακτικά χορηγούνται στα μέλη της Συγκλήτου μετά από αί¬ 
τηση. Οι αποφάσεις συνοπτικά διανέμονται στα μέλη της Συγκλήτου και 
στα Τμήματα. 

11. Αποφάσεις της Συγκλήτου δύνανται να εκτελούνται και προ της 
επικύρωσης των πρακτικών μόνο μετά από ειδική απόφαση αυτής, η 
οποία αναφέρεται στα πρακτικά. 

12. Αντίγραφο των επικυρωμένων πρακτικών δίδεται σε πάντα έχο- 
ντα έννομο συμφέρον ή σε έτερον αιτούντα -μετά από απόφαση της Συ¬ 
γκλήτου. 

13. Η Σύγκλητος δύναται με απόφασή της να προσκαλεί στις συνε¬ 
δριάσεις άτομα ή εκπροσώπους φορέων για να διατυπώσουν τη γνώμη 
τους σε θέματα που τους αφορούν, με σκοπό την αντικειμενικότερη δια¬ 
μόρφωση σχετικής απόφασης πάνω στα θέματα αυτά. 

Τα άτομα αυτά, αποχωρούν προ της λήψεως οποιοσδήποτε απόφασης. 

Άρθρο 4 

Σύνθεση και λειτουργία Πρυτανικού Συμβουλίου 

1. Η σύνθεση του Πρυτανικού Συμβουλίου είναι η προβλεπόμενη από 
τις διατάξεις του άρθρου 11 (παρ. 2α) του Ν. 1268/1982. 

2. Στις συνεδριάσεις του Πρυτανικού Συμβουλίου είναι δυνατό να κα¬ 
λούνται να συμμετέχουν, με δικαίωμα λόγου αλλά χωρίς δικαίωμα ψή¬ 
φου, μέλη ΔΕΠ και εκπρόσωποι συνδικαλιστικών φορέων. 

3. Στις συνεδριάσεις του Πρυτανικού Συμβουλίου'παρίσταται και ο 
Προϊστάμενος Γραμματείας του Γ.Π.Α., χωρίς διικαίωμα ψήφου. 

4. Ο Γραμματέας του Πρυτανικού Συμβουλίου είναι διοικητικός 
υπάλληλος των Κλάδων ΠΕ ή ΤΕ ή ΔΕ και ορίζεται από αυτό μετά από 
εισήγηση του Πρύτανη. 

5. Είναι δυνατή η έκτακτη σύγκληση του Πρυτανικού Συμβουλίου, 
αν το ζητήσουν με σχετική αίτηση δύο μέλη τους ή αν τούτο ζητηθεί από 
τον Πρύτανη. 

6. Για τα λοιπά θέματα συγκλήσεως και λειτουργίας του Πρυτανικού 


Άρθρο 5 

Σύνθεση και λειτουργία Γενικής Συνελεύσεως Τμήματος 

1. Η σύνθεση της Γ ενικής Συνελεύσεως Τμήματος είναι η προβλεπό¬ 
μενη από τις διατάξεις των άρθρων 8 του Ν. 1268/82 και 6 του Ν. 
1351/83. 

2. Καθήκοντα Γραμματέα της Γενικής Συνέλευσης Τμήματος, εκτε- 
λεί ο υπό του Πρυτανικού Συμβουλίου, οριζόμενος Γραμματέας του 
Τμήματος, ο οποίος είναι και Προϊστάμενος της Γραμματείας αυτού. 

3. Κατά τις συνεδριάσεις της Γενικής Συνέλευσης Τμήματος, τα θέ¬ 
ματα εισηγείται ο Πρόεδρος του Τμήματος. Δύναται όμως, να αναθέτει 
την εισήγηση μερικών από αυτά, στον Γραμματέα του Τμήματος, ή σε 
μέλος της Συνέλευσης. 

4. Για τα λοιπά θέματα σύγκλησης και λειτουργίας έχουν εφαρμογή 
τα αναφερόμενα για τη Σύγκλητο στο άρθρο 3, εφόσον δεν είναι αντί¬ 
θετα με τις σχετικές διατάξεις των Νόμων 1268/82, 1351/83 και 
1404/83. 


Άρθρο 6 

Σύνθεση και λειτουργία Διοικητικού Συμβουλίου Τμήματος 

1. Η σύνθεση του Διοικητικού Συμβουλίου του Τμήματος είναι η προ¬ 
βλεπόμενη από τις διατάξεις του Ν. 1268/82. 

2. Καθήκοντα Γραμματέα του Διοικητικού Συμβουλίου ασκεί ο 
Γραμματέας του Τμήματος, δύναται όμως ο Πρόεδρος του Τμήματος 
να ορίσει, ως Γραμματέα, Διοικητικό Υπάλληλο της Γραμματείας του 
Τμήματος, λόγω φόρτου εργασίας του Γραμματέα του Τμήματος. 

3. Είναι δυνατή η έκτακτη σύγκληση του Διοικητικού Συμβουλίου 
του Τμήματος, αν το ζητήσει το 1/3 των μελών του Διοικητικού Συμ¬ 
βουλίου, ή ο Πρόεδρος αυτού. 

4. Για τα λοιπά θέματα σύγκλησης και λειτουργίας του Διοικητικού 
Συμβουλίου, εφαρμόζονται τα αναφερόμενα για τη Σύγκλητο στο άρθρο 
3, εφόσον δεν είναι αντίθετα με τις σχετικές διατάξεις του Νόμου 1268/ 
1982. 


Άρθρο 7 

Σύνθεση και λειτουργία Γενικής Συνέλευσης Τομέα 

1. Η σύνθεση της Γενικής Συνέλευσης του Τομέα είναι η προβλεπό¬ 
μενη από τις διατάξεις του άρθρου 9 του Νόμου 1268/82. 

2. Χρέη Γ ραμματέα της Γ ενικής Συνέλευσης Τομέα, ανατίθενται από 
τη Γ ενική Συνέλευση του Τομέα, σε υπάλληλο Ε.Δ.Τ.Π., εκ περιτροπής. 

3. Είναι δυνατή, η έκτακτη σύγκληση της Γενικής Συνέλευσης του 
Τομέα, αν το ζητήσει το 1/3 των μελών του Τομέα ή ο Διευθυντής του 
Τομέα. 

4. Για τα λοιπά θέματα σύγκλησης και λειτουργίας της Γενικής Συ¬ 
νέλευσης του Τομέα, έχουν εφαρμογή τα αναφερόμενα για τη Σύγκλητο 
στο άρθρο 3, εφόσον δεν είναι αντίθετα, με τις σχετικές διατάξεις του Ν. 
1268/1982. 


Άρθρο 8 

Συγκρότηση Συλλογικών Οργάνων 

1. Τα προβλεπόμενα στα άρθρα 8, 9, 10 και 11 του Νόμου 1268/ 
82 μέλη των συλλογικών οργάνων ορίζονται σύμφωνα με τις κείμενες 
διατάξεις μέχρι 31 Μαΐου του έτους που λήγει η θητεία τους. 

2. Η συγκρότηση των συλλογικών οργάνων του Γ.Π.Α. γίνεται ένα 
μήνα πριν τη λήξη της θητείας των απερχομένων μελών τους με πρυτα- 
νική πράξη. 

Άρθρο 9 

Αποφάσεις Συλλογικών Οργάνων 

1. Οι αποφάσεις στα συλλογικά όργανα του Γ.Π.Α., παίρνονται με 
απόλυτη πλειοψηφία των παρόντων μελών που συμμετέχουν ενεργά 
στην ψηφοφορία δηλ. των μελών που δεν απέχουν ή δεν χρησιμοποιούν 
λευκή ψήφο, εκτός εάν προβλέπέται διαφορετικά από το Ν. 1268/ 
1982. 

Οσοι χρησιμοποιούν λευκή ψήφο ή απέχουν από την ψηφοφορία, δεν 
υπολογίζονται στον αριθμό των παρόντων όσον αφορά στη λήψη της 
απόφασης, χωρίς αυτό να έχει καμμία επίπτωση σε θέματα απαρτίας. 

Άρθρο 10 

Αρμοδιότητες Συλλογικών Οργάνων 

Τα συλλογικά διοικητικά όργανα, έχουν τις αρμοδιότητες, που ορίζο¬ 
νται από το Νόμο 1268/82 και τους συμπληρωματικούς ή τροποποιη- 
τικοΰς του νόμους, Π.Δ. και Υπουργικές Αποφάσεις, που εκδόθηκαν και 
εκδίδονται με εξουσιοδότηση των Νόμων αυτών. 

Η απαρίθμηση των αρμοδιοτήτων που ακολουθεί γίνεται για πληρέ¬ 
στερη διασάφηση του τομέα ευθύνης του κάθε οργάνου, με στόχο τον περιο¬ 
ρισμό των γραφειοκρατικών διαδικασιών στη λειτουργία του Ιδρύμα¬ 
τος. 

α) Αρμοδιότητες Συγκλήτου 

Η Σύγκλητος μετά από εισηγήσεις των αρμοδίων οργάνων χαράζει 
την εκπαιδευτική και ερευνητική πολιτική του Ιδρύματος, είναι δε το 
ανώτατο όργανο του Γ.Π.Α.: 

ί) Έχει τη γενική εποπτεία της λειτουργίας του Α.Ε.Ι. και της τήρη¬ 
σης του νόμου και του εσωτερικού κανονισμού, 

ίί) Έχει όσες αρμοδιότητες δεν ανατίθενται από το νόμο σε άλλο όρ¬ 
γανο, 

ϊϊί) Αποφασίζει την ίδρυση, συγχώνευση, κατάργηση, ή μετονομασία 
υπαρχόντων τμημάτων. 

ϊν) Αποφασίζει για τα διατμηματικά προγράμματα σπουδών που θα 
οδηγούν σε χορήγηση ξεχωριστών πτυχίων και η πραγματοποίηση των 
οποίων απαιτεί τη σύμπραξη περισσοτέρων Τμημάτων. Στην περί¬ 
πτωση αυτή, η Σύγκλητος με απόφασή της ορίζει πενταμελή Διοικούσα 
Επιτροπή από μέλη του Δ.Ε.Π., που έχουν υποδειχθεί με αποφάσεις 
των Δ.Σ. των Τμημάτων που μετέχουν στο διατμηματικό πρόγραμμα. 
Στα διατμηματικά αυτά προγράμματα σπουδών η Δ.Ε. έχει τις αρμο¬ 
διότητες του Δ.Σ, του Τμήματος και η Σύγκλητος Γεν. Συνέλευσης 
Τμήματος. 

ν) Αποφασίζει για το περιεχόμενο και τη διάρκεια των κοινών κύκλων 
γνώσεων βασικής και γεωπονικής υποδομής, ύστερα από προτάσεις 
των Τμημάτων και εγκρίνει τα προγράμματα σπουδών όλων των Τμη¬ 
μάτων. 

νί) Αποφασίζει για την οργάνωση και εφαρμογή μεταπτυχιακών προ¬ 
γραμμάτων που οδηγούν σε μεταπτυχιακούς τίτλους και διπλώ¬ 
ματα. 

νίϊ) Ψηφίζει τον ετήσιο προϋπολογισμό και τις τροποποιήσεις μετά 
■ από εισήγηση του Πρυτανικού Συμβουλίου. 

νίίί) Εγκρίνει το ετήσιο πρόγραμμα έργων και τις τυχόν τροποποιή¬ 
σεις του μετά από εισήγηση του Πρυτανικού Συμβουλίου. 

ίχ) Τροποποιεί τον παρόντα Εσωτερικό Κανονισμό λειτουργίας μετά 
από γνώμη των Τμημάτων και τον υποβάλλει για έγκριση στο Υπουρ¬ 
γείο Εθνικής Παιδείας και Θρησκευμάτων το οποίο ασκεί έλεγχο νομι¬ 
μότητας. 

χ) Συμπληρώνει για το υπόλοιπο της θητείας τις θέσεις των Αντιπρυ- 
τάνεων που ενδέχεται να κενωθούν. 

χϊ) Αποφασίζει για όλα τα θέματα που αφορούν στο Ειδικό Εκπαιδευ¬ 
τικό Προσωπικό και το Διοικητικό Προσωπικό και για τα οποία δεν εί¬ 
ναι αρμόδια τα Τμημάτα. 

χΐί) Αποφασίζει για κάθε θέμα που αναφέρεται στην οργάνωση και 
λειτουργία του οικείου Α.Ε.Ι., στη διεξαγωγή και βελτίωση του διδα¬ 
κτικού, ερευνητικού, εκπαιδευτικού και επιμορφωτικού έργου του Ιδρύ¬ 
ματος, στην ανάληψη πρωτοβουλιών σύνδεσης του Α.Ε.Ι. με την κοινό¬ 
τητα και συμβολής του στην περιφερειακή ανάπτυξη, καθώς και στην 
επίλυση όλων των προβλημάτων - μετά από γνώμη των αρμόδιων συλ¬ 
λογικών οργάνων όπου απαιτείται - τα οποία ανακύπτουν τόσο κατά 
την εφαρμογή των διατάξεων της κείμενης νομοθεσίας όσο και κατά την 
πορεία και εξέλιξη της πανεπιστημιακής ζωής. 

χϋί) Συγκροτεί την Επιτροπή Έρευνας και καθορίζει τη γενικότερη 
πολιτική του Ιδρύματος σε θέματα έρευνας. 

χίν) Εγκρίνει το σχέδιο αξιοποίησης των Αγροκτημάτων και Γεωργι- 
κών Εγκαταστάσεων του Ιδρύματος. 

β) Αρμοδιότητες Πρυτανικού Συμβουλίου. 

Το Πρυτανικό Συμβούλιο είναι το ανώτατο εκτελεστικό και εισηγη¬ 
τικό προς τη Σύγκλητο όργανο του Γ.Π.Α.: 

ί) Εισηγείται στη Σύγκλητο τον Προϋπολογισμό, το πρόγραμμα έρ¬ 
γων και τις τυχόν τροποποιήσεις του και εποπτεύει την εφαρμογή των 
σχετικών αποφάσεων της Συγκλήτου. 

ίί) Αποφασίζει για τις προτάσεις των Τμημάτων σχετικά με τη δη¬ 
μιουργία νέων θέσεων προσωπικού και εισηγείται στο Σ.Α.Π. και το 
Υπουργείο Εθνικής Παιδείας και Θρησκευμάτων. 


ϊίί) Μεριμνά για την οργάνωση των υπηρεσιών της Κεντρικής Διοί¬ 
κησης καθώς και για την τοποθέτηση μελών του Ε.Δ.Τ.Π. και του Διοι¬ 
κητικού Προσωπικού σ’ αυτές. 

ίν) Αποφασίζει για ανάθεση διδακτικού έργου στα μέλη του ΔΕΠ του 
Τομέα ενός Τμήματος για μαθήματα του γνωστικού πεδίου που περι¬ 
λαμβάνονται στο πρόγραμμα σπουδών άλλου Τμήματος, μετά από σχε¬ 
τική εισήγηση των Τμημάτων αυτών. 

ν) Ασκεί όσες άλλες αρμοδιότητες του αναθέτει η Σύγκλητος με από¬ 
φασή της. 

γ) Αρμοδιότητες Γεν. Συνέλευσης Τμήματος (Γ.Σ. Τμήματος). 
Ασκεί τις αρμοδιότητες που προβλέπει ο νόμος 1268/82 (8 παρ. 2ε) 
και αναθέτει αρμοδιότητες στο Δ.Σ. (8 παρ. 3, γ, ιιι), χορηγεί άδειες 
απουσίας (11 παρ. 1, α) και εκπαιδευτικές άδειες (17 παρ. 3, γ) στα 
μέλη ΔΕΠ, Ε.Δ.Π., Ε.Δ.Τ.Π. αποφασίζει για: 

Εκλογή εκλεκτόρων (15 παρ. 4, β). 

Επανεξέταση απόφασης εκλεκτόρων με παραπομπή στην ΕΑΓΕ (15 
παρ. 4, ζ). 

Άρση στασιμότητας μέλους ΔΕΠ (15 παρ. 5, ζ). 

Προκήρυξη θέσης (15 παρ. Ια). 

Θέματα εκπόνησης διδακτορικής διατριβής (35 παρ. 7, 36 παρ. 1, 
ν36 παρ. 2, αιι). 

Εκλογή διευθυντή εργαστηρίου ή φροντιστηρίου (7 παρ. 3). 
Πρόσληψη ειδικού επιστήμονα (18 παρ. 2, α) εντεταλμένου επίκου¬ 
ρου καθηγητή (18 παρ. 2, β) και επισκέπτη καθηγητή (18 παρ. 1). 

Μονιμοποίηση λεκτόρων (31 παρ. 3, β) επίκουρων καθηγητών (32 
παρ. 2, β) αναπληρωτών καθηγητών (33 παρ. 2) και καθηγητών (34 
παρ. 3). 

Ένταξη επιστημονικού συνεργάτη σε θέση ΕΔΤΠ (35 παρ. 2, α, ιιι). 
Κατανομή εργαστηρίων (30 παρ. 4, β, γ), φροντιστηρίων (30 παρ. 
4, β, γ) και προσωπικού (30 παρ. 3β, γ) στους Τομείς. 

Αντικατάσταση μαθημάτων από προγράμματα εφαρμογών (24 παρ. 
9). 

Αντιστοιχία διδακτικών μονάδων (24 παρ. 3). 

Μετάκληση καθηγητών (16 παρ. 2, 3, 4). 

Κατάρτιση, αναθεώρηση προγράμματος σπουδών (24 παρ. 6). 
Εκπρόσωπο στη Σύγκλητο (11 παρ. 1, β). 

Εκφέρει γνώμη για: 

Συγκρότηση σχολής (30 παρ. 5, ά). 

Σύσταση τομέων (30 παρ. 4, α,γ,δ). 

Εσωτερικό κανονισμό Α.Ε.Ι. (11 παρ. 1, γ, νι). 

Έκδοση, διάθση διδακτικών βιβλίων (23 παρ. 3). 

Δωρεάν εκτύπωση διατριβών (23 παρ. 3). 

Προτείνει: 

Ανάθεση διδασκαλίας σε διασχολικά ή διατμηματικά προγράμματα 
(24 παρ. 12, α). 

Ανάθεση διδασκαλίας σε μέλος ΔΕΠ άλλου τμήματος (24 παρ. 8). 
δ) Διοικητικό Συμβούλιο Τμήματος. 

Το Δ.Σ. Τμήματος: 

ί) Εισηγείται προς τη Γ.Σ. την κατανομή των κονδυλίων στις διάφο¬ 
ρες διδακτικές και ερευνητικές δραστηριότητες του Τμήματος. 

ϊϊ) Αποφασίζει ύστερα από πρόταση των Τομέων για την τοποθέτηση 
και υπηρεσιακή κατάσταση του Ε.Δ.Τ.Π. 

ίϋ) Αποφασίζει ύστερα από πρόταση των Τομέων την τοποθέτηση και 
τα καθήκοντα των Ε.Μ.Υ. 

ΐν) Αποφασίζει για όλες τις ατομικές, διοικητικές υποθέσεις των φοι¬ 
τητών. 

ν) Ύστερα από γνώμη των Τομέων υποβάλλει προτάσεις στο Πρυτα¬ 
νικό Συμβούλιο για δημιουργία νέων θέσεων Δ.Ε.Π. και Ε.Δ.Τ.Π.. 

νί) Κατανέμει τις κενές θέσεις Δ.Ε.Π. κατά Τομέα, σύμφωνα με τις 
ανάγκες του και κατά βαθμίδα κατά τρόπο που να εξασφαλίζει σύμμε¬ 
τρη κατανομή στις τέσσερις βαθμίδες. Για απόκλιση από τον κανόνα της 
σύμμετρης κατανομής, καθώς και μετατροπή ύστερα από την αρχική 
κατανομή μιάς θέσης από μία βαθμίδα σε άλλη το Δ.Σ. του Τμήματος 
ζητά την έγκριση της Γ.Σ. Τμήματος. 

νίϊ) Ασκεί όσες αρμοδιότητες του αναθέτει η Γ.Σ. με ειδική απόφασή 
της. 

ε) Γενική Συνέλευση Τομέα, 
ί) Εκλέγει τον Διευθυντή του Τομέα. 

ίί) Συντονίζει το έργο του Τομέα στα πλαίσια των αποφάσεων της 
Γ.Σ. του Τμήματος. 

ϊϋ) Υποβάλλει προτάσεις προς τη Γ.Σ. Τμήματος, σχετικά με το 
πρόγραμμα σπουδών. 

ίν) Κατανέμει τα κονδύλια του Τομέα στις διάφορες διδακτικές και 
ερευνητικές του δραστηριότητες. 

ν) Αναθέτει καθήκοντα Διευθυντή Εργαστηρίου ή Φροντιστηρίου. 

νϊ) Αποφασίζει για την κατανομή του διδακτικού έργου στα μέλη του 
ΔΕΠ του Τομέα. 

Άρθρο 11 

Θητεία Μελών Συλλογικών Διοικητικών Οργάνων 

Η θητεία του Πρύτανη και Αντιπρυτάνεων είναι τριετής, των Προέ¬ 
δρων Τμημάτων και των εκπροσώπων των Τμημάτων διετής και των 
λοιπών μελών των πανεπιστημιακών οργάνων ετήσια. 

Η θητεία του Πρύτανη, των Αντιπρυτάνεων και των Προέδρων των 
Τμημάτων μπορεί να ανανεωθεί μέχρι δύο φορές. 

Άρθρο 12 

Σχέσεις μεταξύ των Συλλογικών Διοικητικών Οργάνων 

1. Α. Σχέσεις μεταξύ Γ.Σ. Τομέα και Γ.Σ. Τμήματος. 

I. Η Γ.Σ. Τομέα υποβάλλει προτάσεις προς τη Γ.Σ. Τμήματος, σχε¬ 
τικά με το πρόγραμμα σπουδών. 

Β. Σχέσεις μεταξύ Γ.Σ. Τομέα και Δ.Σ. Τμήματος. 

1. Η Γ.Σ. Τομέα παρέχει τη γνώμη της στο Δ.Σ. του Τμήματος σχε¬ 
τικά με τη δημιουργία νέων θέσεων Δ.Ε.Π. και Ε.Δ.Τ.Π. 

II. Η Γ.Σ. του Τομέα παρέχει τη γνώμη στο Δ.Σ. σχετικά με την το¬ 
ποθέτηση και τα καθήκοντα των Ε.Μ.Υ., όπως επίσης και για την το¬ 
ποθέτηση και υπηρεσιακή κατάσταση του Ε.Δ.Τ.Π. 

2. Α. Σχέσεις μεταξύ Δ.Σ. και Γ.Σ. Τμήματος. 

I. Το Δ.Σ. εισηγείται στη Γ.Σ. την κατανομή των κονδυλίων στις διά¬ 
φορες διδακτικές και ερευνητικές δραστηριότητες του Τμήματος. 

II. Το Δ.Σ. ασκεί τις αρμοδιότητες που του αναθέτει η Γ.Σ. με ειδική 
απόφασή της. 

Β. Σχέσεις μεταξύ Δ.Σ. Τμήματος και Πρυτανικού Συμβουλίου. 

I. Το Δ.Σ. υποβάλλει προτάσεις στο Π.Σ. σχετικά με τη δημιουργία 
νέων θέσεων Δ.Ε.Π. και Ε.Δ.Τ.Π. 

Γ. Σχέσεις μεταξύ Διοικητικών Συμβουλίων δύο ή περισσοτέρων 
Τμημάτων - Συγκλήτου. 

I. Η διδασκαλία κάθε διατμηματικού προγράμματος ανατίθεται με 
μερική απασχόληση σε μέλη του ΔΕΠ δύο ή περισσότερων Τμημάτων 
του Α.Ε.Ι., ύστερα από προτάσεις των Δ.Σ. των Τμημάτων αυτών. Με 
απόφαση της Συγκλήτου είναι δυνατή η οργάνωση διατμηματικών προ¬ 
γραμμάτων που οδηγούν σε ξεχωριστό πτυχίο. 

3. Α. Σχέσεις μεταξύ Γ.Σ. Τμήματος και Συγκλήτου. 

I. Η Γ.Σ. υποβάλλει στη Σύγκλητο τα ετήσια προγράμματα σπουδών 
για τελική έγκριση. 

II. Η Γ.Σ. Τμήματος φέρει στη Σύγκλητο για έγκριση τις θέσεις 
Δ.Ε.Π. που προκηρύσσει. 

III. Επίσης η Γ.Σ. Τμήματος παρέχει στη Σύγκλητο τη γνώμη της 
σχετικά με την κατάρτιση ή τροποποίηση του Εσωτερικού Κανονισμού 
Λειτουργίας. 

Άρθρο 13 

Μονομελή Διοικητικά Όργανα 

Τα μονομελή Διοικητικά Όργανα του Γ.Π.Α. κατά ιεραρχική σειρά 
είναι τα ακόλουθα: α) Πρύτανης, β) Αντιπρυτάνεις, γ) Πρόεδρος Τμή¬ 
ματος, δ) Διευθυντής Τομέα και ε) Διευθυντής Εργαστηρίου. 

Α. Πρύτανης: Ο Πρύτανης είναι το Ανώτατο μονομελές Διοικητικό 
Όργανο του Ιδρύματος και προέρχεται πάντα από τη βαθμίδα του Κα- 
θηγητή ή Αναπληρωτή Καθηγητή. 

Ο Πρύτανης συγκαλεί το Πρυτανικό Συμβούλιο και τη Σύγκλητο, 
καταρτίζει την ημερήσια διάταξή τους, προεδρεύει των εργασιών τους, 
μεριμνά για την εφαρμογή των αποφάσεών τους και εκδίδει τη σχετική 
με την ανάληψη των καθηκόντων από μέλη του ΔΕΠ πράξη ή άλλη 
πράξη σύμφωνα με τις κείμενες διατάξεις. 

Ο Πρύτανης έχει υπό την εποπτεία του την καθόλου λειτουργία του 
Ιδρύματος και των παραρτημάτων του, τους διδάσκοντες και διδασκο- 
μένους σ’ αυτό και το προσωπικό της Διοίκησης, επιβλέπει την υπό 
όλων τούτων τήρηση των Νόμων, εκπροσωπεί το ίδρυμα σε όλες τις 
σχέσεις του ενώπιον των Δικαστηρίων και κάθε άλλης αρχής, επικοινω¬ 
νεί μετά του Υπουργού και κάθε άλλης αρχής και εκτελεί όλα τα καθή¬ 
κοντα που προβλέπονται στο Νόμο 1268/82 «για τη δομή και λειτουρ¬ 
γία των Α.Ε.Ι.», όπως αυτός ισχύει κάθε φορά. Τέλος ο Πρύτανης μετέ¬ 


χει στο Συμβούλιο της Ανώτατης Παιδείας. Τον Πρύτανη απόντα ή κω¬ 
λυόμενο αναπληρώνει ο Αντιπρύτανης Ακαδημαϊκών Υποθέσεων και 
Προσωπικού στα θέματα της αρμοδιότητάς του και ο Αντιπρύτανης Οι¬ 
κονομικού Προγραμματισμού και Ανάπτυξης στα αντίστοιχα θέματα 
της αρμοδιότητάς του. 

Τον Πρύτανη και έναν των Αντιπρυτάνεων απόντες ή κωλυόμενους 
αναπληρώνει ο έτερος των Αντιπρυτάνεων. 

Β. Αντιπρυτάνεις: 

Οι Αντιπρυτάνεις Οικονομικού Προγραμματισμού και Ανάπτυξης 
και Ακαδημαϊκών Υποθέσεων και Προσωπικού επικουρούν τον Πρύ¬ 
τανη και ασκούν τις αντίστοιχες αρμοδιότητες σύμφωνα με τις σχετικές 
αποφάσεις της Συγκλήτου. 

Ο Αντιπρύτανης Ακαδημαϊκών Υποθέσεων και Προσωπικού επικου¬ 
ρεί τον Πρύτανη στην οργάνωση και την εποπτεία των προπτυχιακών 
και μεταπτυχιακών σπουδών, της βιβλιοθήκης και των Διοικητικών 
Υπηρεσιών του Γ.Π.Α. 

Ο Αντιπρύτανης Οικονομικού Προγραμματισμού και Ανάπτυξης επι¬ 
κουρεί τον Πρύτανη στην ανάπτυξη και διαχείριση των οικονομικών πό¬ 
ρων του Ιδρύματος και στην εποπτεία και οργάνωση των Νομικών Προ¬ 
σώπων Δημοσίου ή Ιδιωτικού Δικαίου του Ιδρύματος και του Ειδικού 
Λογαριασμού. 

Γ. Πρόεδρος Τμήματος: 

Ο Πρόεδρος Τμήματος είναι το Ανώτατο μονομελές Διοικητικό Όρ¬ 
γανο στο επίπεδο του Τμήματος. 

Ο Πρόεδρος Τμήματος ανήκει στη βαθμίδα του Καθηγητή ή του 
Αναπληρωτή Καθηγητή και εκλέγεται μαζί με τον αναπληρωτή του 
από ειδικό σώμα εκλεκτόρων που απαρτίζεται από το σύνολο των μελών 
του Δ.Ε.Π., εκπροσώπους των φοιτητών ίσους προς τα μέλη του 
Δ.Ε.Π., εκπροσώπους των Ε.Μ.Υ. ίσους προς το 15% των μελών ΔΕΠ 
και εκπροσώπους του Ε.Δ.Τ.Π. ίσους προς το 5% των μελών του 
Δ.Ε.Π. Η θητεία του Προέδρου Τμήματος είναι διετής. Ο Πρόεδρος του 
Τμήματος: 

ΐ) Συγκαλεί τη Γενική Συνέλευση του Τμήματος, καθώς και το Διοι¬ 
κητικό Συμβούλιο και προεδρεύει στις συνεδριάσεις τους. 

ίί) Εισηγείται στη Γενική Συνέλευση και στο Διοικητικό Συμβούλιο 
για θέματα αρμοδιότητάς τους. 

ϊϋ) Τηρεί μητρώα επιστημονικής δραστηριότητας κάθε μέλους του 
Διδακτικού Ερευνητικού Προσωπικού. 

ίν) Μεριμνά για την εφαρμογή των αποφάσεων της Γ.Σ. και του Δ.Σ. 

ν) συγκροτεί Επιτροπές για τη μελέτη ή διεκπεραίωση συγκεκριμέ¬ 
νων θεμάτων και προΐσταται των υπηρεσιών του Τμήματος. 

Ο Πρόεδρος του Τμήματος δικαιούται να έχει μειωμένο διδακτικό 
έργο όχι όμως λιγότερο από 2 ώρες διδασκαλίας την εβδομάδα. 

Ο Πρόεδρος του Τμήματος κατά την απουσία του από τα καθήκοντά 
του αναπληρώνεται από το νόμιμο αναπληρωτή του. 

Δ. Διευθυντής Τομέα: 

Ο Διευθυντής Τομέα είναι το ανώτερο Διοικητικό Όργανο στο επί¬ 
πεδο του Τομέα και ανήκει στη βαθμίδα του Καθηγητή ή του Αναπλη¬ 
ρωτή Καθηγητή. Εκλέγεται μαζί με τον αναπληρωτή του από τη Γ.Σ. 
του Τομέα. 

Η θητεία του Διευθυντή και του αναπληρωτή του είναι ετήσια. 

Ο Διευθυντής του Τομέα συγκαλεί τη Γενική Συνέλευση του Τομέα 
καταρτίζει την ημερήσια διάταξη, προεδρεύει των εργασιών της και με¬ 
ριμνά για την εφαρμογή των αποφάσεών της. 

Ε. Διευθυντής Εργαστηρίου ή Φροντιστηρίου: 

Ο Διευθυντής Εργαστηρίου ή Φροντιστηρίου εκλέγεται μαζί με τον 
αναπληρωτή του για χρονική περίοδο τριών χρόνων από τη Γ.Σ. του 
Τομέα ή του Τμήματος, ή από τη Σύγκλητο, ανάλογα με το πού ανήκει 
το αντίστοιχο Εργαστήριο ή Φροντιστήριο, και ανήκει κατά προτεραιό¬ 
τητα στη βαθμίδα του Καθηγητή ή του Αναπληρωτή Καθηγητή. Η θη¬ 
τεία του Διευθυντή Εργαστηρίου ή Φροντιστηρίου μπορεί να ανανεώνε¬ 
ται χωρίς περιορισμό από το όργανο που τον εξέλεξε. Τα κριτήρια και η 
διαδικασία για την εκλογή του Διευθυντή ορίζονται με Π.Δ. 

Ο Διευθυντής Εργαστηρίου ή Φροντιστηρίου υποβάλλει προτάσεις 
στο Διευθυντή του Τομέα ή στον Πρόεδρο του Τμήματος ή στον Αντι- 
πρύτανη Ακαδημαϊκών Υποθέσεων, ανάλογα με το που ανήκει το Ερ¬ 
γαστήριο ή Φροντιστήριο, για επιλογή και διάθεση Ειδικών Μεταπτυ¬ 
χιακών Υποτροφιών. 

Οι αρμοδιότητες του Δ/ντή καθορίζονται από τον Εσωτερικό Κανονι¬ 
σμό του Εργαστηρίου ή Φροντιστηρίου. 

Άρθρο 14 

Εκλογή και εξέλιξη μελών Δ.Ε.Π. 

Μέλη εκλεκτορικών σωμάτων για εκλογή ή εξέλιξη μελών ΔΕΠ δεν 
μπορεί να ορίζονται και συνεπώς να συμμετέχουν στην εκλογή ή εξέλιξη 
αυτών, συγγενείς εξ αίματος ή αγχιστείας, μέχρι τετάρτου βαθμού συ¬ 
μπεριλαμβανομένου, με κρινόμενο υποψήφιο. 

Επίσης δεν μπορούν να συμμετέχουν μετά από απόφαση της Γ.Σ. 
στις ίδιες διαδικασίες κρίσης ή εξέλιξης μελών Δ.Ε.Π. και οφείλουν να 
απέχουν μέλη τα οποία αποδεδειγμένα έχουν ιδιαίτερο δεσμό ή εξαιρε¬ 
τική σχέση ή έχθρα ή οξεία αντίθεση, με κάποιον από τους υποψηφίους. 

Οι ανωτέρω λόγοι εξαιρέσεως ισχύουν ακόμη για οποιαδήποτε κατη¬ 
γορία προσωπικού που η εκλογή ή εξέλιξη απαιτεί κρίση αρμοδίου ορ¬ 
γάνου. 

Άρθρο 15 

Εκλογή Πρυτάνεως - Αντιπρυτάνεων. 

1. Η εκλογή Πρυτάνεως και Αντιπρυτάνεων του Γ.Π.Α., διεξάγεται 
πριν από την έναρξη των θερινών διακοπών του έτους που λήγει η θη¬ 
τεία τους. 

2. Η ημερομηνία διεξαγωγής των Πρυτανικών εκλογών ως και η 
Εφορευτική Επιτροπή διεξαγωγής τους ορίζονται με απόφαση του Πρυ- 
τανικού Συμβουλίου. 

3. Ο απερχόμενος πρύτανης εκδίδει πρόσκληση για την υποβολή 
υποψηφιοτήτων και καθορίζει την ημερομηνία λήξης της προθεσμίας 
υποβολής τους. Η προθεσμία αυτή δεν μπορεί να είναι μικρότερη των 
10 ημερών. 

4. Οι υποψηφιότητες κοινοποιούνται προς τα μέλη της Πανεπιστη¬ 
μιακής Κοινότητας. Εν συνεχεία ο απερχόμενος Πρύτανης καλεί τους 
υποψηφίους Πρυτάνεις και Αντιπρυτάνεις ν’ αναπτύξουν το πρόγραμμά 
τους σε χώρο και χρόνο που καθορίζονται στην πρόσκληση. Τη σχετική 
συζήτηση καλούνται να παρακολουθήσουν όλα τα μέλη του Ιδρύματος. 

5. Τους εκλέκτορες εκλογής Πρυτάνεως και Αντιπρυτάνεων συγκα- 
λεί ο απερχόμενος Πρύτανης με ειδική πρόσκληση που ορίζει τον τόπο, 
την ημέρα και την ώρα διεξαγωγής. 

6. Οι εκπρόσωποι του Ε.Ε.Π. που θα συμμετάσχουν στην εκλογή 
Πρυτάνεως και Αντιπρυτάνεων επιλέγονται με συλλογική απόφαση των 
μελών τους, μερίμνη του Συλλόγου τους και ελλείψει τούτου μερίμνη 
του Πρυτάνεως του Γ.Π.Α. 

7. Οι υποψηφιότητες για το αξίωμα του Πρυτάνεως και των Αντι- 
πρυτάνεων υποβάλλονται στην Πρυτανεία του Γ.Π.Α. το αργότερο 10 
ημέρες πριν από την ημέρα διεξαγωγής της. 

8. Η ψηφοφορία σύμφωνα με την κείμενη νομοθεσία άρθρο 11, παρ. 
3δ του Ν. 1268/82 είναι μυστική και διεξάγεται δια ψηφοδελτίων σε 
ειδική ψηφοδόχο η οποία πριν από την έναρξη της ψηφοφορίας ελέγχε¬ 
ται από τα μέλη της Εφορευτικής Επιτροπής και σφραγίζεται. Η διάρ¬ 
κεια της ψηφοφορίας καθορίζεται από την Εφορευτική Επιτροπή. 

9. Μετά το τέλος της ψηφοφορίας και την καταμέτρηση των ψήφων 
συντάσσεται και υπογράφεται πρακτικό αποτελέσματος εκλογής από 
όλα τα μέλη της Εφορευτικής Επιτροπής και υποβάλλεται στον Πρύ¬ 
τανη του Γ.Π.Α. 

10. Αν το αποτέλεσμα της εκλογής δεν αποβεί θετικό η ψηφοφορία 
επαναλαμβάνεται την επομένη ημέρα, την ίδια ώρα και στον αυτό τόπο 
μεταξύ των δύο ψηφοδελτίων που πλειοψήφησαν οπότε εκλέγεται όποιο 
συγκεντρώσει τις περισσότερες ψήφους. 

Άρθρο 16 

Εκλογή Προέδρων Τμημάτων 

1. Η εκλογή Προέδρων Τμημάτων του Ιδρύματος, ως και των Ανα¬ 
πληρωτών τους γίνεται πριν από την έναρξη των θερινών διακοπών του 
έτους που λήγει η θητεία τους. 

2. Τα ειδικά εκλεκτορικά σώματα εκλογής Προέδρων και Αναπλη¬ 
ρωτών τους συγκαλούνται από τον Πρύτανη του Γ.Π.Α. ο οποίος και 
προεδρεύει στο σώμα χωρίς ψήφο εφόσον δεν είναι εκλέκτορας. 

3. Οι εκπρόσωποι των φοιτητών αναδεικνύονται από το Φοιτητικό 
Σύλλογο σύμφωνα με τις κείμενες διατάξεις (άρθρα 2 του Ν. 1268/82 
και 79 παρ. 1 του Ν. 1566/1985). 

4. Οι εκπρόσωποι των μη διδακτόρων Επιμελητών, Βοηθών και 
Επιστημονικών Συνεργατών εκλέγονται σύμφωνα με το άρθρο 35 παρ. 


5 του Ν. 1268/82 με συλλογική απόφαση των μελών τους, μερίμνη 
του Συλλόγου που τους καλύπτει. 

5. Οι εκπρόσωποι των Ε.Μ.Υ. επιλέγονται σύμφωνα με το άρθρο 35 
(παρ. 5) του Ν. 1268/82 με συλλογική απόφαση των μελών τους, με¬ 
ρίμνη του Συλλόγου που τους καλύπτει και ελλείψει τούτου μερίμνη του 
Πρυτάνεως του Γ.Π.Α. 

6. Οι εκπρόσωποι του Ε.Δ.Τ.Π. υποδεικνύονται με ευθύνη του Συλ¬ 
λόγου τους. 

7. Στο Ειδικό Σώμα των Εκλεκτόρων, Προέδρων και Αναπληρωτών 
αυτών δεν συμμετέχουν τα μέλη του ΔΕΠ τα οποία κατά το Σύνταγμα 
δεν ασκούν διδακτικά ή ερευνητικά ή διοικητικά καθήκοντα (π.χ. βου¬ 
λευτές). 

8. Στην αρχή της συνεδρίας των Ειδικών Εκλεκτορικών Σωμάτων 
εκλέγεται Εφορευτική Επιτροπή η οποία έχει την ευθύνη της ομαλής 
διεξαγωγής των εκλόγών, αποτελούμενη από εκπροσώπους των φο¬ 
ρέων που συμμετέχουν στην ψηφοφορία. Της Εφορευτικής Επιτροπής 
προεδρεύει ο Πρύτανης του Γ.Π.Α. 

9. Οι υποψηφιότητες για τα αξιώματα Προέδρων και Αναπληρωτών 
Προέδρων υποβάλλονται στην Πρυταννεία του Γ.Π.Α. το αργότερο 
δέκα ημέρες πριν από την ημερομηνία διεξαγωγής της εκλογής.' Οι 
υποψηφιότητες για τα αξιώματα των Προέδρων και των Αναπληρωτών 
υποβάλλονται κεχωρισμένα και εκλέγονται με (ανεξάρτητες ψηφοφορίες. 
Εν συνεχεία ο Πρύτανης του Ιδρύματος καλεί τους υποψηφίους Προέ¬ 
δρους και τους Αναπληρωτές Προέδρων ν’ αναπτύξουν το πρόγραμμά 
τους ενώπιον του εκλεκτορικού σώματος σε χώρο και χρόνο που καθορί¬ 
ζονται στην πρόσκληση. Τη σχετική συζήτηση μπορούν να παρακολου¬ 
θήσουν όλα τα μέλη του Γ.Π.Α. 

Η πρόσκληση για την υποβολή υποψηφιοτήτων γίνεται με ανακοί¬ 
νωση του Πρυτάνεως, ο οποίος καλεί τους υποψηφίους να υποβάλουν 
υποψηφιότητα εντός προθεσμίας τουλάχιστον 10 ημερών. 

Οι υποψηφιότητες κοινοποιούνται σε όλα τα μέλη του εκλεκτορικού 
σώματος που τα αφορούν για να λάβουν γνώση. 

10. Η ψηφοφορία σύμφωνα με την κείμενη νομοθεσία άρθρο 8 (παρ. 
4δ) του Ν. 1268/82 είναι μυστική και διεξάγεται δια ψηφοδελτίων σε 
ειδική ψηφοδόχο η οποία πριν από την έναρξη της ψηφοφορίας ελέγχε¬ 
ται από τα μέλη της Εφορευτικής Επιτροπής και σφραγίζεται. 

Η διάρκεια της ψηφοφορίας καθορίζεται από την Εφορευτική Επι¬ 
τροπή. 

11. Μετά το τέλος των προβλεπομένων από το Νόμο ψηφοφοριών 
και την καταμέτρηση των ψήφων συντάσσεται και υπογράφεται πρα¬ 
κτικό αποτελέσματος εκλογής από τα μέλη της Επιτροπής και υποβάλ¬ 
λεται στη Γραμματεία του Τμήματος για τα περαιτέρω. 

12. Αν κατά τη διαδικασία εκλογής Προέδρου Τμήματος δεν υπάρξει 
υποψηφιότητα, η Σύγκλητος με απόφασή της διορίζει προσωρινό Πρόε¬ 
δρο Τμήματος. Η διαδικασία εκλογής Προέδρου επαναλαμβάνεται το 
συντομότερο δυνατόν σε ημερομηνία που ορίζεται από τη Σύγκλητο. 

Άρθρο 17 

Εκλογή Διευθυντών Τομέων 

1. Η εκλογή διευθυντών Τομέων του Πανεπιστημίου και των Ανα¬ 
πληρωτών τους γίνεται πριν από την έναρξη των θερινών διακοπών 
εκάστου έτους. 

2. Τις Γενικές Συνελεύσεις των Τομέων για την εκλογή Δ/ντών Το¬ 
μέων ή Αναπληρωτών συγκαλούν οι Πρόεδροι των Τμημάτων και σε 
απουσία ή,κώλυμα οι Αναπληρωτές Προέδρων, αφού προηγουμένως 
ζητήσουν να οριστούν οι εκπρόσωποι των φοιτητών και ο εκπρόσωπος 
των μη διδακτόρων Επιμελητών, Βοηθών, Επιστ. Συνεργατών κ.λπ. 

3. Οι εκπρόσωποι των φοιτητών.υποδεικνύονται με ευθύνη του Συλ¬ 
λόγου των φοιτητών της Σχολής σύμφωνα με τις κείμενες διατάξεις. 

4. Ο εκπρόσωπος των μη διδακτόρων Επιμελητών, Βοηθών ή 
Επιστ. Συνεργατών επιλέγεται μεταξύ των μη διδακτόρων που ανήκουν 
στον Τομέα με ευθύνη του Συλλόγου τους. 

5. Υποψηφιότητες υποβάλλονται από τους έχοντες δικαίωμα προς 
τούτο κατά τη συνεδρία εκλογής. 

6. Το αποτέλεσμα της εκλογής Διευθυντών Τομέων και Αναπληρω¬ 
τών ανακοινώνεται αμελητί στην Πρυτανεία του Πανεπιστημίου. 

Άρθρο 18 

Επιτροπές και Συμβούλια του Ιδρύματος 

1. Ειδικό Ταμείο του Γεωργικού Πανεπιστημίου Αθηνών: Η σύνθεση 
και οι αρμοδιότητες αυτού καθορίζονται από το Β.Δ. της 30ής Μαΐου 
1945 «περί του Ειδικού Ταμείου της Α.Γ.Σ.Α.» όπως τούτο τροποποή- 

θηκε και συμπληρώθηκε μεταγενέστερα. 

2. Επιτροπή Αξιοποίησης Αγροκτημάτων και Γεωργικών Εγκατα¬ 
στάσεων του Γ.Π.Α.: 

Η σύνθεση και οι αρμοδιότητες της καθορίζονται από τα άρθρα 10 
και επόμενα του Β.Δ/τος της 18ης Σεπτεμβρίου 1944 «περί της εκμε- 
ταλλεύσεως του κτήματος της Α.Γ.Σ.Α.» και τη με αριθ. Β1/274/30 
Απριλίου 1987 (ΦΕΚ τ. Β' 282/9.6.1987) Υπουργική Απόφαση «Με- 
τονομασία, ανασυγκρότηση και επανακαθορισμός αρμοδιοτήτων της 
Επιτροπής εκμετάλλευσης Αγορκτημάτων της Α.Γ.Σ.Α.». 

3. Επιτροπή πτηνοτροφείου του Γ.Π.Α.: Η σύνθεση και οι αρμοδιότη¬ 
τες της επιτροπής αυτής έχουν ως εξής: Η Επιτροπή του Κτηνοτροφείου 
της Σχολής αποτελείται από τους Δ/ντές των Εργαστηρίων Γενικής και 
Ειδικής Ζωοτεχνίας, Διατροφής Ζώων και Ανατομίας και Φυσιολογίας 
Αγροτικών Ζώων, με αναπληρωτές τους μέλη ΔΕΠ των αντίστοιχων 
Εργαστηρίων που ορίζονται από το Τμήμα Ζωικής Παραγωγής. Της 
Επιτροπής προεδρεύει ο Διευθυντής του Εργαστηρίου Ζωοτεχνίας, ο 
οποίος επικουρείται από τα λοιπά μέλη της Επιτροπής σε θέματα της ει¬ 
δικότητάς τους. Η επιτροπή μεριμνά για τη σύνταξη και την υποβολή 
στο Ειδικό Ταμείο του Ιδρύματος προϋπολογισμού Εσόδων - Εξόδων 
κάθε οικονομικού έτους και γενικότερα για την άρτια λειτουργία του 
Κτηνοτροφείου. 

4. Κτιριακή Επιτροπή του Γ.Π.Α.: Η σύνθεση και οι αρμοδιότητές 
της προβλέπονται από το Π.Δ/γμα με αριθ. 18 της 8 Ιανουάριου 1981 
(ΦΕΚ τ. Α' 14/16.1.1981) «περί συνθέσεως αρμοδιοτήτων και λει¬ 
τουργίας της Επιτροπής εκτελέσεως έργων και προμηθειών της 
Α.Γ.Σ.Α.», όπως τούτο τροποποιήθηκε και συμπληρώθηκε μεταγενέ¬ 
στερα με την Β1/448/5.6.1989 (ΦΕΚ τ. Β' 452/12.6.1989) υπουρ¬ 
γική απόφαση. 

5. Εφορία βιβλιοθήκης: Η σύνθεση και οι αρμοδιότητές της προβλέ- 
πονται από το Β.Δ/γμα της 13ης Μαΐου 1945 ΦΕΚ τ. Α 122/1945 
«περί των δημοσιευμάτων και της βιβλιοθήκης της Α.Γ.Σ.Α.». 

6. Υπηρεσιακό Συμβούλιο Προσωπικού (Ε.Δ.Π.): Η σύνθεση και οι 
αρμοδιότητές του προβλέπονται από το Β.Δ. 506/1969 (ΦΕΚ τ. Α' 
155/8.8.1969) «περί συστάσεως συνθέσεως κ.λπ. Υπηρεσιακού Συμ¬ 
βουλίου Βοηθητικού Διδακτικού Προσωπικού της ΑΓΣΑ». 

7. Υπηρεσιακό Συμβούλιο Διοικητικού Προσωπικού: Η σύνθεση και 
οι αρμοδιότητές του προβλέπονται από τις διατάξεις του Ν. 1586/ 
1986 ΦΕΚ τ. Α' 37/1.4.1-986) και τη με αριθ. Β1/4/5.1.1988 
(ΦΕΚ τ. Β’ 42/2.2.1988) κοινή Υπουργική Απόφαση του Υπουργού 
Εθνικής Παιδείας και Θρησκευμάτων και Υπουγού Προεδρίας. 

8. Επιτροπή Δημοσιευμάτων: Η σύνθεση και οι αρμοδιότητες της 
προβλέπονται από το Β.Δ/γμα της 13ης Μαΐου 1945 ΦΕΚ τ. Α' 122/ 
1945 «περί των δημοσιευμάτων και της βιβλιοθήκης της Α.Γ.Σ.Α.». 

9. Ειδικός Λογαριασμός Αξιοποιήσεως Κονδυλίων για την εκτέλεση 
ερευνητικών έργων του Γ.Π.Α. Η σύνθεση και οι αρμοδιότητες του Ειδι¬ 
κού Λογαριασμού της Σχολής προβλέπονται από τις διατάξεις του Π.Δ/ 
τος 432/1981 (ΦΕΚ τ. Α’ 118/5.5.1981) «περί συστάσεως Ειδικού 
Λογαριασμού αξιοποιήσεως κονδυλίων για την εκτέλεση ερευνητικών 
έργων στα Α.Ε.Ι.» και από τον Εσωτερικό Κανονισμό του Ιδρύματος. 

10. Φοιτητική Λέσχη: Η σύνθεση λειτουργίας της προβλέπεται από 
τις διατάξεις του άρθρου 49 του Ν. 1404/1983 «για τη δομή και λει¬ 
τουργία των τεχνολογικών και Εκπαιδευτικών Ιδρυμάτων» από το 
Π.Δ. 387/1983 «λειτουργία, οργάνωση, διοίκηση φοιτητών λεσχών 
στα Α.Ε.Ι. και παροχή δωρεάν σίτισης στους φοιτητές». 

ΚΕΦΑΛΑΙΟ Γ- 
Άρθρο 19 

Διδακτικό - Ερευνητικό Προσωπικό 

α. Οι θέσεις ΔΕΠ είναι θέσεις πλήρους και αποκλειστικής απασχόλη¬ 
σης. Κατοχή δεύτερης θέσης είναι δυνατή κατ’ εξαίρεση για περιπτώ¬ 
σεις που προβλέπονται από την κειμένη νομοθεσία. Η άδεια κατοχής 
δεύτερης θέσης παρέχεται από τη Σύγκλητο ύστερα από ειδικά αιτιολο¬ 
γημένη εισήγηση των Γενικών Συνελεύσεων των Τμημάτων. Επίσης εί¬ 
ναι δυνατή η παροχή υπηρεσιών στο Δημόσιο ή σε Ν.Π.Δ.Δ. με την ίδια 
διαδικασία. 

β. Στις υποχρεώσεις του ΔΕΠ περιλαμβάνονται: 

Η συμβολή στη διαμόρφωση των εκπαιδευτικών προγραμμάτων 
(προπτυχιακού και μεταπτυχιακού επιπέδου) του Πανεπιστημίου. 

Η μέριμνα για την καλή λειτουργικότητα των εργαστηρίων, φροντι¬ 
στηρίων έτσι ώστε να εξασφαλίζεται η αποτελεσματική εκπαίδευση και 
έρευνα. 

Η διεξαγωγή διδασκαλίας σύμφωνα με τα εκπαιδευτικά προγράμ¬ 


ματα (προπτυχιακού και μεταπτυχιακού επιπέδου) του Πανεπιστημίου 
και ο προγραμματισμός και η εποπτεία των εξεταστικών διαδικασιών. 

Η παρακολούθηση της πορείας των σπουδών των φοιτητών, της 
πρακτικής εξάσκησης και η καθοδήγηση στην εκπόνηση των πτυχια¬ 
κών μελετών. 

Η ουσιαστική συμμετοχή στη διαμόρφωση και διεξαγωγή των ερευ¬ 
νητικών προγραμμάτων του Πανεπιστημίου και η καθοδήγηση μετα¬ 
πτυχιακών σπουδαστών και υποψηφίων διδακτόρων εν γένει. 

Η ενεργός συμμετοχή στα συλλογικά πανεπιστημιακά όργανα και 
λοιπές επιτροπές και συμβούλια του Ιδρύματος. 

Η ευθύνη της διεκπεραίωσης του εκπαιδευτικού - ερευνητικού και 
διοικητικού έργου των λειτουργικών μονάδων του Πανεπιστημίου (το¬ 
μείς, εργαστήρια, φροντιστήρια και λοιπές μονάδες του Γ.Π.Α.). 

Η συμβολή στη γενικότερη ανάπτυξη του Πανεπιστημίου όπως π.χ. 
στην αξιοποίηση των αγροκτημάτων της, κτηνοτροφείων, θερμοκη¬ 
πίων, προτύπων γεωργικών βιομηχανιών και εν γένει όλων των εγκα¬ 
ταστάσεων που διαθέτει το Πανεπιστήμιο. 

Τα ανωτέρω καθήκοντα ανατίθενται στα μέλη ΔΕΠ με αποφάσεις 
των αρμοδίων συλλογικών οργάνων του Ιδρύματος. 

γ. Η πλήρης και αποκλειστική απασχόληση του ΔΕΠ μπορεί να είναι 
διαρκής ή διακεκομμένη ανάλογα με τις ιδιαιτερότητες των Εργαστη¬ 
ρίων ή Φροντιστηρίων που θα πρέπει να λειτουργούν σύμφωνα με τις εκ¬ 
παιδευτικές και ερευνητικές υποχρεώσεις τους. 

Άρθρο 20 

Επισκέπτες Καθηγητές - Ειδικοί Επιστήμονες 
Εντεταλμένοι Επίκουροι Καθηγητές 

α. Τα καθήκοντα και οι υποχρεώσεις των επισκεπτών καθηγητών 
καθορίζονται στις αποφάσεις των Γ ενικών Συνελεύσεων των Τμημάτων 
που τους καλούν για ειδικές εκπαιδευτικές και ερευνητικές ανάγκες. 

β. Τα καθήκοντα των ειδικών επιστημόνων και των εντεταλμένων 
επίκουρων καθηγητών καθορίζονται στις συμβάσεις προσλήψεως. 

Άρθρο 21 

Μη διδάκτορες Επιμελητές, Βοηθοί 
και Επιστημονικοί Συνεργάτες 

α. Οι θέσεις του προσωπικού αυτού είναι θέσεις πλήρους και αποκλει¬ 
στικής απασχόλησης, 

β. Συμμετέχουν στα εκπαιδευτικά και ερευνητικά προγράμματα του 
Πανεπιστημίου. 

Πιό συγκεκριμένα: 

Στα πλαίσια της συμμετοχής τους στην εκπαίδευση, τους ανατίθεται 
η εκτέλεση εκπαιδευτικού έργου (δηλαδή η υπεύθυνη διεξαγωγή φρο¬ 
ντιστηρίων και εργαστηριακών ασκήσεων) ύστερα από αποφάσεις των 
αρμοδίων οργάνων του Πανεπιστημίου. Στο ανατιθέμενο έργο περιλαμ¬ 
βάνεται η εξέταση και βαθμολόγηση των εργαστηριακών ή φροντιστη¬ 
ριακών ασκήσεων που διδάσκουν. 

Συμμετέχουν στην καθοδήγηση της εκπόνησης πτυχιακών μελετών 
και στην παρακολούθηση της πρακτικής εξάσκησης των φοιτητών κα¬ 
θώς και στην εποπτεία των εξεταστικών διαδικασιών. 

Μεριμνούν για την καλή λειτουργικότητα των εργαστηρίων ή φροντι¬ 
στηρίων και του εξοπλισμού τους με τα απαραίτητα όργανα, συσκευές, 
παρασκευάσματα, εργαστηριακά υλικά κ.λπ. 

Συμμετέχουν ενεργά στα συλλογικά πανεπιστημιακά όργανα καθώς 
και στις επιτροπές και συμβούλια του Ιδρύματος. 

Συμβάλλουν στη γενικότερη ανάπτυξη του Πανεπιστημίου όπως κα¬ 
θορίζεται για τα μέλη του ΔΕΠ. 

Η ανάθεση των παραπάνω καθηκόντων γίνεται από τα αρμόδια πα¬ 
νεπιστημιακά όργανα που θα πρέπει κατά προτεραιότητα να λαμβάνουν 
υπόψη τους τις υποχρεώσεις του προσωπικού αυτού που σχετίζονται με 
την εκπόνηση της διδακτορικής τους διατριβής. 

γ. Οι όροι απασχόλησης και η διάρκειά της για το προσωπικό αυτό 
είναι οι αυτοί με εκείνους των μελών των ΔΕΠ. 

Άρθρο 22 

Ειδικό Εκπαιδευτικό Προσωπικό 

α. Οι θέσεις Ε.Ε.Π. είναι θέσεις πλήρους και αποκλειστικής απασχό¬ 
λησης. 

β. Στα καθήκοντα των μελών Ε.Ε.Π. περιλαμβάνονται: 

Η παροχή του ειδικού διδακτικού έργου για το οποίο προσλήφθηκαν 
αλλά και έργου συναφούς προς αυτό. 

Η ενεργός συμμετοχή στις εκπαιδευτικές και εξεταστικές διαδικασίες 

του Ιδρύματος ανάλογα με τα όσα ισχύουν για τους μη διδάκτορες Επι¬ 
μελητές, Βοηθούς και Επιστημονικούς Συνεργάτες. 

Η παροχή υπηρεσιακού έργου συναφούς με την επιστημονική τους 
κατάρτιση και την επαγγελματική τους ιδιότητα. 

Η ενεργός συμμετοχή στα συλλογικά πανεπιστημιακά όργανα καθώς 
και σε επιτροπές και συμβούλια του Ιδρύματος. 

Η ανάθεση των καθηκόντων γίνεται από τα αρμόδια κατά περίπτωση 
συλλογικά όργανα. 

γ. Η εν γένει απασχόλησή τους δεν μπορεί να είναι βραχύτερη των 
30 ωρών ανά εβδομάδα. 

Άρθρο 23 

Ειδικό Διοικητικό και Τεχνικό Προσωπικό 

α. Οι θέσεις Ε.Δ.Τ.Π. είναι θέσεις πλήρους και αποκλειστικής απα¬ 
σχόλησης. 

β. Στα καθήκοντα των μελών Ε.Δ.Τ.Π. περιλαμβάνονται: 

Η μέριμνα για την οργάνωση των ασκήσεων των εργαστηρίων και 
φροντιστηρίων, η παροχή επικουρικού έργου υποδομής κατά τη διεξα¬ 
γωγή τους και η συμμετοχή τους στην επιτήρηση των εξετάσεων. 

Η διαχείριση (τοποθέτηση, συντήρηση, φύλαξη) επιστημονικών ορ¬ 
γάνων, συσκευών και λοιπών υλικών των εργαστηρίων και φροντιστη¬ 
ρίων. 

Η προετοιμασία και οργάνωση των εργαστηριακών και φροντιστη¬ 
ριακών χώρων ώστε να είναι κατάλληλοι για τη διεξαγωγή των ασκή¬ 
σεων. 

Η παροχή επικουρικού έργου υποδομής στην ερευνητική δραστηριό¬ 
τητα του εργαστηρίου ή φροντιστηρίου. Η συμμετοχή αυτή αναγνωρίζε¬ 
ται σύμφωνα με την ακαδημαϊκή δεοντολογία, 

Η σύνταξη, δακτυλογράφηση και διεκπεραίωση εγγράφων και εντύ¬ 
πων των εργαστηρίων και φροντιστηρίων που αφορούν αποκλειστικά 
αυτά, η τήρηση των βιβλίων που προβλέπονται από την κειμένη νομο¬ 
θεσία και γενικά η διοικητική υποστήριξη των εργαστηρίων, φροντιστη¬ 
ρίων και των τομέων. 

Η ενεργός συμμετοχή στα συλλογικά πανεπιστημιακά όργανα καθώς 
και σε επιτροπές και συμβούλια του Ιδρύματος. 

Η ανάθεση των καθηκόντων στα μέλη του Ε.Δ.Τ.Π. που ήδη υπηρε¬ 
τούν γίνεται με απόφαση του αρμοδίου κατά περίπτωση συλλογικού ορ¬ 
γάνου. Στην απόφαση αυτή, καθορίζονται τα ειδικότερα καθήκοντα 
ανάλογα με τα προσόντα, την ειδίκευση και εμπειρία που διαθέτουν τα 
μέλη του Ε.Δ.Τ.Π. Για τα νέα μέλη Ε.Δ.Τ.Π. τα απαιτούμενα προσόντα 
ειδίκευσης και εμπειρίας καθορίζονται στην προκήρυξη της υπό πλή¬ 
ρωση θέσης. Σε μέλη του Ε.Δ.Τ.Π. με ειδικά προσόντα είναι δυνατόν να 
ανατίθεται εκπαιδευτικό εργαστηριακό έργο ανταποκρινόμενο στη φύση 
του πτυχίου ή στην επαγγελματική ειδίκευση του μέλους. 

γ. Η εν γένει απασχόληση των μελών του ΕΔΤΠ καθορίζεται σε 35 
ώρες εβδομαδιαίως. Ειδικότερα όσον αφορά τα μέλη του ΕΔΤΠ που 
προσφέρουν επικουρική τεχνική βοήθεια στην οργάνωση και διεξαγωγή 
φροντιστηρίων και εργαστηριακών ασκήσεων, η απασχόλησή τους είναι 
συνεχής ή διακεκομμένη και ρυθμίζεται με τρόπο που εξασφαλίζει την 
άψογη αποδοτικότητα της εκπαιδευτικής διαδικασίας και ανεξάρτητα 
από το όριο της ελάχιστης απασχόλησης. 

Άρθρο 24 
Άδειες προσωπικού 

1. Προσωπικό Δ.Ε.Π. 

Όλα τα μέλη ΔΕΠ δικαιούνται άδειας θερινών διακοπών διάρκειας 
35 ημερών συνολικά εφόσον δεν παρακωλύονται οι ερευνητικές και εκ¬ 
παιδευτικές υποχρεώσεις των εργαστηρίων και φροντιστηρίων. Οι σχε¬ 
τικές άδειες προγραμματίζονται έτσι ώστε να εξασφαλίζεται κατά το δυ¬ 
νατόν η συνεχής λειτουργία των εργαστηρίων και φροντιστηρίων καθ’ 
όλο το θερινό διάστημα Ιουλίου - Αυγούστου. Υπηρεσιακοί λόγοι απαι¬ 
τούν τη συνεχή λειτουργία όλων των μονάδων του Ιδρύματος αλλά επι¬ 
πρόσθετα για την περίπτωση των εργαστηρίων και φροντιστηρίων η συ¬ 
νεχής λειτουργία εναι απαραίτητα τόσο για την πραγματοποίηση της 
πρακτικής εξάσκησης των φοιτητών όσο και για τη συνέχιση των ερευ¬ 
νητικών προγραμμάτων. 

Ο προγραμματισμός των αδειών γίνεται κατά εργαστήριο ή φροντι¬ 
στήριο από όλα τα μέλη του και με την ευθύνη του Διευθυντή του. Τα' 
συλλογικά φύλλα άδειες εγκρίνονται από του αρμόδιο Τομέα και δια του 
• Τμήματος διαβιβάζονται στην Πρυτανεία για τη χορήγηση των σχετι¬ 
κών αδειών. 

Τα μέλη του ΔΕΠ πρέπει να γνωστοποιούν εγγράφως στον Τομέα 


του τόπο της διαμονής τους κατά τη διάρκεια της απουσίας από την 
έδρα του Ιδρύματος, εφόσον είναι δυνατόν. 

Για σοβαρούς προσωπικούς ή οικογενειακούς λόγους είναι δυνατή η 
χορήγηση πρόσθετης άδειας χωρίς αποδοχές μέχρι 15 ημέρες από τον 
Πρύτανη και μέχρι 30 ημέρες από τη Σύγκλητο του Ιδρύματος ή το 
Πρυτανικό Συμβούλιο. 

Λοιπές άδειες και απουσίες μελών του ΔΕΠ χορηγούνται σύμφωνα 
με την κείμενη νομοθεσία. 

2. Μη διδάκτορες, επιμελητές, βοηθοί, επιστημονικοί συνεργάτες, 
Ε.Ε.Π., Ε.Δ.Τ.Π. και Διοικητικοί υπάλληλοι. 

Για τα μέλη του προσωπικού αυτού ισχύουν τα αναφερόμενα στην 
προηγούμενη παράγραφο. 

ΚΕΦΑΛΑΙΟ Δ' 

ΤΙΜΗΤΙΚΟΙ ΤΙΤΛΟΙ - ΚΟΙΝΩΝΙΚΕΣ ΕΚΔΗΛΩΣΕΙΣ 

Άρθρο 25 

Ομότιμοι Καθηγητές 

Η Σύγκλητος μετά από πρόταση του Τμήματος μπορεί με απόλυτη 
πλειοψηφία των μελών της να απονέμει τον τίτλο του Ομότιμου Καθη¬ 
γητή σε κάθε Καθηγητή του Γ.Π.Α. κατά ή μετά την αποχώρησή του 
λόγω συνταξιοδότησης σε αναγνώριση της ακαδημαϊκής και επιστημο¬ 
νικής του προσφοράς. 

Οι Ομότιμοι Καθηγητές αναγνωρίζονται τιμητικά ως Καθηγητές 
του Γ.Π.Α. οποιεσδήποτε εκδηλώσεις του Πανεπιστημίου, αλλά δεν 
μπορούν να είναι μέλη αποφασιστικών οργάνων. 

Καλούνται όμως να συμμετέχουν στην ακαδημαϊκή ζωή με ομιλίες, 
σεμινάρια και στην έρευνα ως μέλη ερευνητικών ομάδων. 

Ο τίτλος του Ομότιμου Καθηγητή αφαιρείται, ύστερα από απόφσοη 
της Συγκλήτου του Ιδρύματος που λαμβάνεται με .πλειοψηφία των 2/3 
των μελών της όταν συντρέχουν ιδιαίτερα σοβαροί λόγοι. 

Άρθρο 26 

Επίτιμοι Καθηγητές και Διδάκτορες 

Ο τίτλος του Επίτιμου Καθηγητή ή Επίτιμου Διδάκτορα του Γεωργι- 
κού Πανεπιστημίου Αθηνών απονέμεται με Πράξη του Πρύτανη που δη¬ 
μοσιεύεται στην Εφημερίδα της Κυβερνήσεως μετά από απόφαση της 
Συγκλήτου που λαμβάνεται με πλειοψηφία των 2/3 των μελών της 
ύστερα από τεκμηριωμένη εισήγηση της Γενικής Συνέλευσης των Τμη¬ 
μάτων. Η απονομή γίνεται σε διακεκριμένους ημεδαπούς ή αλλοδαπούς 
επιστήμονες οι οποίοι παρουσίασαν επιστημονικό έργο ιδιαίτερα διακε¬ 
κριμένο ή προσέφεραν εξαιρετικές υπηρεσίες στο Πανεπιστήμιο ή το 
Έθνος. 

Ο τίτλος του Επίτιμου Καθηγητή ή Διδάκτορα αφαιρείται, ύστερα 
από απόφαση τής Συγκλήτου του Ιδρύματος που λαμβάνεται με πλειο¬ 
ψηφία των % των μελών της όταν συντρέχουν ιδιαίτερα σοβαροί λόγοι. 

Άρθρο 27 

Θέματα πολιτιστικού, εθιμοτυπικού 
και τελετουργικού χαρακτήρα 

1. Το Γεωργικό Πανεπιστήμιο Αθηνών θεωρεί την οργάνωση πολιτι¬ 
στικών εκδηλώσεων που αποβλέπουν σε μια γενικότερη ανάπτυξη των 
μελών της Πανεπιστημιακής Κοινότητας σαν απαραίτητο συμπλήρωμα 
της εκπαιδευτικής και ερευνητικής δραστηριότητάς του. Για το λόγο 
αυτό οργανώνει η ενθαρρύνει τους φοιτητές της ή και άλλους φορείς της 
Πανεπιστημιακής Κοινότητας να προβαίνουν στην οργάνωση πολιτιστι¬ 
κών εκδηλώσεων όπως π.χ. θεατρικών παραστάσεων, μουσικών και 
αθλητικών εκδηλώσεων, την οργάνωση καλλιτεχνικών εκθέσεων, εορ¬ 
ταστικών εκδηλώσεων κ.λπ. που προάγουν την καλλιέργεια των μελών 
του. 

2. Οι δαπάνες για την οργάνωση των ανωτέρω εκδηλώσεων μπο¬ 
ρούν να βαρύνουν ολικώς η μερικώς τον προϋπολογισμό του Ιδρύματος, 
ύστερα από απόφαση της Συγκλήτου και έγκρισή τους από το Δ.Σ. του 
Ειδικού Ταμείου. 

3. Το Γεωργικό Πανεπιστήμιο Αθηνών που συμμετέχει σε εκδηλώ¬ 
σεις εθιμοτυπικού και τελετουργικού χαρακτήρα όπου η παρουσία του 
επιβάλλεται από εθνικούς, θρησκευτικούς και κοινωνικούς λόγους. Στις 
περιπτώσεις που η συμμετοχή αυτή απαιτεί δαπάνες, οι δαπάνες αυτές 
μπορεί να βαρύνουν τον προϋπολογισμού του Ιδρύμματος, ύστερα από 
απόφαση της Συγκλήτου. 

ΜΕΡΟΣ ΔΕΥΤΕΡΟ 
ΚΑΝΟΝΙΣΜΟΣ ΣΠΟΥΔΩΝ 

ΚΕΦΑΛΑΙΟ Ε' 

ΓΕΝΙΚΕΣ ΑΡΧΕΣ 
Άρθρο 28 

Προγράμματα Σπουδών 

1. Η Γεωργία είναι ένας ευρύτατος αλλά λειτουργικά ενιαίος τομέας 
αναπτυξιακής δραστηριότητας, και για το λόγο αυτό το γεωπονικό εκ¬ 
παιδευτικό και ερευνητικό αντικείμενο είναι επίσης ευρύτατο αλλά και 
ενιαίο. Για να είναι αποτελεσματική η επιστημονική εξυπηρέτηση εξειδι- 
κευμένων τομέων της γεωργικής δραστηριότητας θα πρέπει να υποστη¬ 
ρίζεται από συντονισμένα εκπαιδευτικά προγράμματα με πλατιά επιστη¬ 
μονική υποδομή και με κατάλληλη εξειδικευμένη εμβάθυνση η οποία 
μπορεί ν’ αρχίζει στο προπτυχιακό στάδιο για να ολοκληρωθεί στο μετα¬ 
πτυχιακό μέσα στα πλαίσια ερευνητικών προγραμμάτων. 

2. Τα προγράμματα σπουδών του Γ.Π.Α. διακρίνονται σε: 

α) Προπτυχιακά Προγράμματα Σπουδών. Διαρκούν πέντε έτη και 
περιλαμβάνουν: 

Τέσσερα εξάμηνα βασικής υποδομής (1, 2, 3, 4 εξάμηνα). 

Δύο εξάμηνα γενικής γεωπονικής υποδομής (5 0 και 6° εξάμηνο). 

Τρία εξάμηνα προσανατολισμένων σπουδών - εξειδίκευσης (7°, 8° 
και 9°). 

Τέσσερις μήνες πρακτικής εξάσκησης (κατά τη διάρκεια των θερινών 
διακοπών). 

Ένα εξάμηνο για την εκπόνηση πτυχιακής διατριβής. 

Το πτυχιόο του Γ.Π.Α. θεωρείται ισοδύναμο των Αγγλοσαξονικών 
πτυχίων Μ. 5ο. ίη Α^ποαΙΐιίΓοΙ Εη§ίηηβήη§ και Μ. 5ο. ίπ Α^ποιιΙιιιγοΙ 
δοίβηοβδ και στα πιστοποιητικά σπουδών που χορηγεί το Ίδρυμα ανα- 
φέρεται η ισοτιμία αυτή. Θα πρέπει να σημειωθεί ότι τα πτυχία της 
ΑΓΣΑ ανέφεραν από το 1945 την ισοτιμία των πτυχίων της με το αγ¬ 
γλοσαξονικό ΜβδΙβΓδ και ότι η πάγια αυτή θέση της ΑΓΣΑ επαναβεβαι¬ 
ώθηκε με την ομόφωνη απόφαση της Συγκλήτου της Α.Γ.Σ.Α. στη συ¬ 
νεδρίασή της στις 5.6.1987. Σύμφωνα με το Π.Δ. 377/16.6.1989 τα 
πτυχία που χορηγούν τα Τμήματα: Φυτικής Παραγωγής, Ζωικής Πα¬ 
ραγωγής, Γεωργικής Βιολογίας' και Βιοτεχνολογίας, Γεωργικής Οικο¬ 
νομίας, Γ εωργικών Βιομηχανιών, Εγγείων Βελτιώσεων & Γ εωργικής 
Μηχανικής είναι ως προς όλες τις συνέπειες ισότιμα με τα πτυχία γεω¬ 
πόνου που έχουν χορηγηθεί από τα τέως τμήματα Γ εωργικής Παραγω¬ 
γής και Γ εωργικής Ανάπτυξης, Γ εωπονίας και της Ανωτάτης Γ εωπονι- 
κής Σχολής Αθηνών. Τα πτυχία που χορηγούνται από τα νέα τμήματα 
σύμφωνα με το άρθρο 8 του ανωτέρω Π.Δ. ισχύουν για όλες τις περι¬ 
πτώσεις στις οποίες η κείμενη νομοθεσία πτυχίο Ανωτάτης Γεωπονικής 
Σχολής Αθηνών ή Γ εωπονικής Σχολής Πανεπιστημίου Θεσσαλονίκης ή 
Τμήματος Γεωπονίας Πανεπιστημίου της ημεδαπής. 

β) Προγράμματα επαγγελματικής ενημέρωσης που αποσκοπούν 
στην επαύξηση της επαγγελματικής αποτελεσματικότητας παλαιών 
αποφοίτων της πρώην Α.Γ.Σ.Α. ή και ισότιμων Γεωπονικών Σχολών 
εσωτερικού ή εξωτερικού. Η διάρκειά τους είναι συνήθως μικρότερη του 
έτους. Στους επιτυχόντες σπουδαστές απονέμεται πιστοποιητικό μετα¬ 
πτυχιακής ενημέρωσης. 

γ) Προγράμματα αναπροσανατολισμού της επαγγελματικής εξειδί- 
κευσης. Τα προγράμματα αναπτύσσονται είτε μέσα στα πλαίσια των 
προπτυχιακών σπουδών ιδιαίτερα για τους σύγχρονους σπουδαστές που 
θέλουν να αποκτήσουν και δεύτερη εξειδίκευση, είτε εκτός του πλαισίου 
αυτού, ιδιαίτερα για παλαιούς αποφοίτους του Ιδρύματος ή άλλων ισότι¬ 
μων Γεωπονικών Σχολών ή Γεωργικού Πανεπιστημίου εσωτερικού ή 
εξωτερικού. Η διάρκεια των σπουδών αυτών είναι διετής και προϋποθέ¬ 
τει την εκπόνηση διατριβής. Στους επιτυχόντες απονέμεται πτυχίο 
επαγγελματικής εξειδίκευσης που έχει την ίδια ισοτιμία με το βασικό 
πτυχίο του Γεωργικού Πανεπιστημίου Αθηνών. 

δ) Προγράμματα διδακτορικού κύκλου που αποβλέπουν στο να δια¬ 
μορφώσουν αυτοδύναμους ερευνητές με ευρείες γνώσεις και ικανοποιη¬ 
τικό θεωρητικό υπόβαθρο στην ειδικότητά τους. Ο κύκλος των σπουδών 
αυτών διαρκεί συνήθως 3 χρόνια και οδηγεί στην απονομή του τίτλου 
του Διδάκτορα. 

ε) Το Ίδρυμα οργανώνει ή συμμετέχει στην οργάνωση Επιστημονι¬ 
κών Συνεδρίων, Σεμιναρίων, Διαλέξεων και λοιπών επιστημονικών εκ¬ 
δηλώσεων που αποσκοπούν στην προαγωγή της γεωπονικής επιστή¬ 
μης, εκπαίδευσης και πράξης ή συμβάλλουν στη μελέτη θεμάτων γενι¬ 
κότερου κοινωνικού ενδιαφέροντος. Οι δαπάνες για την οργάνωση των 


εκδηλώσεων αυτών μπορούν να βαρύνουν ολικώς ή μερικώς τον προϋ¬ 
πολογισμό του Ιδρύματος ύστερα από απόφαση της Συγκλήτου και 
έγκρισή τους από το Δ.Σ. Ειδικού Ταμείου του. 

στ) Το Ίδρυμα μπορεί να θεσμοθετεί και να απονέμει υποτροφίες σε 
φοιτητές του που αριστεύουν ή ευρίσκονται σε αδυναμία να ολοκληρώ¬ 
σουν τις σπουδές τους για οικονομικούς λόγους. Μπορεί επίσης να απο¬ 
νέμει υποτροφίες για μεταπτυχιακές σπουδές σε Ιδρύματα του εσωτερι¬ 
κού ή και του εξωτερικού σε αριστούχους αποφοίτουςς του. Το αντικεί¬ 
μενο των σπουδών τους καθορίζεται από τη Σύγκλητο ύστερα από προ¬ 
τάσεις των Τμημάτων. Ο αριθμός των υποτροφιών και το ύψος τους κα¬ 
θορίζεται από τη Σύγκλητο. Οι σχετικές δαπάνες μπορούν να βαρύνουν 
τον προϋπολογισμό του Ιδρύματος ύστερα από απόφαση της Συγκλήτου 
και έγκρισή τους από το Ειδικό Ταμείο του. 

Άρθρο 29 

Όργανα εναρμόνισης κύκλων σπουδών και έρευνας 

1. Για τον προγραμματισμό και την εναρμόνιση προπτυχιακών σπου¬ 
δών, μεταπτυχιακών σπουδών και έρευνας συγκροτούνται Συμβούλιο 
Σπουδών και Έρευνας του Πανεπιστημίου και Επιτροπές Προγραμμά¬ 
των μία για κάθε Τμήμα. 

2. Στο Συμβούλιο Σπουδών και "ερευνάς του Ιδρύματος συμμετέχουν 
2 μέλη ΔΕΠ από κάθε Τμήμα. Επίσης συμμετέχουν δύο εκπρόσωποι 
προπτυχιακών και 2 μεταπτυχιακών σπουδαστών. Συγκροτείται από 
μέλη που ορίζονται από τις Γενικές Συνελεύσεις των Τμημάτων για τα 
μέλη ΔΕΠ και από τους αντίστοιχους συλλόγους σπουδαστών για τους 
εκπροσώπους τους. Στο Συμβούλιο προεδρεύει ο Πρύτανης του Ιδρύμα¬ 
τος που αναπληρώνεται από τον Αντιπρύτανη των ακαδημαϊκών υποθέ¬ 
σεων, ή από άλλον Καθηγητή πρώτης ή δεύτερης βαθμίδας που ορίζε¬ 
ται από τη Σύγκλητο, τα αιρετά και προτεινόμενα μέλη ορίζονται πριν 
από τη λήξη κάθε διδακτικού έτους. 

3. Στην Επιτροπή Προγραμμάτων του Τμήματος συμμετέχουν μέλη 
ΔΕΠ, εκπρόσωποι προπτυχιακών σπουδαστών και εκπρόσωποι μετα¬ 
πτυχιακών σπουδαστών σε αναλογία 3:1:1 (αντίστοιχα. Της Επιτροπής 
προεδρεύει ο Πρόεδρος του Τμήματος που μπορεί να (αναπληρώνεται 
από τον Αναπληρωτή Πρόεδρο ή από Καθηγητή πρώτης ή δεύτερης 
βαθμίδας που ορίζεται από τη Γενική Συνέλευση του Τμήματος. Δύο 
μέλη ΔΕΠ της Επιτροπής αυτής είναι τα μέλη του Συμβουλίου Σπου¬ 
δών και Έρευνας. Τα μέλη ορίζονται από τη Γενική Συνέλευση του 
Τμήματος, ύστερα από προτάσεις των Τομέων για τα μέλη ΔΕΠ και 
προτάσεις των αντιστοίχων συλλόγων για τους εκπροσώπους τους. 

Άρθρο 30 

Αρμοδιότητες Οργάνων εναρμόνισης σπουδών και έρευνας 

1. Το Συμβούλιο Σπουδών και Έρευνας υποβοηθεί, με την υποβολή 
προτάσεων και εισηγήσεων, τη Σύγκλητο ή το Πρυτανικό Συμβούλιο 
στην άσκηση των καθηκόντων τους όσον αφορά στη διαμόρφωση Δια- 
τμηματικών ή Κοινών Προγραμμάτων προπτυχιακών κύκλων σπου¬ 
δών και προγραμμάτων μεταπτυχιακών κύκλων, στη διασύνδεση και 
εναρμόνιση των κύκλων σπουδών με την έρευνα που διεξάγεται στο 
Ίδρυμα και στη χάραξη της γενικότερης πολιτικής όσον αφορά στην 
έρευνα.. Ειδικότερα το Συμβούλιο: 

ί) Κωδικοποιεί, αξιολογεί και εναρμονίζει προτάσεις των τμημάτων 
που αναφέρονται: 

Στον καθορισμό τωνγνωστικών συνόλων για τα πρώτα 6 εξάμηνα 
των προπτυχιακών σπουδών και στη διασύνδεσή τους με το σύνολο των 
προσανατολισμένων γεωπονικών γνώσεων. 

Στην οργάνωση και λειτουργία προγραμμάτων μεταπτυχιακών 
σπουδών και στη διασύνδεσή τους με την έρευνα. 

Στην κατανομή των Ε.Μ.Υ. στα τμήματα. 

ϋ) Σε συνεργασία με τις επιτροπές προγραμμάτων των τμημάτων: 

Καταρτίζει σχέδια εκπαιδευτικών προγραμμάτων προπτυχιακών κύ¬ 
κλων καθώς και σχέδια εκπαιδευτικών προγραμμάτων για τους μετα¬ 
πτυχιακούς κύκλους σπουδών. 

Υποβάλλει προτάσεις για την ισόρροπη και αξιοκρατική κατανομή 
του διδακτικού έργου των προπτυχιακών προγραμμάτων καθώς και 
των μεταπτυχιακών προγραμμάτων. 

Καταρτίζει προϋπολογισμούς δαπανών για την εφαρμογή προπτυ¬ 
χιακών και μεταπτυχιακών προγραμμάτων και μεριμνά για την εξα¬ 
σφάλιση των απαραίτητων οικονομικών πόρων. 

Συντάσσει οδηγούς σπουδών, μελετά και επιλύει τα προβλήματα των 
φοιτητών που σχετίζονται με την πορεία των σπουδών τους, εισηγείται 
τη μεθοδολογία εκτίμησης της αποτελεσματικότητας της διδασκαλίας 
και της επίδοσης των φοιτητών στη Σύγκλητο προς έγκριση. 

ίϋ) Σε συνεργασία με την Επιτροπή Έρευνας του Ιδρύματος: 
Χαράσσει τη γενικότερη πολιτική της Σχολής όσον αφορά την έρευνα. 
Μεριμνά για τη διασύνδεση και εναρμόνιση προπτυχιακών- 
μεταπτυχιακών σπουδών και ερευνητικών προγραμμάτων. 

Εισηγείται τη σύνθεση των Επιτροπών Επιλογής μεταπτυχιακών 
σπουδαστών, των Εξεταστικών και Συμβουλευτικών Επιτροπών προς 
τις Γενικές Συνελεύσεις των Τμημάτων. 

ϊν) Προβαίνει στην αξιολόγηση των εκπαιδευτικών συγγραμμάτων 
και άλλων βοηθημάτων που διανέμονται στους φοιτητές και εκδίδονται 
με δαπάνες του Ιδρύματος. 

2. Η Επιτροπή Προγραμμάτων κάθε τμήματος πέραν από την εκ¬ 
πλήρωση των υποχρεώσεών της που αναφέρονται στην προηγούμενη 
παράγραφο: 

ϊ) Καταρτίζει, ύστερα από εμπεριστατωμένη μελέτη προτάσεων των 
τομέων του τμήματος, σχέδια προγραμμάτων προπτυχιακών σπουδών 
που τα υποβάλλει για έγκριση στη Γενική Συνέλευση του Τμήματος. 

ίί) Μεριμνά για την ουσιαστικοποίηση των πτυχιακών μελετών και 
την εξασφάλιση των προϋποθέσεων για την εκπόνησή τους για όλους 
τους προπτυχιακούς σπουδαστές. 

ϊϋ) Μεριμνά για την ισόρροπη και αξιοκρατική κατανομή του διδα¬ 
κτικού έργου όσον αφορά στο μέρος του προγράμματος των προσανατο¬ 
λισμένων προπτυχιακών σπουδών και υποβάλλει τις εισηγήσεις για 
έγκριση στη Γενική Συνέλευση του Τμήματος. 

ίν) Τποβάλει προτάσεις και εισηγήσεις προς το Συμβούλιο Σπουδών 
και Έρευνας και τη Γενική Συνέλευση του Τμήματος σχετικά: 

Με την οργάνωση και εφαρμογή προγραμμάτων μεταπτυχιακών 
σπουδών σε γνωστικά αντικείμενα του Τμήματος. 

Με τον αριθμό των διαθέσιμων θέσεων μεταπτυχιακών σπουδαστών 
κάθε κατηγορίας ύστερα από αξιολόγηση προτάσεων των τομέων. 

Με τη σύνθεση των Επιτροπών Επιλογής μεταπτυχιακών σπουδα¬ 
στών, των εξεταστικών επιτροπών και των Συμβουλευτικών Επιτρο¬ 
πών για τα μεταπτυχιακά προγράμματα του Τμήματος. 

ν) Συνεργάζεται με την Επιτροπή Ερευνών του Ιδρύματος για τη δια- 
σύνθεση και εναρμόνιση της έρευνας με τις προπτυχιακές και μεταπτυ¬ 
χιακές σπουδές. 

ΚΕΦΑΛΑΙΟ ΣΤ: ΠΡΟΠΤΥΧΙΑΚΕΣ ΣΠΟΥΔΕΣ 
Άρθρο 31 
Οργάνωση Ύλης 

1. Τα εκπαιδευτικά προγράμματα θα πρέπει: 

Να ανταποκρίνονται στις ανάγκες της ελληνικής γεωργίας και να 
αποσκοπούν στην αυτοδύναμη ανάπτυξή της όπως το επιβάλλει το γενι¬ 
κότερο συμφέρον της χώρας. 

Να εξασφαλίζουν την επαγγελματική επάρκεια των απόφοιτων του 
Πανεπιστημίου ώστε να καταξιώνονται στο ρόλο του σύμβουλου και συ¬ 
νεργάτη του έλληνα αγρότη. 

Να στηρίζονται σε σωστές εκπαιδευτικές μεθοδολογίες και να απο¬ 
βλέπουν στην ανάπτυξη της επιστημονικής σκέψης και κρίσης ώστε να 
εξασφαλίζεται η επιστημονική εξέλιξη των απόφοιτων του Γεωργικού 
Πανεπιστημίου Αθηνών. 

Να χαρακτηρίζονται από διαύγεια ως προς την κατεύθυνσή τους, 
από διδακτική συμπάγεια και συνοχή και να ανταποκρίνονται στις δυνα¬ 
τότητες των φοιτητών. 

2. Τα εκπαιδευτικά προγράμματα είναι απαραίτητο: 

Να συνδυάζουν αρμονικά τη θεωρητική διδασκαλία με την εργαστη¬ 
ριακή άσκηση που θα πρέπει να πηγάζουν από την ερευνητική εμπειρία 
και να συσχετίζονται όπου δυνατόν με τα προβλήματα και τις προοπτι¬ 
κές της ελληνικής γεωργίας. 

Να συμπεριλαμβάνουν μια συστηματική πρακτική εξάσκηση που θα 
εξασφαλίζει την ουσιαστική επαφή του φοιτητή με τη γεωργική πράξη. 

Να ολοκληρώνονται με την εκπόνηση πτυχιακής μελέτης με ουσια¬ 
στική διασύνδεση με τα προβλήματα της ελληνικής γεωργίας κάι με 
έντονο ερευνητικό προβληματισμό. 

3. Τα εκπαιδευτικά προγράμματα θα πρέπει να χαρακτηρίζονται από 
«δομική ευελιξία» ώστε εύκολα να αναπροσαρμόζονται στις εξελίξεις της 
γεωπονικής επιστήμης και τις ανάγκες της ελληνικής γεωργίας. 

4. Το γνωστικό πεδίο των εκπαιδευτικών προγραμμάτων προπτυ¬ 
χιακών κύκλων περιλαμβάνει: 

α) Ένα σύνολο γνώσεων βασικής υποδομής, 

β) ένα σύνολο γνώσεων γενικής γεωπονικής υποδομής, 


γ) ένα σύνολο προσανατολισμένων γεωπονικών γνώσεων. 

Το γνωστικό σύνολο αποτελείται από γνωστικά υποσύνολα και κάθε 
γνωστικό υποσύνολο αποτελείται από γνωστικές ενότητες. 

5. Η γνωστική ενότητα μπορεί να είναι ευρύτερη σε γνωστικό περιε¬ 
χόμενο απ’ ότι το «μάθημα» με την παραδοσιακή του μορφή. Με την ει¬ 
σαγωγή της ενότητας σαν γνωστικής μονάδας γίνεται δυνατή: 

α) Η διδασκαλία συγγενών γνωστικών αντικειμένων με λογική σειρά 
και συνεπώς διευκολύνεται η κατανόησή τους και βελτιώνεται η αποτε- 
λεσματικότητα της διδασκαλίας. 

β) Τα εκπαιδευτικά προγράμματα αποκτούν συμπάγεια και συνοχή, 
αποφεύγονται οι επικαλύψεις από μάθημα σε μάθηκα και διευκολύνεται 
η καθιέρωση εναιαίας διδακτικής μεθοδολογίας. 

γ) Η εξεταστική διαδικασία απλουστεύεται γιατί κάθε γνωστική ενό¬ 
τητα μπορεί να εξετασθεί συνολικά, η εξεταστική προσπάθεια του φοι¬ 
τητή γίνεται λιγότερο επίπονη και συντομεύεται η διάρκεια των εξετα¬ 
στικών περιόδων. 

6. Το σύνολο γνώσεων βασικής υποδομής περιλαμβάνει τα παρα¬ 
κάτω υποσύνολα και ενότητες. 

Υποσύνολο Φυσικών και Μαθηματικών Επιστημών 
Ενότητες: Μαθηματικών, Πληροφορικής, Φυσικής, Χημείας, Φυσι- 
κοχημείας, Ορυκτολογίας - Γεωλογίας. 

Υποσύνολο Επιστημών Γεωργικού Περιβάλλοντος 
Ενότητες: Κλιματολογίας, Γεωργικής Μετεωρολογίας, Εδαφολο¬ 
γίας· 

Υποσύνολο Βιολογικών Επιστημών. 

Ενότητες: Υποδομής Βιολογίας, Βοτανικής, Ζωολογίας, Μικροβιο¬ 
λογίας, Γενετικής, Οικολογίας. 

Υποσύνολο Φυτοπροστασίας 

Ενότητες: Γεωργικής Ζωολογίας, Φυτοπαθολογίας, Φυτοφαρμακο¬ 
λογίας. 

Υποσύνολο Γνώσεων Εισαγωγής στη Γεωπονία 
Ενότητες: Εισαγωγή στη Γεωργία, Γεωπονική Επιστήμη και Προ¬ 
σανατολισμοί. 

Υποσύνολο Ξένων Γλωσσών 

Ενότητες: Αγλλικών, Γαλλικών, Γερμανικών, Ρωσσικών. 

Το σύνολο γνώσεων βασικής υποδομής διδάσκεται υποχρεωτικά σ’ 
όλους τους φοιτητές του Ιδρύματος και αποβλέπει: 

α) Στο να τους εφοδιάσει με τα στοιχεία των Φυσικών και Μαθηματι¬ 
κών Επιστημών που απαιτούνται για την ανάπτυξη των βιολογικών, 
τεχνικών και οικονομικών γνώσεων που συνιστούν τη γεωπονική επι¬ 
στήμη. 

β) Στο να τους κάνει γνώστες του φυσικού περιβάλλοντος μέσα στο 
οποίο αναπτύσσεται η γεωργική δραστηριότητα. 

γ) Στο να τους δώσει τις απαραίτητες βιολογικές γνώσεις που υπο¬ 
στηρίζουν τη γεωργική παραγωγή. 

δ) Να τους ενημερώνει πάνω στη σημασία της γεωργίας στην εξέλιξη 
και τις προοπτικές της καθώς και πάνω στο αντικείμενο και στη σημα¬ 
σία των επιστημονικών γεωπονικών προσανατολισμών που (αναπτύσσο¬ 
νται στο Ίδρυμα. 

ε) Στο να τους επιτρέπει τη χρησιμοποίηση ξένων συγγραμμάτων κάι 
τη βιβλιογραφική τους ενημέρωση, που αποτελούν απαραίτηττες προϋ¬ 
ποθέσεις γιά την επιστημονική εξέλιξή τους, τόσο κατά τη διάρκεια των 
σπουδών όσο και κατά την επαγγελματική τους περίοδο. 

Το υποσύνολο της Εισαγωγής στη Γεωργία θα αναπτύσσεται με 
μορφή διαλέξεων και δεν θα αποτελεί εξεταστικό αντικείμενο, ενώ το 
υποσύνολο των ξένων γλωσσών μπορεί να αποτελέσει αντικείμενο εξε¬ 
τάσεων αν έτσι εξασφαλίζεται η διδακτική αποτελεσματικότητά του. 

7. Το σύνολο γνώσεων της γενικής γεωπονικής υποδομής αποτελεί- 
ται από τα παρακάτω υποσύνολα και ενότητες: 

Υποσύνολο Γενικής Φυτοτεχνίας 

Ενότητες: Γενικής και Συγκριτικής Γεωργίας, Γεν. Δενδροκομίας, 
Γ. Μετεωρολογίας. 

Υποσύνολο Ειδικής Φυτοτεχνίας 

Ενότητες: Ειδικής Γεωργίας, Ειδικής Δενδροκομίας, Αμπελουργίας; 
Κηπευτικών Καλλιεργειών, Ανθοκομίας. 

Υποσύνολο Οικονομίας 

Ενότητες: Πολιτικής Οικονομίας και Αγροτικής Οικονομίας, Αγρο¬ 
τικής Συνεταιριστικής, Γεωργικής Ανάπτυξης. 

Υποσύνολο Ζωοτεχνίας και Υδατοκαλλιεργειών 
Ενότητες: Ζωοτεχνίας, Διατροφής. 

Υποσύνολο Αξιοποίησης Αγροτικών Προϊόντων. 

Ενότητες: Γεωργικές Βιομηχανίες Α', Γεωργικές Βιομηχανίες Β'. 

Υποσύνολο: Γεωργικής Μηχανικής 

Ενότητες: Τοπογραφίας - Οδοποιίας, Γεωργικών Κατασκευών, Γε¬ 
ωργικής Μηχανολογίας. 

Υποσύνολο Αξιοποίησης Φυσικών Πόρων 

Ενότητες: Εδαφολογίας, Γεωργικής Υδραυλικής. 

Υποσύνολο Γεωργικής Βιοτεχνολογίας 

Ενότητες: Μοριακή Βιολογία, Γενετική, Γεωργική Μικροβιολο¬ 
γία. 

Η διδασκαλία του γνωστικού αυτού συνόλου αποβλέπει: 

α) Στο να δώσει στους φοιτητές την απαραίτητη γεωπονική υποδομή 
που υποστηρίζει τις προσανατολισμένες γεωπονικές γνώσεις. 

β) Στο να τους εφοδιάσει με ένα ευρύτερο γνωστικό πλαίσιο ώστε να 
είναι δυνατή η θεώρηση της γεωργικής δραστηριότητας στο σύνολό της. 

γ) Στο να δώσει τη δυνατότητα στους απόφοιτους του Πανεπιστημίου 
να αναπτύσσουν επαγγελματικές δραστηριότητες έξω από τα όρια των 
προσανατολισμένων σπουδών τους. 

Οι ενότητες του συνόλου αυτού διδάσκονται υπό συνεπτυγμένη μορφή 
(εκτός από τις ενότητες της Γενικής Φυτοτεχνίας) 1 και σε ποσοστό που 
προβλέπεται από την παρ. 5 του άρθρου 24 του Ν. 1268/82 μπορούν 
να είναι αντικείμενο επιλογής. 

Το σύνολο αυτό μπορεί να διαφοροποιείται ως προς το περιεχόμενό 
του, έτσι ώστε να εναρμονίζεται με το σύνολο των εξειδικευμένων γνώ¬ 
σεων που θα επακολουθήσει. Ο αριθμός των παραλλαγών του είναι ίσος 
με τον αριθμό των συνόλων εξειδικευμένων γνώσεων και κάθε παραλ¬ 
λαγή συνήθως δεν περιλαμβάνει το υποσύνολο γνώσεων που αποτελούν 
γνωστικό αντικείμενο της εξειδίκευσης. 

8. Ο αριθμός των προγραμμάτων προσανατολισμένων σπουδών είναι 
ίσος με τον αριθμό των προπτυχιακών εξειδικεύσεων. Σύμφωνα με το 
Π.Δ. 377/16.6.1989 οι εξειδικεύσεις που μπορούν να αναπτύσσονται 
είναι: 

α) Στη Γεωργία και βελτίωση φυτών, στη Δενδροκομία και Αμπε¬ 
λουργία, στις Κηπευτικές καλλιέργειες, στην Ανθοκομία και στην Αρχι¬ 
τεκτονική Τοπίου, στη φυτοπροστασία και το περιβάλλον (Τμήμα Φυτι¬ 
κής Παραγωγής). 

β) Στα μηρυκαστικά, στην πτηνοτροφία, στη χοιροτροφία, στην κονι¬ 
κλοτροφία και τα γουνοφόρα ζώα, στις υδατοκαλλιέργειες (Τμήμα Ζωι¬ 
κής Παραγωγής). 

γ) Στη βιοτεχνολογία παραγωγής πολλαπλασιαστικού υλικού, στη 
βιοτεχνολογία εδάφους, στην ενζυμική τεχνολογία (Τμήμα Γεωργικής 
Βιολογίας και Βιοτεχνολογίας). 

δ) Στη Γεωργική Οικονομική, στην Αγροτική Ανάπτυξη (Τμήμα Γε¬ 
ωργικής Οικονομίας). 

ε) Στις Γεωργικές βιομηχανίες, στη Γαλακτοκομία, στην Οινολογία 
(Τμήμα Γεωργικών Βιομηχανιών). 

στ) Στη Γεωργική Υδραυλική, στην Εδαφολογία, στη Γεωργική Μη- 
χανολογία, στις Γεωργικές Κατασκευές (Τμήμα Εγγείων Βελτιώσεων 
και Γεωργικής Μηχανικής). 

Για τη λειτουργία των εξειδικεύσεων αυτών απαραίτητη προϋπόθεση 
είναι η ύπαρξη επαρκούς υλικοτεχνικής υποδομής και κατάλληλου επι¬ 
στημονικού δυναμικού καθώς και η σκόπιμότητά της όσον αφορά την 
αντιμετώπιση αναγκών της Γεωργίας μας. Αν και οι εξειδικεύσεις αυ¬ 
τές μπορούν να οργανώνονται με πρωτοβουλία του σχετικού κατά περί¬ 
πτωση τμήματος εν τούτοις θα πρέπει πάντα να επιδιώκεται η συμμε- 
τοχή στα εκπαιδευτικά προγράμματα επιστημόνων άλλων τμημάτων 
που είναι σε θέση λόγω ειδικότητας να προέχουν την αρτιότητα και 
ποιότητα των προγραμμάτων. Η έναρξη της λειτουργίας μιας εξειδίκευ- 
σης γίνεται ύστερα από εισήγηση του Συμβουλίου Σπουδών και Έρευ¬ 
νας προς τη Σύγκλητο και έγκριση του σχετικού προγράμματος εκ μέ¬ 
ρους της Συγκλήτου. 

Πέραν των εξειδικεύσεων αυτών είναι δυνατόν να λειτουργήσουν και 
άλλες εξειδικεύσεις ύστερα από πρόταση ενός ή περισσοτέρων τμημάτων 
σύμφωνα με το άρθρο 24 παρ. 12 του Ν. 1268/82. 

9. Στη διάρκεια των Προπτυχιακών Σπουδών οργανώνονται εκπαι¬ 
δευτικές εκδρομές στο εσωτερικό αλλά και στο εξωτερικό που αποσκο¬ 
πούν στον εμπλουτισμό των γνώσεων και συμπλήρωση της κατάρτισης 
των φοιτητών με εμπειρίες σχετικές με τη γεωργική πράξη και τις επι¬ 
στημονικές και τεχνολογικές προόδους της γεωργικής επιστήμης. Οι 
εκδρομές αυτές οργανώνονται ύστερα από προτάσεις των τομέων βάσει 
των οποίων το Τμήμα συντάσσει σχετικά προγράμματα εκδρομών. Τα 
προγράμματα αυτά εγκρίνονται από τη Σύγκλητο. Για τη δαπάνη των 
εκδρομών αυτών το Ειδικό Ταμείο εγκρίνει σε βάρος του Προϋπολογι¬ 


σμού του Ιδρύματος χρηματικό ποσό που καλύπτει μέρος των εξόδων 
μετακίνησης και διαβίωσης των φοιτητών. Οι φοιτητές συνοδεύονται 
στις εκδρομές τους από μέλη του επιστημονικού προσωπικού του Ιδρύ¬ 
ματος που ορίζονται από τη Σύγκλητο ύστερα από προτάσεις των Τμη¬ 
μάτων. Για την κάλυψη των εξόδων μετακίνησης και διαβίωσης των 
συνοδών το Ειδικό Ταμείο εγκρίνει σχετικό χρηματικό ποσό σε βάρος 
του Προϋπολογισμού του Ιδρύματος όπως προβλέπεται εκάστοτε από 
τις κείμενες διατάξεις. Ο συνολικός χρόνος των εκπαιδευτικών εκδρο¬ 
μών προσμετράται ως χρόνος πρακτικής εξάσκησης. 

10. Η πρακτική εξάσκηση αποσκοπεί στην ενημέρωση των φοιτητών 
πάνω στη γεωργική πράξη, στη διασύνδεσή τους με τον Έλληνα 
Αγρότη και τον Έλληνα Γεωπόνο, στη συμμετοχή τους στη γεωργική 
ερευνητική δραστηριότητα και τέλος στην ενημέρωσή τους πάνω στα 
προβλήματα της γεωργίας διαφόρων περιοχών της χώρας. Πραγματο¬ 
ποιείται στα εργαστήρια του Ιδρύματος, σε εργαστήρια κρατικών ιδρυ¬ 
μάτων, σε υπηρεσίες και ιδρύματα του Υπουργείου Γεωργίας ή άλλων 
Υπουργείων με σχετικό αντικείμενο, σε γεωργικούς συνεταιρισμούς ή 
και σε ιδιωτικές επιχειρήσεις και εργαστήρια που κατά την κρίση του 
Ιδρύματος έχουν τη δυνατότητα παροχής συστηματικής εμπειρίας και 
γνώσης. Το πρώτο δίμηνο της πρακτικής εξάσκησης αφιερώνεται στην 
απόκτηση εμπειρίας πάνω στη γεωργική πράξη και πραγματοποιείται 
κατά προτίμηση εκτός Ιδρύματος. Το δεύτερο δίμηνο της πρακτικής 
εξάσκησης μπορεί να γίνεται σ’ εργαστήρια και φροντιστήρια του Ιδρύ¬ 
ματος εφόσον διασφαλίζονται οι απαραίτητες προϋποθέσεις για παροχή 
εμπειρίας και γνώσης. Η όλη διαδικασία της πρακτικής εξάσκησης των 
φοιτητών γίνεται με ευθύνη του Τμήματος που καθορίζει τους τόπους 
πρακτικής εξάσκησης και την κατανομή των φοιτητών σ’ αυτούς, ανά¬ 
λογα με τα ενδιαφέροντά τους. Η διαδικασία αυτή περιλαμβάνει τα πα¬ 
ρακάτω: 

Το Τμήμα ανακοινώνει εντός του μηνός Μαρτίου τους τόπους πρα¬ 
κτικής εξάσκησης των φοιτητών και τον αριθμό των διαθεσίμων θέ¬ 
σεων. 

Οι φοιτητές είναι υποχρεωμένοι εντός του μηνός Απριλίου να δηλώ¬ 
σουν τα ενδιαφέροντά τους στη γραμματεία του τμήματος. 

Το Τμήμα ορίζει τον τρόπο πρακτικής εξάσκησης κάθε φοιτητή και 
τον επιβλέποντα επιστημονικό του σύμβουλο. 

Το Τμήμα μεριμνά για την ισάβαρη κατά το δυνατόν κατανομή των 
φοιτητών σε συνεργασία με τα εργαστήρια που σχετίζονται με το αντι¬ 
κείμενο της πρακτικής εξάσκησης του φοιτητή. 

Κάθε φοιτητής στο τέλος εκάστου διμήνου πρακτικής εξάσκησης εί¬ 
ναι υποχρεωμένος να υποβάλλει στη γραμματεία του Τμήματος ημερο¬ 
λόγιο εργασιών θεωρημένο από το διευθυντή του φορέα πραγματοποίη¬ 
σης της πρακτικής του εξάσκησης καθώς και έκθεση πάνω στην εμπει¬ 
ρία και γνώση που απόκτησε κατά το δίμηνο. Το ημερολόγιο εργασιών 
και η έκθεση αξιολογούνται από τον επιβλέποντα επιστημονικό σύμ¬ 
βουλο. Η αξιολόγηση αυτή αναφέρεται στο αναλυτικό πιστοποιητικό 
σπουδών. Εάν η πρακτική εξάσκηση του φοιτητή δεν θεωρηθεί ικανο¬ 
ποιητική τότε ο φοιητητής υποχρεώνεται να τη συμπληρώσει χωρίς 
πρόσθετη οικονομική ενίσχυση. 

Για το τετράμηνο διάστημα της πρακτικής εξάσκησης χορηγείται 
στους ασκούμενους φοιτητές οικονομική ενίσχυση το ύψος της οποίας 
καθορίζεται από τη Σύγκλητο του Ιδρύματος. Για το σκοπό αυτό εγγρά- 
φεται στον προϋπολογισμό του Ιδρύματος σχετική πίστωση που καλύ¬ 
πτεται από ειδική επιχορήγηση του Υπουργείου Παιδείας ή και άλλων 
φορέων. Οικονομική ενίσχυση είναι δυνατόν να παρέχεται εκ μέρους του 
Ιδρύματος και σε αλλοδαπούς φοιτητές που πραγματοποιούν προικτική 
εξάσκηση στην Ελλάδα ύστερα από συμφωνίες συνεργασίαις του Ιδρύμα¬ 
τος με Α.Ε.Ι. της αλλοδαπής οι οποίες προβλέπουν αμοιβαία ανταλ¬ 
λαγή φοιτητών. 

Άρθρο 32 
Χρονική Ανάπτυξη 

1. Τα εκπαιδευτικά προγράμματα σπουδών του Ποινεπιστημίου ανα- 
πτύσσονται σε αυτοτελή ακαδημαϊκά εξάμηνα. Η διδασκαλία κάθε μα¬ 
θήματος θα πρέπει να ολοκληρώνεται μέσα σ’ ένα εξάμηνο. 

2. Η οινάπτυξη των εκπαιδευτικών προγραμμάτων του Πανεπιστη¬ 
μίου ολοκληρώνεται μέσα σε 10 εξάμηνα που διακρίνονται σε φθινοπω¬ 
ρινά (Ιο, 3ο, 5ο και 9ο) και σε εαρινά (2ο, 4ο, 6ο, 8ο και 10ο). 

3. Το 10ο εξάμηνο διατίθεται αποκλειστικά για την εκπόνηση δι¬ 
πλωματικής εργασίοις που γίνεται με την καθοδήγηση του προσωπικού 
του εργαστηρίου της επιλογής του φοιτητή. 

4. Η πρακτική εξάσκησή είναι τετράμηνης διάρκειας και βασικά 
πραγματοποιείται στις περιόδους θερινών διακοπών (Ιούλιος - Αύγου- 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3405 


στος - Σεπτέμβριος) που ακολουθούν το 6ο και 8ο εξάμηνο. 

5. Κάθε ακαδημαϊκό εξάμηνο έχει συνολική διάρκεια δέκα οκτώ ([8) 
ή το πολύ δέκα εννέα (19) εβδομάδων, από τις οποίες δεκατρείς (13) 
διατίθενται αποκλειστικά για τη διδασκαλία, δύο για διακοπές Χριστου¬ 
γέννων ή Πάσχα, τέσσερις εβδομάδες, οι τελευταίες του εξαμήνου, για 
τις εξετάσεις των μαθημάτων και μία εκπαιδευτική εβδομάδα για τις 
απαραίτητες εκδρομές και επισκέψεις του εξαμήνου. Μαθήματα και εξε¬ 
τάσεις δεν γίνονται στις ακόλουθες ημερομηνίες: 

Του φθινοπωρινού εξαμήνου: την 28η Οκτωβρίου, τη 17η Νοεμ¬ 
βρίου, στις διακοπές των Χριστουγέννων που αρχίζουν στις 23 Δεκεμ¬ 
βρίου και λήγουν στις 6 Ιανουάριου, και την 3θη Ιανουάριου. 

Του εαρινού εξαμήνου: την Καθαρή Δευτέρα, την 25η Μαρτίου, στις 
διακοπές του Πάσχα που αρχίζουν τη Μεγάλη Δευτέρα και λήγουν την 
Κυριακή του Θωμά, την Πρωτομαγιά και του Αγίου Πνεύματος. 

6. Τα μαθήματα του φθινοπωρινού εξαμήνου αρχίζουν μέσα στο 
τρίτο δεκαήμερο του Σεπτεμβρίου και λήγουν με τις διακοπές των Χρι¬ 
στουγέννων και τα μαθήματα του εαρινού εξαμήνου αρχίζουν μέσα στο 
πρώτο δεκαήμερο του Φεβρουάριου και λήγουν μέσα στο τρίτο δεκαή¬ 
μερο του Μαΐου. 

7. Ο αριθμός των μαθημάτων που αναπτύσσονται σε κάθε εξάμηνο 
είναι μικρότερος ή ίσος του επτά. 

8. οι διδακτικές ώρες κάθε εβδομάδας σ’ ένα κανονικό πρόγραμμα 
δεν μπορούν να υπερβαίνουν τις τριάντα δύο και χρησιμοποιούνται για 
διδασκαλία και ασκήσεις στο ίδιο περίπου ποσοστό. 

9. Για κάθε εξάμηνο καταρτίζεται «Οδηγός Σπουδών». Στον Οδηγό 
Σπουδών δίνεται κάθε πληροφορία που θυα διευκόλυνε τον φοιτητή να 
αξιοποιήσει το μέγισο δυνατό βαθμό όλες τις δυνατότητες που προσφέ¬ 
ρει το Ίδρυμα. Ειδικότερα στον Οδηγό Σπουδών αναφέρονται: 

Οι γνωστικές ενότητες που θα διδαχθούν στο εξάμηνο με σύντομη πε¬ 
ριγραφή του περιεχομένου τους και της σκοπιμότητάς τους καθώς και 
τα τυχόν προαπαιτούμενα μαθήματα για την παρακολούθηση της διδα¬ 
σκαλίας τους. 

Τα βοηθήματα που θα μπορούν να χρησιμοποιήσουν οι φοιτητές για 
την αρτιότερη ενημέρωσή τους. 

Τα θέματα των ασκήσεων ή φροντιστηρίων, τις εκπαιδευτικές εκδρο¬ 
μές ή επισκέψεις. 

Τα ονόματα και τους τίτλους των διδασκόντων. 

Ο Οδηγός Σπουδών διανέμεται στους φοιτητές το αργότερο μέχρι το 
τέλος Ιουνίου για το επόμενο φθινοπωρινό εξάμηνο και μέχρι το τέλος 
Ιανουάριου για το επόμενο εαρινό. 

10. Η παραπάνω χρονική ανάπτυξη και ο Οδηγός Σπουδών αφορούν 
στα εκπαιδευτικά προγράμματα που θα μπορούσαν να χαρακτηρισθούν 
σαν «Πρότυπα Προγράμματα» και που εξασφαλίζουν τη λογικότερη δια¬ 
δοχή των γνωστικών ενοτήτων και την κανονική περάτωση των σπου¬ 
δών και τη λήψη του πτυχίου του Γεωπόνου μέσα σε πέντε (5) χρόνια. 

11. Τα πρότυπα προγράμματα σπουδών δεν είναι δεσμευτικά για 
τους φοιτητές που αποκτούν κατ’ αρχήν τη δυνατότητα επιλογής των 
μαθημάτων που θα παρακολουθήσουν κάθε εξάμηνο. Μ’ αυτόν τον 
τρόπο οι φοιτητές αποκτούν τη δυνατότητα να ρυθμίζουν οι ίδιοι το 
βαθμό εντατικοποίησης και τη διάρκεια των σπουδών τους, με τους πα¬ 
ρακάτω όμως περιορισμούς: 

α) Οι πρωτοεισαγόμενοι φοιτητές εγγράφονται υποχρεωτικά σε όλα 
τα μαθήματα των δύο πρώτων εξαμήνων. 

β) Ο αριθμός των μαθημάτων που θα παρακολουθούν οι φοιτητές 
ανά εξάμηνο δεν είναι μεγαλύτερος του (η + 3) όπου η ο αριθμός των 
μαθημάτων του εξαμήνου του Προτύπου Προγράμματος Σπουδών. 

γ) Οι φοιτητές που δεν έχουν εκπληρώσει επιτυχώς όλες τις εξεταστι¬ 
κές υποχρεώσεις τους όσον αφορά στα δύο πρώτα γνωστικά σύνολα, θα 
έχουν κατ’ αρχήν τη δυνατότητα να εγγραφούν για παρακολούθηση 
ενοτήτων του τρίτου γνωστικού συνόλου. 

Άρθρο 33 

Εξεταστικές διαδικασίες 

1. Με την καθιέρωση του εξαμηνιαίου μαθήματος καταργείται η έν¬ 
νοια της απόρριψης του φοιτητή σε ακαδημαϊκό έτος ή εξάμηνο και ει- 
σάγεται η έννοια της αποτυχίας στις εξεταστικές διαδικασίες που αφο¬ 
ρούν ένα συγκεκριμένο μάθημα. 

2. Η μεθοδολογία εκτίμησης της αποτελεσμ.ατικότητας της διδασκα¬ 
λίας του θεωρητικού μέρους των μαθημάτων και της επίδοσης του φοι¬ 
τητή καθορίζεται από τη Σύκλητο ύστερα από εισήγηση του Συμβουλίου 
Σπουδών και Έρευνας, περιλαμβάνει όμως, τουλάχιστον προς το πα¬ 
ρόν, τελική εξέταση. 


3. Εκτός από την κανονική τελική εξέταση στο τέλος κάθε εξαμήνου 
προβλέπεται και μια δεύτερη επαναληπτική εξέταση μέσα στο μήνα Σε¬ 
πτέμβριο για τα μαθήματα και των δύο προηγουμένων εξαμήνων. Στη 
διάρκεια της εξεταστικής περιόδου του Σεπτεμβρίου οι φοιτητές της 
μπορούν να δώσουν εξετάσεις στα μαθήματα και στα εργαστήρια των 
τελευταίων δύο (2) εξαμήνων συν έξι (6) μαθήματα και έξι (6) εργαστή¬ 
ρια από προηγούμενα εξάμηνα. Σε περιπτώσεις φοιτητών που έχουν κα¬ 
λύψει ολικά ή μερικά τις εξεταστικές απαιτήσεις μαθημάτων και εργα¬ 
στηρίων των δύο τελευταίων εξαμήνων είναι δυνατόν ο αριθμός των μα¬ 
δημάτων και εργαστηρίων των προηγουμένων εξαμήνων στα οποία ο 
φοιτητής μπορεί να δώσει εξετάσεις να αυξάνεται ανάλογα με τον 
αριθμό των μαθημάτων και εργαστηρίων των δύο τελευταίων εξαμή¬ 
νων στα οποία εξετάστηκε επιτυχώς και μέχρι δώδεκα (12) μαθήματα 
και δώδεκα (12) εργαστήρια προηγουμένων εξαμήνων. Οι φοιτητές που 
έχουν παρακολουθήσει τα μαθήματα και εργαστήρια των εννέα εξαμή¬ 
νων εξετάζονται στα μαθήματα και εργαστήρια που έχουν αποτύχει στο 
διάστημα των ίδιων τριών εξεταστικών περιόδων. Για τα οφέιλόμενα 
μαθήματα που δεν περιλαμβάνονται στα κανονικά εξεταστικά προγράμ¬ 
ματα καταρτίζεται ιδιαίτερο εξεταστικό πρόγραμμα ύστερα από προτά¬ 
σεις των τμημάτων. 

4. Οι φοιτητές του Πανεστημίου αποκτούν το δικαίωμα συμμετοχής 
στις εξετάσεις της περιόδου Σεπτεμβρίου ύστερα από προηγούμενη δή¬ 
λωση συμμετοχής. Το αυτό ισχύει και για τη Λυμμετοχή των φοιτητών 
που έχουν παρακολουθήσει τα μαθήματα και εργαστήρια των εννέα εξα¬ 
μήνων στα ιδιαίτερα ή στα κανονικά εξεταστικά προγράμματα. 

5. Παρά το γεγονός ότι οι εργαστηριακές και φροντιστηριακές ασκή¬ 
σεις και θέματα συνδέονται άρρηκτα με τη θεωρία της ενότητας και υπο¬ 
βοηθούν στην κατανόηση και στην εμπέδωσή της, εν τούτοις διατηρείται 
η εξεταστική ανεξαρτησία της θεωρίας από την άσκηση, με την έννοια 
ότι η επιτυχής παρακολούθηση και εκτέλεση των ασκήσεων δεν αποτε¬ 
λεί προϋπόθεση για τη συμμετοχή στις εξετάσεις της θεωρίας. 

6. Η παρακολούθηση των εργαστηριακών ασκήσεων παραμένει υπο¬ 
χρεωτική, ενώ της διδασκαλίας της θεωρίας και των φροντιστηρίων 
μπορεί να είναι προαιρετική. Συνιστάται όμως η ανελλιπής παρακολού¬ 
θηση της διδασκαλίας της θεωρίας, γιατί έτσι μόνο αποκτά σημασία και 
γίνεται εποικοδομητική η παρακολούθηση των εργαστηρίων και φροντι- - 
στηρίων. Η έλλειψη συστηματικής παρακολούθησης διδασκαλίας μπο¬ 
ρεί εύκολα να οδηγήσει στην ολική αποτυχία της εκπαιδευτικής προ¬ 
σπάθειας. 

7. Η σειρά των εργαστηριακών και φροντιστηριακών ασκήσεων και 
θεμάτων μιας ενότητας μπορεί να μην αποτελεί αντικείμενο τελικής εξέ¬ 
τασης. Αντ’ αυτής μπορεί να καθιερώνεται η συνεχής εκτίμηση της επί¬ 
δοσης του φοιτητή όσον αφορά στην κατανομή της σκοπιμότητας της 
άσκησης, στη διασύνδεσή της με τη θεωρία και στη δεξιοτεχνία της 
εκτέλεσής της. Η εξεταστική αυτή μεταβολή αποβλέπει στο να βελτιώ¬ 
σει τη συνεισφορά των ασκήσεων στην κατανόηση και εμπέδωση του 
γνωστικού περιεχομένου της ενότητας και στο να ενθαρρύνει τη συμμε¬ 
τοχή των φοιτητών στην εκπαιδευτική διαδικασία ολόκληρο το εξά¬ 
μηνο. Συγχρόνως επιφέρει μείωση της εργασίας της τελικής εξέτασης 
και του εξεταστικού κάματου και εξοικονόμηση πολύτιμου διδακτικού 
χρόνου. 

8. Η τελική βαθμολόγηση για κάθε ενότητα προκύπτει από την επί¬ 
δοση του φοιτητή στην τελική εξέταση της θεωρίας της και από την επί¬ 
δοση του φοιτητή στις εργαστηριακές και φροντιστηριακές ασκήσεις και 
θέματα μελέτης. 

9. Η εξέταση της πτυχιακής εργασίας γίνεται κατά τη διάρκεια των 
κανονικών εξεταστικών περιόδων ή και σε άλλες μη καθορισμένες εκ 
των προτέρων ημερομηνίες. Περιλαμβάνει την εξέταση, ανάλυση και 
βαθμολόγηση της μελέτης καθώς και αξιολόγηση της προφορικής ανά¬ 
πτυξης. Η εξέταση αυτή γίνεται δημοσία από την τριμελή επιτροπή της 
οποίας προεδρεύει ο κύριος σύμβουλος του φοιτητή. 

10. Ο βαθμός πτυχίου για τους τελειόφοιτους φοιτητές του Ιδρύμα¬ 
τος προκύπτει από το μέσο όρο των βαθμών όλων των ενοτήτων που συ¬ 
γκέντρωσε ο φοιτητής κατά τη διάρκεια των σπουδών του με συντελε¬ 
στή τέσσερα πέμπτα (4/5) και από το βαθμό της πτυχιακής του εργα¬ 
σίας με συντελεστή ένα πέμπτο (1/5). 

11. Για τη βαθμολόγηση της επίδοσης, τόσο στη διδασκαλία και στα 
εργαστήρια και φροντιστήρια, όσο και στην πτυχιακή μελέτη, χρησιμο¬ 
ποιούνται οι πρώτοι δέκα ακέραιοι αριθμοί και το μηδέν και καταργείται 
η χρήση δεκαδικού μέρους. Σαν βάση επιτυχίας λαμβάνεται ο βαθμός 
πέντε (5) και χρησιμοποιείται η ακόλουθη κλίμακα για τον χαρακτηρι¬ 
σμό της επίδοσης: «Άριστα» 9, 10, «Λίαν Καλώς» 7, 8, «Καλώς» 5, 6, 
«Ανεπαρκώς» 3, 4, «Κακώς» 0, 1, 2. 

Άρθρο 34 
Πτυχιακή μελέτη 

1. Η πτυχιακή μελέτη μπορεί να αναφέρεται: 

α) Σε ερευνητική εργασία που διεξάγεται από τους φοιτητές μέσα στα 
πλαίσια της ερευνητικής δραστηριότητας εργαστηρίων ή φροντιστηρίων 
του Ιδρύματος ή άλλων ερευνητικών ιδρυμάτων της χώρας. 

β) Σε προβλήματα τεχνικής ή γεωργοοικονομικής φύσης όπως αυτά 
αναφύονται σε διάφορες περιοχές της χώρας. 

γ)·Σε βιβλιογραφική επεξεργασία θεμάτων γεωργικού ενδιαφέρο¬ 
ντος. 

2. Για τον καθορισμό του θέματος της πτυχιακής μελέτης ο φοιτητής 
αποτείνεται κατά προτεραιότητα σε εργαστήριο (ή φροντιστήριο), που 
συμμετέχει^στην εκπαιδευτική διαδικασία της εξειδίκευσής του. Αν συ- 
ντρέχουν ειδικοί λόγοι, είναι δυαντόν ο φοιτητής να αποτείνεται για τον 
καθορισμό θέματος πτυχιακής μελέτης και σε άλλα εργαστήρια ή φρο¬ 
ντιστήρια του Ιδρύματος. Ύστερα από σχετική συζήτηση του φοιτητή με 
τον Διευθυντή του εργαστηρίου, στην οποία συμμετέχει και το λοιπό επι¬ 
στημονικό προσωπικό του εργαστηρίου, ορίζονται το θέμα της μελέτης, 
η τριμελής συμβουλευτική και εξεταστική επιτροπή και ο κύριος σύμ¬ 
βουλος του φοιτητή. Στις επιτροπές μπορούν να συμμετέχουν και βοη¬ 
θοί ή επιστημονικοί συνεργάτες που δεν είναι κάτοχοι διδακτορικού. Ο 
κύριος σύμβουλος υποχρεωτικά ανήκει στο εργαστήριο ή φροντιστήριο 
της επιλογής του φοιτητή, ενώ τα λοιπά μέλη μπορούν να ανήκουν και 
σε άλλα εργαστήρια ή φροντιστήρια του Ιδρύματος. 

Η όλη διαδικασία ανάθεσης πτυχιακών μελετών τελικά εγκρίνεται 
από τη Συνέλευση του Τομέα στον οποίο ανήκει το εργαστήριο ή φροντι¬ 
στήριο του κύριου συμβούλου. Τα εγκριθέντα θέματα μαζί με τα αντί¬ 
στοιχα ονόματα των φοιτητών και τα ονόματα 3μελών επιτροπών γνω¬ 
στοποιούνται υπό. μορφή καταλόγου στη Γραμματεία Τμήματος. 

3. Η εξέταση της πτυχιακής εργασίας γίνεται μετά την επιτυχή εκ¬ 
πλήρωση όλων των εξεταστικών υποχρεώσεων του φοιτητή, όπως αυ¬ 
τές καθορίζονται από τα πρότυπα προγράμματα σπουδών των 9 πρώ¬ 
των εξαμήνων, σε ημερομηνία και ώρα που καθορίζεται από τη συμβου¬ 
λευτική και εξεταστική επιτροπή. Η εξέταση γίνεται δημοσία από την 
τριμελή επιτροπή υπό την προεδρία του κυρίου συμβούλου και περιλαμ¬ 
βάνει την προφορική ανάπτυξη της εργασίας εκ μέρους του φοιτητή και 
την υποβολή ερωτήσεων προς αυτόν σχετικώς με το θέμα της πτυχια- 
κής μελέτης. Η βαθμολόγηση της μελέτης στηρίζεται στην αξιολόγηση 
του περιεχομένου της μελέτης, της προφορικής ανάπτυξης και των απα¬ 
ντήσεων του φοιτητή στις υποβληθείσες ερωτήσεις. Ο τελικός βαθμός 
της μελέτης είναι ο μέσος όρος των βαθμών των τριών εξεταστών. Η 
εξέταση είναι επιτυχής αν ο τελικός βαθμός είναι ανώτερος ή ίσος του 
πεντε (5) και εφόσον οι βαθμοί δύο τουλάχιστον εξεταστών είναι ανώτε¬ 
ροι ή ίσοι του πέντε (5). Σε αντίθετη περίπτωση η πτυχιακή μελέτη επι- 
στρέφεται στο φοιτητή προς διόρθωση και συμπλήρωση και η εξέταση 
■επαναλαμβάνεται. Σε περίπτωση και νέας αποτυχίας ο φοιτητής υπο- 
χρεούται να εκπονήσει άλλη πτυχιακή μελέτη επί του ίδιου ή άλλου θέ¬ 
ματος. 

4. Προϋπόθεση για την ανάθεση θέματος πτυχιακής μελέτης θεωρεί¬ 
ται η επιτυχής ολοκλήρωση της εκπαιδευτικής διαδικασίας των 8 πρώ¬ 
των εξαμήνων των προτύπων προγραμμάτων σπουδών. Συνεπώς για 
τους φοιτητές οι οποίοι ακολουθούν με επιτυχία τα προγράμματα αυτά 
η ανάθεση της πτυχιακής μελέτης μπορεί να γίνεται αμέσως μετά το πέ¬ 
ρας του 8ου εξαμήνου που συμπίπτει χρονικά με το 8ο εξάμηνο φοίτη¬ 
σής τους. 'Οταν το θερινό διάστημα μεταξύ 8ου και 9ου εξαμήνου χρη¬ 
σιμοποιείται για την εκπόνηση της πτυχιακής μελέτης τότε το διάστημα 
αυτό θεωρείται και σαν περίοδος πρακτικής εξάσκησης. Για τους φοιτη¬ 
τές που δεν έχουν ολοκληρώσει επιτυχώς την εκπαιδευτική διαδικασία 
των 8 πρώτων εξαμήνων μπορεί η ανάθεση της πτυχιακής μελέτης να 
γίνεται σε επόμενα εξάμηνα της φοίτησής τους. Οι φοιτητές αυτοί εγ- 
γράφονται για την παρακολούθηση των μαθημάτων προηγουμένων 
εξαμήνων στα οποία ή δεν έχουν εξεταστεί ή έχουν εξεταστεί αλλά απο- 
τύχει. Κατ’ εξαίρεση επιτρέπεται η ανάθεση μελέτης σε φοιτητές οι 
οποίοι μετά το πέρας των εξετάσεων του 8ου εξαμήνου φέρονται αποτυ- 
χόντες σε τρία το πολύ μαθήματα (μαθήματα και εργαστήρια) των οκτώ 
πρώτων εξαμήνων. 

5. Κατά τη διάρκεια του 10ου ακαδημαϊκού εξαμήνου οργανώνονται 
ειδικοί επιμορφωτικοί κύκλοι (σεμινάρια) με την πρωτοβουλία Εργα¬ 
στηρίων ή Φροντιστηρίων που συμμετέχουν στα προγράμματα εξειδί- 
κευσης του Ιδρύματος. Τα σεμινάρια αποσκοπούν στην παροχή πρόσθε- 
της εξειδικευμένης γνώσης που είναι δυνατόν να υποβοηθήσει στην εκ¬ 
πόνηση πληρέστερης μελέτης. Στα σεμινάρια αυτά συμμετέχουν όλοι οι 


φοιτητές που βρίσκονται στο 10ο εξάμηνο φοίτησής του. Η συνεπής 
συμμετοχή στους κύκλους αυτούς αναγράφεται στα πιστοποιητικά 
σπουδών που χορηγεί το Πανεπιστήμιο. 

Άρθρο 35 

Λειτουργικές Υποχρεώσεις 

1. Τα Πρότυπα Προγράμματα Σπουδών συντάσσονται και εγκρίνο- 
νται κατά το εξάμηνο που προηγείται της εφαρμογής τους ή και νωρί¬ 
τερα. Τα προγράμματα αυτά περιλαμβάνουν τις υποχρεωτικές και τις 
κατ’ επιλογήν ενότητες και τις ώρες διδασκαλίας εργαστηρίων και φρο¬ 
ντιστηρίων. 

2. Τα προγράμματα σπουδών ανακοινώνονται και διανέμονται σε 
έντυπο φυλλάδιο με ευθύνη της Γραμματείας του Ιδρύματος μέχρι 15 
Σεπτεμβρίου για το φθινοπωρινό εξάμηνο και μέχρι 15 Ιανουάριου για 
το εαρινό εξάμηνο. 

3. Τα αποτελέσματα των εξετάσεων για τις ενότητες κάθε εξαμήνου 
εξάγονται και κατατίθενται στη Γραμματεία του Ιδρύματος μέσα σε δύο 
(2) εβδομάδες μετά. 

Η Γραμματεία του Ιδρύματος έχει την ευθύνη για την άμεση ανακοί¬ 
νωσή τους. 

4. Κάθε φοιτητής είναι υποχρεωμένος να δηλώσει συμμετοχή παρα¬ 
κολούθησης των ενοτήτων του εξαμήνου πριν την έναρξή του ή το αργό¬ 
τερο μέσα στις πρώτες δύο εβδομάδες του εξαμήνου. Η Γραμματεία του 
Ιδρύματος καταρτίζει αμέσως μετά τους καταλόγους παρακολούθησης 
για κάθε ενότητα. 

5. Κάθε φοιτητής έχει το δικαίωμα να αποσυρθεί από την παρακο¬ 
λούθηση μιας ή περισσοτέρων ενοτήτων μέσα στις πρώτες τέσσερις 
εβδομάδες του εξαμήνου κάνοντας σχετική έγγραφη δήλωση στη Γ ραμ¬ 
ματεία του Ιδρύματος. 

6. Κάθε φοιτητής μετά την επιτυχή ολοκλήρωση της παρακολούθη¬ 
σης των ενοτήτων των τεσσάρων εξαμήνων είναι υποχρεωμένος να δη-, 
λώσει εγγράφως στη Γ ραμματεία του Ιδρύματος την επιλογή του όσον 
αφορά τον επιστημονικό προσανατολισμό της αρεσκείας του. Η δήλωση 
αυτή θα πρέπει να γίνει το αργότερο μέσα στις δύο πρώτες εβδομάδες 
του 5ου εξαμήνου. Η Γραμματεία αμέσως μετά είναι υποχρεωμένη να 
ανακοινώσει κατάλογο υποψηφίων για τους προσανατολισμούς. ' 

7. Κάθε φοιτητής διατηρεί το δικαίωμα της τελικής επιλογής του 
προσανατολισμού και στο 5ο και 6ο εξάμηνο. Η εγγραφή του όμως για 
άλλο προσανατολισμό θα συνεπάγεται πρόσθετη εκπαιδευτική επιβά¬ 
ρυνση όσον αφορά στις ενότητες του δευτέρου συνόλου που συνδέονται με 
τον νέο προσανατολισμό. 

ΚΕΦΑΛΑΙΟ Ζ: ΜΕΤΑΠΤΥΧΙΑΚΕΣ ΣΠΟΥΔΕΣ 
Άρθρο 36 

Μεταπτυχιακοί φοιτητές 

Στα προγράμματα μεταπτυχιακών σπουδών μπορούν να ενταχθούν 
πτυχιούχοι των Ελληνικών Α.Ε.Ι. όπως και πτυχιούχοι ομοταγών 
Α.Ε.Ι. του εξωτερικού. Ανάλογα με την προέλευσή τους οι υποψήφιοι 
μεταπτυχιακοί σπουδαστές μπορούν να διακριθούν: 

1. Μη διδάκτορες Επιμελητές, Βοηθοί και Επιστημονικοί Συνεργά¬ 
τες που υπηρετούν ήδη στο Ίδρυμα. 

2. Υποψήφιοι μεταπτυχιακοί υπότροφοι στους οποίους θα χορηγού¬ 
νται ετήσιες υποτροφίες από ειδικό κονδύλιο του προϋπολογισμού του 
Ιδρύματος. 

3. Υπότροφοι ιδρυμάτων και οργανισμών υποτροφιών του εσωτερι¬ 
κού ή του εξωτερικού. 

4. Υπότροφοι Δημόσιοι Υπάλληλοι ή Υπάλληλοι Ν.Π.Δ.Δ. (ή και 
Ν.Π.Ι.Δ. που εποπτεύονται από το Κράτος), που η Υπηρεσία τους προ¬ 
τείνει τη μετεκπαίδευσή τους για να καλύψει τις ανάγκες της σε μετεκ¬ 
παιδευμένο επιστημονικό προσωπικό. 

5. Επιστημονικό προσωπικό ερευνητικών ομάδων προγραμμάτων 
έρευνας που χρηματοδοτούνται από φορείς εκτός Πανεπιστημίου. 

6. Υποψήφιοι που διαθέτουν ίδιους οικονομικούς πόρους και δεν διεκ- 
δικούν υποτροφίες. 

7. Μεταπτυχιακοί φοιτητές είναι, μέχρι την έκδοση των κανονιστι¬ 
κών διατάξεων που προβλέπει το άρθρο 81 του Ν. 1566/85, όσοι εκ¬ 
πονούν διδακτορική διατριβή σύμφωνα με το άρθρο 36 του Ν. 1268/ 
82. 

8. Οι μεταπτυχιακοί φοιτητές (Ε.Μ.Υ., υπότροφοι Ι.Κ.Υ. και λοιπές 
κατηγορίες υποψηφίων διδακτόρων), έχουν όλα τα προνόμια και τις 

διευκολύνσεις των προπτυχιακών φοιτητών όπως αυτές ορίζονται απο 
το άρθρο 29 παράγραφος 4 του Ν. 1268/82 καθώς και ιατροφαρμα¬ 
κευτική και νοσοκομειακή περίθαλψη. 

9. Οι μεταπτυχιακοί φοιτητές επικουρούν μέλη Δ.Ε.Π. στην: 

- διεξαγωγή εργαστηριακών και φροντιστηριακών ασκήσεων 

- εποπτεία εξετάσεων φοιτητών και διόρθωση γραπτών 

- υποβοήθηση φοιτητών που εκπονούν πτυχιακές μελέτς, 

Για την εκπλήρωση των υποχρεώσεων αυτών οι μεταπτυχιακοί φοι¬ 
τητές απασχολούνται δύο το πολύ ημέρες ανά εβδομάδα. Η ανάθεση 
των καθηκόντων τους γίνεται από τη Γ ενική Συνέλευση του Τομέα μετά 
από πρόταση των οικείων εργαστηρίων. 

10. Οι μεταπτυχιακοί φοιτητές μπορούν να συμμετέχουν σε ερευνη¬ 
τικά προγράμματα που εκτελούνται σε Α.Ε.Ι. ή άλλα ερευνητικά κέντρα 
εφόσον στα προγράμματα αυτά συμπεριλαμβάνεται το θέμα της διατρι¬ 
βής τους και ύστερα από γνωμάτευση της συμβουλευτικής επιτροπής. 
Το άθροισμα των αποδοχών τους, σε ετήσια βάση, από ερευνητικά προ¬ 
γράμματα και υποτροφίες δεν μπορεί να υπερβαίνει το ύψος που καθορί¬ 
ζει η Συλλογική Σύμβαση Εργασίας του οικείου επαγγελματικού κλά¬ 
δου. 

11. Το ύψος της υποτροφίας που χορηγείται στους Ειδικούς Μετα¬ 
πτυχιακούς Υποτρόφους είναι τουλάχιστον ίσο με το ύψος των μεταπτυ¬ 
χιακών υποτροφιών εσωτερικού του Ι.Κ.Υ. 

Άρθρο 37 

Ανακοίνωση προγραμμάτων 

Κατ’ έτος και εντός του μηνός Φεβρουάριου το Πανεπιστήμιο δημο¬ 
σιεύει ανακοίνωση στον ημερήσιο τύπο και στο Δελτίο του Γ.Ε.Ε., που 
επιπρόσθετα κοινοποιείται και στα ενδιαφερόμενα υπουργεία, Ν.Π.Δ.Δ. 
ή Ν.Π.Ι.Δ. και στους ενδιαφερομένους επαγγελματικούς φορείς σχετικά 
με τα προγράμματα μεταπτυχιακών σπουδών των παραγράφων (2β), 
(2γ) και (2δ) του άρθρου 28 του παρόντος, που η έναρξή τους έχει προ- 
γραμματισθεί για την 1η Οκτωβρίου του ίδιου έτους. Η ανακοίνωση 
υποχρεωτικά περιέχει; 

ΐ) Γενική περιγραφή του προγράμματος (κατηγορία προγράμματος, 
επιστημονικό περιεχόμενο, διάρκεια, στόχοι κ.λπ.). 

ϊί) Τον ολικό αριθμό των διαθέσιμων θέσεων. 

ίϋ) Τον αριθμό των διαθέσιμων υποτροφιών και το ύψος της υποτρο¬ 
φίας. 

ίν) Οδηγίες όσον αφορά στις προθεσμίες υποβολής αιτήσεων και στα 
απαιτούμενα πιστοποιητικά και δικαιολογητικά. 

ν) Τα προαπαιτούμενα προσόντα των υποψηφίων, 
νί) Τις υποχρεώσεις των υποψηφίων για παροχή επικουρικού εκπαιδευ¬ 
τικού έργου. 

Άρθρο 38 

Δικαιολογητικά υποψηφίων. 

1. Οι ενδιαφερόμενοι έχουν το δικαίωμα να υποβάλλουν αίτηση για 
την ένταξή τους στα μεταπτυχιακά προγράμματα εντός μηνός από τη 
δημοσίευση της αγγελίας στον ημερήσιο τύπο. Οι αιτήσεις των υποψη¬ 
φίων θα πρέπει να συνοδεύονται από: 

ΐ) Αντίγραφο πτυχίου και αναλυτική βαθμολογία όλων των μαθημά¬ 
των. 

ϊϊ) Σύντομο βιογραφικό σημείωμα στο οποίο θα δηλώνονται και το 
ονοματεπώνυμο και τα λοιπά στοιχεία τρίτων προσώπων που είναι σε 
θέση να δώσουν υπεύθυνες πληροφορίες για τον υπότροφο. 

ϋΐ) Πιστοποιητικά ή διπλώματα μεταπτυχιακών σπουδών που ο υπο¬ 
ψήφιος τυχόν κατέχει. 

ϊν) Πιστοποιητικά μεταπτυχιακής επιστημονικής εμπειρίας που ο 
υποψήφιος διαθέτει. 

ν) Δίπλωμα ή διπλώματα ξένων γλωσσών, 
νϊ) Δήλωση αποδοχής των υποχρεώσεων για παροχή επιστημονικού δι¬ 
δακτικού έργου. 

2. Στην περίπτωση υποψήφιου για διδακτορικό δίπλωμα στην αίτηση 
αναγράφεται και το όνομα του επιβλέποντα καθηγητή που ο υποψήφιος 
επιθυμεί. 

3. Αιτήσεις που δεν συνοδεύονται από τα απαραίτητα πιστοποιητικά 
και λοιπά δικαιολογητικά δεν λαμβάνονται υπόψη κατά τη διαδικασία 
επιλογής των υποψηφίων. 


Άρθρο 39 

Αριθμός μεταπτυχιακών σπουδαστών και υποτροφιών. 

1. Ο συνολικός αριθμός των θέσεων μεταπτυχιακών σπουδαστών στο 
Ίδρυμα καθορίζεται ύστερα από εκτίμηση: 

ί) Των δυνατοτήτων του επιστημονικού προσωπικού και του ΕΔΤΠ 
του Ιδρύματος να υποστηρίζουν αποτελεσματικά τα μεταπτυχιακά προ¬ 
γράμματα, 

ϋ) Των εκπαιδευτικών υποχρεώσεων του επιστημονικού προσωπικού 
και του ΕΔΤΠ για την ικανοποιητική διεξαγωγή των εκπαιδευτικών 
προπτυχιακών προγραμμάτων. 

ΐίί) Των ανειλημμένων υποχρεώσεων του Ιδρύματος όσον αφορά στην 
ομαλή πρόοδο των ερευνητικών προγραμμάτων των μη διδακτορούχων 
Επιμελητών, Βοηθών και Επιστημονικών Συνεργατών που ήδη υπηρε¬ 
τούν στο Ίδρυμα (άρθρα 35 και 36 του Ν. 1268/1982). 
ΐν) Των υλικοτεχνικών δυνατοτήτων του Ιδρύματος, 
ν) Του επιστημονικού ενδιαφέροντος των προγραμμάτων, 
νί) Των αναγκών των φορέων που συνδέονται με τον προγραμματισμό 
της ανάπτυξης της ελληνικής γεωργίας. 

2. Ο αριθμός των διαθέσιμων θέσεων μεταπτυχιακών σπουδαστών 
προκύπτει ύστερα από αφαίρεση από τον ολικό αριθμό εκείνων των θέ¬ 
σεων που προορίζονται να καλυφθούν κατά προτεραιότητα από τους μη 
διδακτορούχους Επιμελητές, Βοηθούς και Επιστημονικούς Συνεργάτες 
που ήδη υπηρετούν στο Ίδρυμα. 

3. Ο αριθμός των διαθέσιμων υποτροφιών προκύπτει ύστερα από 
άθροιση: 

ί) Των υποτροφιών που προγραμματίζει για το Ίδρυμα το ΤΠΕΠΘ, 
ίί) Των υποτροφιών που προέρχονται από χρηματοδοτήσεις προς το 
Ίδρυμα από άλλα υπουργεία ή από Ν.Π.Δ.Δ. ή Ν.Π.Ι.Δ. της χώρας. 

ΐΐΐ) Των υποτροφιών που προέρχονται από χρηματοδοτήσεις διεθνών 
οργανισμών και ιδρυμάτων ή οργανισμών και ιδρυμάτων άλλων χωρών 
που γίνονται αποδεκτές από το Ίδρυμα. 

ΐν) Υποτροφιών που εξασφαλίζονται από πόρους του Πανεπιστη¬ 
μίου. 

4. Στον αριθμό των διαθέσιμων υποτροφιών μπορούν να ενταχθούν 
χρηματοδοτήσεις που προέρχονται από ερευνητικά προγράμματα, που 
υποστηρίζονται οικονομικά από φορείς-'εκτός Σχολής αν οι επιστημονι¬ 
κοί υπεύθυνοι των προγραμμάτων αυτών συμφωνούν οι θέσεις των επι¬ 
στημονικών συνεργαστών των προγραμμάτων να πληρωθούν ύστερα 
από προκήρυξη σύμφωνα με τους όρους που αναφέρονται στον παρόντα 
κανονισμό και εφόσον προβλέπεται ότι τα ερευνητικά προγράμματα θα 
εμπεριέχουν ερευνητικούς στόχους που μπορούν ν’ αναπτυχθούν μέσα 
σε πλαίσια διδακτορικών διατριβών. 

Άρθρο 40 

Κρίση και επιλογή υποψηφίων 

1. Προκειμένου να διασφαλισθεί η αντικειμενικότητα της κρίσης των 
υποψηφίων συγκροτείται τριμελής Επιτροπή Επιλογής από μέλη ΔΕΠ 
στην οποία διαβιβάζονται οι αιτήσεις (μετά τη λήξη της προθεσμίας 
υποβολής τους) των υποψηφίων με τα συνημμένα δικαιολογητικά όπως 
αναφέρονται στο άρθρο 38 του παρόντος. Η επιτροπή Επιλογής: 

ί) Ελέγχει τις αιτήσεις ως προς το έγκαιρο της υποβολής τους, 
ίί) Ελέγχει και αξιολογεί όλα τα υποβληθέντα πιστοποιητικά του άρ¬ 
θρου 38 του παρόντος. 

ίϋ) Καταρτίζει πρόγραμμα γραπτής και προφορικής δοκιμασίας των 
υποψηφίων που εφαρμόζεται με την ευθύνη της. 

ίν) Κατατάσσει τους υποψήφιους κατά σειρά επιτυχίας ύστερα από 
συνεκτίμηση των αποτελεσμάτων της δοκιμασίας και των προσόντων 
των υποψηφίων. 

2. Στη διαμόρφωση της τελικής βαθμολογίας συμβάλλουν: 

ί) Ο βαθμός του πτυχίου που καλύπτει το 20% του γενικού βαθμού 
κατάταξης των υποψηφίων. 

ίί) Οι βαθμοί των προπτυχιακών μαθημάτων των σχετικών με το 
αντικείμενο των σπουδών, που καλύπτουν το 30% του γενικού βαθμού 
κατάταξης των υποψηφίων. 

ίίί) Η αξιολόγηση των υποψηφίων υπό της οικείας επιτροπής επιλο¬ 
γής που καλύπτει το 50% του γενικού βαθμού κατάταξης και που βασί¬ 
ζεται: 

α) Στο αποτέλεσμα προφορικής και γραπτής δοκιμασίας επί γενικού 
θέματος σχετικού με το αντικείμενο των σπουδών, 

β)στη«'· ·τυγ' >ή*·ιΐΓ»ιηΐ στο^ντ· 'ί>>*νο· ινα υδ ' νί' τη- 

μονιχό έργο, απασχόληση, ερευνητικό έργο, σχετικές σπουδές), 

γ) στην αξιολόγηση συστατικών επιστολών αρμοδίων προσώπων. 

3. Της διαδικασίας επιλογής: 

ί) Απαλλάσσονται οι μη διδακτορούχοι Επιμελητές, Βοηθοί και Επι¬ 
στημονικοί Συνεργάτες που υπηρετούν ήδη στο Ίδρυμα στους οποίους 
αναγνωρίζεται απόλυτη προτεραιότητα συμμετοχής στα μεταπτυχιακά 
προγράμματα. 

ίί)Μπορούν να απαλλαγούν οι υποψήφιοι της κατηγορίας (3) και (4) 
του άρθρου 36 του παρόντος αν έχουν επιλεγεί από διαδικασίας παρό¬ 
μοιες με αυτή που περιγράφεται στο άρθρο 40 του παρόντος. Οι υποψή¬ 
φιοι αυτοί μπορούν να ενταχθούν στα μεταπτυχιακά προγράμματα αν 
υπάρχουν διαθέσιμες θέσεις και εφόσον τα προσόντα τους κρίνονται 
επαρκή από την Επιτροπή Επιλογής. 

4. Η Επιτροπή Επιλογής περατώνει την κρίση της εντός του μηνός 

Μαΐου και υποβάλλει τις προτάσεις της για έγκριση και επικύρωση στα 
αρμόδια όργανα του Ιδρύματος. Με ευθύνη του Ιδρύματος δημοσιεύεται 
ο κατάλογος των επιτυχόντων. Οι εγγραφές των επιτυχόντων στα με¬ 
ταπτυχιακά προγράμματα ολοκληρώνεται μέχρι της 15ης Σεπτεμ¬ 
βρίου. ✓ 

Άρθρο 41 

Διαμόρφωση Προγραμμάτων 

1. Τα προγράμματα μεταπτυχιακής εκπαίδευσης διαμορφώνονται 
ύστερα από προτάσεις του επιστημονικού προσωπικού του Ιδρύματος 
και αποσκοπούν: 

ϊ) Στο να προωθήσουν τα ερευνητικά ενδιαφέροντα του προσωπικού 
αυτού της Σχολής με τελικό στόχο την ανάπτυξη των γεωπονικών επι¬ 
στημών, 

ίϊ) στο να επιλύσουν σοβαρά προβλήματα της ελληνικής γεωργίας με 
τη διεξαγωγή συστηματικής αλλά προσανατολισμένης έρευνας, 

ϋΐ) στο να διαπλάσουν επιστήμονες υψηλής στάθμης ώστε να εξασφα¬ 
λίζεται η επάνδρωση με μέλη ΔΕΠ του Ιδρύματος αλλά και άλλων Σχο¬ 
λών, 

ίν) στο να καλύπτουν τις ανάγκες σε εξειδικευμένο προσωπικό των 
φορέων που ασχολούνται με τον προγραμματισμό της ανάπτυξης της 
Ελληνικής Γεωργίας, όπως οι ανάγκες αυτές έχουν συνειδητοποιηθεί 
από το επιστημονικό προσωπικό του Πανεπιστημίου. 

2. Προγράμματα μεταπτυχιακής εκπαίδευσης μπορεί να διαμορφώ¬ 
νονται επίσης ύστερα από προτάσεις: 

ί) Των φορέων που είναι υπεύθυνοι για την ανάπτυξη της γεωργίας 
και που αποσκοπούν στην επίλυση προβλημάτων της Ελληνικής Γ εωρ- 
γίας ή στην αντιμετώπιση των αναγκών τους σε επιστημονικό γεωπο¬ 
νικό προσωπικό όπως καθορίζονται από τα αναπτυξιακά προγράμματα 
που καταρτίζουν, 

ϋ) επαγγελματικών φορέων των αγροτών και του Γ.Ε.Ε., 

ηϊ) του Υπουργείου Παιδείας και του ΣΑΠ ή και άλλων Υπουργείων. 

Άρθρο 42 

Προγράμματα Επαγγελματικής Ενημέρωσης 

1. Τα μεταπτυχιακά προγράμματα της κατηγορίας (β) στο άρθρο 28 
του παρόντος συντάσσονται σύμφωνα με τα αναγραφόμενα στα άρθρα 
29 και 30 του παρόντος. Περιλαμβάνουν μαθήματα και εργαστηριακές 
ασκήσεις, που η παρακολούθησή τους είναι υποχρεωτική για τους απου- 
σαστές. 

2. Με τη λήξη του προγράμματος οι εκπαιδευθέντες είναι δυνατόν να 
υποστούν γραπτή και προφορική εξέταση από Εξεταστική Επιτροπή, 
που ορίζεται ύστερα από τις εισηγήσεις των οργάνων των άρθρων 29 . 
και 30 του παρόντος. Τα αποτελέσματα της εξέτασης υποβάλλονται για 
έγκριση και επικύρωση στα αρμόδια όργανα του Ιδρύματος. 

3. Στους σπουδαστές που επέτυχαν "στις εξετάσεις απονέμονται πι¬ 
στοποιητικό μεταπτυχιακής ενημέρωσης στο αντικείμενο του προγράμ¬ 
ματος. 

Άρθρο 43 

Προγράμματα ανάπροσανατολισμού 
επαγγελματικής εξειδίκευσης. 

1. Τα μεταπτυχιακά προγράμματα της κατηγορίας (γ) του άρθρου 
28 του παρόντος συντάσσονται σύμφωνα με τα αναγραφόμενα στα άρ¬ 
θρα 29 και 30 του παρόντος. Τα προγράμματα αυτά περιλαμβάνουν 
μαθήματα και εργαστηριακές ασκήσεις που η παρακολούθησή τους εί¬ 
ναι υποχρεωτική για τους σπουδαστές. 


2. Οι υποψήφιοι για μεταπτυχιακό δίπλωμα αναλαμβάνουν από το 
δεύτερο εξάμηνο των σπουδών τους ερευνητική εργασία σε θέμα, που 
περιλαμβάνεται στα γνωστικά αντικείμενα του προγράμματος. 

Η εξέλιξη της εργασίας παρακολουθείται από μέλος ΔΕΠ, που διδά¬ 
σκει μέσα στα πλαίσια του προγράμματος και που υποδεικνύεται από 
την Επιτροπή Προγράμματος. Το θέμα της εργασίας ορίζεται από το 
επιβλέπον μέλος ΔΕΠ, ύστερα από συνεννόηση με τον σπουδαστή. Με 
βάση την εργασία αυτή συντάσσεται διπλωματική διατριβή. 

3. Με την ολοκλήρωση του διδακτικού μέρους του προγράμματος 
και την υποβολή της διπλωματικής διατριβής ο υποψήφιος υπόκειται σε 
εξεταστική δοκιμασία από εξεταστική Επιτροπή από μέλη ΔΕΠ, που 
προτείνονται από την Επιτροπή Προγραμμάτων του Τμήματος. 

4. Η δοκιμασία περιλαμβάνει: 

ί) Γραπτές ή και προφορικές εξετάσεις σε όλα τα μαθήματα του προ¬ 
γράμματος και 

ΐί)σε προφορική εξέταση από τα μέλη της εξεταστικής επιτροπής 
πάνω στη διπλωματική διατριβή. 

5. Η τελική εκτίμηση της επίδοσης του σπουδαστή τόσο στα μαθή¬ 
ματα όσο και στη διπλωματική εργασία γίνεται από τα μέλη της εξετα¬ 
στικής επιτροπής. Ο τελικός βαθμός της επίδοσης είναι το 1/2 του 
αθροίσματος του μέσου όρου της βαθμολόγησης της διατριβής και του 
μέσου όρου της βαθμολόγησης σε όλα τα μαθήματα. 

6. Η εξεταστική επιτροπή μετά τη δοκιμασία του σπουδαστή προτεί¬ 
νει: 

ΐ) Την απονομή του σχετικού πτυχίου και τη συνέχιση ή μη των σπου¬ 
δών για διδακτορικό δίπλωμα, 

ίί)Την επανάληψη της δοκιμασίας ύστερα από ένα πρόσθετο και τε¬ 
λικό εξάμηνο προετοιμασίας και 

ίίί) την απόρριψη του σπουδαστή. Στην περίπτωση αυτή είναι δυνατόν 
να προταθεί η χορήγηση στο σπουδαστή πιστοποιητικού μεταπτυχιακής 
ενημέρωσης. 

7. Το αποτέλεσμα της δοκιμασίας υποβάλλεται στο Συμβούλιο Σπου¬ 
δών και Έρευνας που συντάσσει εισήγηση προς τη Γενική Συνέλευση 
του Τμήματος. Μετά από απόφαση της Γενικής Συνέλευσης του Τμή¬ 
ματος, το Πανεπιστήμιο δημοσιεύει κατάλογο επιτυχόντων και απονέ¬ 
μει τα σχετικά πτυχία. 

Άρθρο 44 

Προγράμματα Διδακτορικού Κύκλου. 

1. Στους διδακτορικούς κύκλους μεταπτυχιακών σπουδών εγγράφο- 
νται οι κάτοχοι μεταπτυχιακών διπλωμάτων που έχουν προταθεί από 
τις αντίστοιχες Εξεταστικές Επιτροπές ή και απλοί πτυχιούχοι που 
έχουν προκριθεί από τις Επιτροπές Επλογής του άρθρου 40 του παρό¬ 
ντος ύστερα από απόφαση της Γενικής Συνέλευσης του Τμήματος. 

2. Τα προγράμματα διδακτορικού κύκλου διαμορφώνονται σύμφωνα 
με τα αναγραφόμενα στα άρθρα 29 και 30 του παρόντος. 

3. Για κάθε μεταπτυχιακό σπουδαστή, που έγινε δεκτός σαν υποψή¬ 
φιος για απόκτηση διδακτορικού διπλώματος ορίζεται επιβλέπων καθη¬ 
γητής ύστερα από εισήγηση της Επιτροπής Προγράμματος, που λαμ¬ 
βάνει υπόψη της και τις προτιμήσεις του υποψηφίου αν έχουν διατυπω¬ 
θεί. 

4. Με εισήγηση του επιβλέποντος καθηγητή προτείνονται από την 
Επιτροπή Προγράμματος δύο ακόμα μέλη για να σχηματισθεί τριμελής 
Συμβουλευτική Επιτροπή της οποίας το ένα μέλος τουλάχιστον προέρ¬ 
χεται από άλλο Α.Ε.Ι. 

5. Εντός του πρώτου τριμήνου από της εγγραφής ο επιβλέπων καθη¬ 
γητής σε συνεργασία με τα λοιπά μέλη της Συμβουλευτικής Επιτροπής 
και με τον υποψήφιο προδιαγράφει τα πλαίσια της ερευνητικής εργασίας 
πάνω στα οποία θα στηριχθεί η εκπόνηση της διδακτορικής διατριβής 
και ορίζει τον τίτλο της. Η Συμβουλευτική Επιτροπή προτείνει το πρό¬ 
γραμμα μεταπτυχιακών μαθημάτων αν αυτό κριθεί απαραίτητο. Η όλη 
πρόταση διαβιβάζεται για έγκριση στην Επιτροπή Προγράμματος. 

6. Αλλαγή του τίτλου της διδακτορικής διατριβής ή του επιβλέπο- 
ντος καθηγητή ή μελών της Συμβουλευτικής Επιτροπής αν αυτό κριθεί 
απαραίτητο από την Επιτροπή Προγράμματος. 

7. Ο διδακτορικός κύκλος σπουδών ολοκληρώνεται μέσα σε έξι ακα¬ 
δημαϊκά εξάμηνα. Είναι δυνατόν ο κύκλος αυτός να παραταθεί για άλλα 
δύο εξάμηνα αν γι’ αυτό συνηγορούν σοβαροί αντικειμενικοί λόγοι. Η 
διάρκεια του κύκλου αυτού μπορεί να συντμηθεί στα 4 εξάμηνα στην πε¬ 
ρίπτωση, που ο υποψήφιος έχει προϋπάρξει μέλος ερευνητικής ομάδας 
σε αναγνωρισμένο ερευνητικό ίδρυμα και έχει δημοσιεύσει ερευνητικές 
εργασίες σχετικές με το αντικείμενο διδακτορικής ερευνητικής εργασίας 

του ή που έχει ολοκληρώσει κύκλο μεταπτυχιακού διπλώματος στη 
διάρκεια του οποίου ο υποψήφιος παρουσίασε σημαντική ερευνητική επί¬ 
δοση. Η έγκριση της παράτασης ή σύντμησης της διάρκειας των σπου¬ 
δών δίνεται από τα αρμόδια όργανα του Ιδρύματος, ύστερα από αίτηση 
του υποψήφιου και εισηγήσεις της Συμβουλευτικής Επιτροπής και της 
Επιτροπής Προγραμμάτων. 

8. Στο τέλος κάθε εξάμηνου ο υποψήφιος υποβάλλει προς τη Συμβου¬ 
λευτική Επιτροπή έκθεση για την πρόοδο των σπουδών του και της 
ερευνητικής εργασίας του. Στο τέλος του δεύτερου και τέταρτου εξαμή¬ 
νου η Συμβουλευτική Επιτροπή υποβάλλει εισηγήσεις προς την Επι¬ 
τροπή Προγράμματος σχετικά με την πρόοδο των σπουδών του υποψη¬ 
φίου και με τη σκοπιμότητα συνέχισής τους και ανανέωσης της υποτρο¬ 
φίας του. Η Επιτροπή Προγράμματος αποδέχεται ή απορρίπτει την ει¬ 
σήγηση της Συμβουλευτικής Επιτροπής και υποβάλλει τις σχετικές 
προτάσεις στα αρμόδια όργανα του Ιδρύματος. 

9. Με την ολοκλήρωση του διδακτικού μέρους του προγράμματος 
και την υποβολή της διδακτορικής διατριβής σε 9 αντίτυπα ο υποψήφιος 
υπόκειται σε δοκιμασία από πενταμελή εξεταστική επιτροπή της οποίας 
τα δύο τουλάχιστον μέλη ανήκουν σε άλλο ΑΕΙ. Η επιτροπή αυτή απαρ¬ 
τίζεται από επιστήμονες υψηλής στάθμης και εξειδικευμένους στην πε¬ 
ριοχή που εμπίπτει το αντικείμενο της διδακτορικής διατριβής. Στην 
επιτροπή αυτή συμμετέχει ο επιβλέπων ερευνητής και ένα ακόμη μέλος 
της συμβουλευτικής επιτροπής. 

10. Η εξεταστική επιτροπή ορίζεται από τα αρμόδια όργανα του 
Ιδρύματος ύστερα από εισηγήσεις της Συμβουλευτικής Επιτροπής και 
της Επιτροπής Προγράμματος. 

11. Η δοκιμασία περιλαμβάνει: 

ί) Γραπτές ή προφορικές εξετάσεις σε όλα τα μαθήματα του διδακτι¬ 
κού προγράμματος για να διαπιστωθεί αν το επίπεδο των γνώσεών του 
είναι ικανοποιητικό. 

ίί) Προφορική εξέταση πάνω στο περιεχόμενο της διδακτορικής δια¬ 
τριβής. 

ϊϊί) Στις περιπτώσεις που δεν έχει ορισθεί πρόγραμμα μαθημάτων η 
επιτροπή μπορεί να υποβάλει ερωτήσεις πάνω σε γνωστικά αντικείμενα 
της περιοχής που εμπίπτει η διδακτορική εργασία για να διαπιστωθεί αν 
το επίπεδο των γνώσεων του υποψηφίου είναι ικανοποιητικό. 

12. Μετά την εξέταση η επιτροπή συνέρχεται σε συνεδρίαση κατά τη 
διάρκεια της οποίας εκφράζονται οι απόψεις των μελών της, όσον αφορά 
στην πρωτοτυπία της ερευνητικής εργασίας και τη συμβολή της στην 
επιστήμη καθώς και στην εκτίμηση της επιστημονικής στάθμης του 
υποψήφιου. Μετά την ανταλλαγή απόψεων συντάσσεται τεκμηριωμένη 
έκθεση προς το Συμβούλιο Σπουδών και Έρευνας, που υποβάλλει εισή¬ 
γηση στη Γενική Συνέλευση του Τμήματος. Με την εισήγηση αυτή προ- 
τείνεται: 

ί) Η ολοκλήρωση της διαδικασία απονομής διδακτορικού διπλώμα¬ 
τος ομόφωνα ή κατά πλειοψηφία των μελών της. 

ΐΐ) Η συμπλήρωση της ερευνητικής εργασίας ή η εκ νέου συγγραφή 
της διατριβής και η επαναϋποβολή της. 

ϋί) Η απόρριψη της διδακτορικής διατριβής. Στην περίπτωση αυτή 
είναι δυνατόν να προταθεί από την επιτροπή η απονομή στον σπουδαστή 
μεταπτυχιακού διπλώματος εξειδίκευσης. 

13. Στην περίπτωση θετικής εισήγησης ο σπουδαστής υποχρεούται 
ν’ αναπτύξει το θέμα της διδακτορικής του διατριβής ενώπιον της Γενι¬ 
κής Συνέλευσης σε δημόσια συνεδρίασή της σε ώρα και ημέρα που ορίζε¬ 
ται από τον Πρόεδρο του Τμήματος. Μετά το πέρας της ανάπτυξης και 
τις απαντήσεις του υποψηφίου σε σχετικές ερωτήσεις ακολουθεί η τελική 
αξιολόγησή του και κρίση της διατριβής του από την πενταμελή επι¬ 
τροπή. Για την τελική έγκριση της διατριβής του από την πενταμελή 
επιτροπή. Για την τελική έγκριση της διατριβής απαιτείται η σύμφωνη 
γνώμη τεσσάρων τουλάχιστον μελών της πενταμελούς εξεταστικής επι¬ 
τροπής. 

14. Στη Γενική Συνέλευση του Τμήματος με την κανονική της σύν¬ 
θεση και σε δημόσια συνεδρίαση, αναγιγνώσκεται το Πρακτικά της Πε¬ 
νταμελούς Επιτροπής και καλείται ο υποψήφιος να αναγνώσει τη σχε¬ 
τική καθομολόγηση. 

Μετά την καθομολόγηση ο παριστάμενος Πρύτανης ή απουσία του ο 
νόμιμος αναπληρωτής του αναγορεύει τον υποψήφιο σε διδάκτορα. 


ΚΕΦΑΛΑΙΟ Η: ΠΤΥΧΙΑ - ΤΙΤΛΟΙ 
Άρθρο 45 

Πτυχία Γεωπόνου - Απονομή - Ορκωμοσία. 

1. Όλα τα Τμήματα του Γ.Π.Α., όπως προσδιορίζονται στο άρθρο 8 
του Π.Δ. 377/16..6.89, πλην του Γενικού Τμήματος απονέμουν πτυ¬ 
χίο Γεωπόνου στο οποίο αναγράφεται μόνο η ονομασία του τμήματος 
φοίτησης. Έτσι: 

α) Το Τμήμα Φυτικής Παραγωγής απονέμει πτυχίο Γεωπόνου Φυτι¬ 
κής Παραγωγής. 

β) Το Τμήμα Ζωικής Παραγωγής απονέμει πτυχίο Γεωπόνου Ζωι¬ 
κής Παραγωγής. 

γ) Το Τμήμα Γεωργικής Βιολογίας και Βιοτεχνολογίας απονέμει 
πτυχίο Γεωπόνου Γεωργικής Βιολογίας και Βιοτεχνολογίας. 

δ) Το Τμήμα Γεωργικής Οικονομίας απονέμει πτυχίο Γεωπόνου Γε¬ 
ωργικής Οικονομίας. 

ε) Το Τμήμα Γεωργικών Βιομηχανιών απονέμει πτυχίο Γεωπόνου 
Γεωργικών Βιομηχανιών. 

στ) Το Τμήμα Εγ-γείων Βελτιώσεων και Γεωργικής Μηχανικής απο¬ 
νέμει πτυχίο Γ εωπόνου Εγγείων Βελτιώσεων και Γ εωργικής Μηχανι¬ 
κής. 

2. Στα πιστοποιητικά σπουδών των αποφοίτων προσδιορίζεται η 
εξειδίκευσή τους. ■ 

3. Οι φοιτητές που επιτυγχάνουν στις πτυχιακές εξετάσεις και έχουν 
εκπληρώσει τις λοιπές υποχρεώσεις που προβλέπονται από τις κείμενες 
διατάξεις δίδουν προ του Πρυτάνεως ή του νομίμου αναπληρωτή του 
την ως έπεται καθομολόγηση: 

«Προ του Πρυτάνεως του Γεωργικού^Πανεπιστημίου Αθηνών, του 
οποίου το πτυχίον μου απονέμεται σήμερον, δίδω τούτον τον όρκον και 
ταύτην την ιεράν υπόσχεσιν: 

Την μεγάλην δι’ εμέ αυτήν στιγμήν και_εις.τον ιερόν αυτόν χώρον, 
όπου ενεστερνίσθην την παναρχαίαν τηςΤεωπόνίας Επιστήμην, μητέρα 
και τροφόν πάσης επιστήμης και παντός πολιτισμού, ορκίζομαι να 
διάγω βίον αληθούς επιστήμονος και νά ασκώ το έργον του Γεωπόνου 
με αγάπην προς την γήν και προς τους ποτίζοντας αυτήν με τον ιδρώτα 
των γεωργούς.. 

Υπόσχομαι να βαδίζω την ευθείαν του βίου οδόν, με το βλέμμα και 
τον νούν προς τον ορθόν, το αληθές και το δίκαιον, να καταβάλω όλας 
μου τας δυνάμεις δια να καταστώ υπόδειγμα εναρέτου, ακεραίου και 
αδιάφθορου ανθρώπου, χρησίμου εις τους ομοίους μου και ωφελίμου εις 
το κοινωνικόν σύνολον. 

Εις τον αγώνα της ζωής και της εκπληρώσεως του καθήκοντος τον 
οποίον από σήμερα αρχίζων, ας με συνοδεύουν πάντοτε αι ευχαί των σε¬ 
βαστών Διδασκάλων μου και ας μου είναι βοηθός ο Θεός.» 

5. Το πτυχίο υπογράφεται από τον Πρύτανη, τον Πρόεδρο του Τμή¬ 
ματος και τον Γραμματέα του και σφραγίζεται με τη μεγάλη σφραγίδα 
του ιδρύματος. 

6. Ο τύπος του πτυχίου έχει ως εξής: 

ΕΛΛΗΝΙΚΗ ΔΗΜΟΚΡΑΤΙΑ 
ΤΟ 

ΓΕΩΡΓΙΚΟ ΠΑΝΕΠΙΣΤΗΜΙΟ ΑΘΗΝΩΝ 
ΑΠΟΝΕΜΕΙ 

ΤΟ ΠΑΡΟΝ ΠΤΥΧΙΟ ΓΕΩΠΟΝΙΚΩΝ ΣΠΟΥΔΩΝ 
ΑΡΙΘ. ΠΤΥΧΙΟΥ: . 

ΑΡΙΘ. ΜΗΤΡΩΟΥ: . 

ΕΙΣ 

Τ ... 

... ΟΠΟΙ... ΕΚΠΛΗΡΩΣΕ ΟΛΕΣ ΤΙΣ ΠΡΟΒΛΕΠΟΜΕΝΕΣ 
ΥΠΟΧΡΕΩΣΕΙΣ ΓΙΑ ΤΟΥΣ ΦΟΙΤΗΤΕΣ ΤΟΥ ΤΜΗΜΑΤΟΣ ... 

ΤΟΤ ΓΕΩΡΓΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ, ΕΠΕΤΥΧΕ 

ΣΤΙΣ ΤΕΛΙΚΕΣ ΕΞΕΤΑΣΞΕΙΣ ΤΟΥ ΕΤΟΥΣ . 

ΚΑΙ ΕΤΥΧΕ ΤΟΥ ΒΑΘΜΟΥ.. 

Αθήνα .199... 

Ο ΠΡΟΕΔΡΟΣ Ο ΠΡΥΤΑΝΗΣ 

ΤΟΥ ΤΜΗΜΑΤΟΣ 

Ο ΓΡΑΜΜΑΤΕΑΣ 
ΤΟΥ ΤΜΗΜΑΤΟΣ 

Άρθρο 46 

Πιστοποιητικά Επαγγελματικής Εξειδίκευσης. 

1. Το Γεωργικό Πανεπιστήμιο Αθηνών απονέμει πιστοποιητικό 
Επαγγελματικής Εξειδίκευσης. 

2. Το πιστοποιητικό επαγγελματικής εξειδίκευσης υπογράφεται από 
τον Πρύτανη και τον Προϊστάμενο Γραμματείας του Ιδρύματος. 

3. Ο τύπος του πιστοποιητικού επαγγελματικής εξειδίκευσης έχει ως 
εξής: 

ΕΛΛΗΝΙΚΗ ΔΗΜΟΚΡΑΤΙΑ 
ΤΟ 

ΓΕΩΡΓΙΚΟ ΠΑΝΕΠΙΣΤΗΜΙΟ ΑΘΗΝΩΝ 
ΑΠΟΝΕΜΕΙ 

ΤΟ ΠΑΡΟΝ ΠΙΣΤΟΠΟΙΗΤΙΚΟ ΕΠΑΓΓΕΛΜΑΤΙΚΗΣ ΕΞΕΙΔΙ- 

ΚΕΥΣΗΣ . 

* ΣΤ. 


ΠΤΥΧΙΟΥΧΟΝ .. 

.. ΟΠΟΙ... ΣΥΜΠΛΗΡΩΣΕ ΤΗΝ 

ΚΑΝΟΝΙΚΗ ΦΟΙΤΗΣΗ, ΕΠΕΤΥΧΕ ΣΤΙΣ ΕΞΕΤΑΣΕΙΣ ΠΟΥ ΠΡΟ- 
ΒΛΕΠΟΝΤΑΙ ΚΑΙ ΕΤΥΧΕ ΤΟΥ ΒΑΘΜΟΥ . 

ΑΘΗΝΑ .199.... 

Ο ΠΡΥΤΑΝΗΣ Ο ΠΡΟΪΣΤΑΜΕΝΟΣ 

ΓΡΑΜΜΑΤΕΑΣ 

Άρθρο 47 

Διδακτορικοί Τίτλοι - Απονομή - Καθομολόγηση. 

> 1. Το Γεωργικό Πανεπιστήμιο Αθηνών απονέμει: 
ΐ) στους Γεωπόνους διδακτορικό τίτλο των Γεωπονικών Επιστημών, 
ΐί) στους πτυχιούχους μη Γεωπόνους όπου προβλέπεται από την κει- 
μένη νομοθεσία διδακτορικό τίτλο του Γεωργικού Πανεπιστημίου Αθη¬ 
νών. 

2. Το διδακτορικό δίπλωμα υπογράφεται από τον Πρύτανη, και τον 
Προϊστάμενο της Γραμματείας του ιδρύματος και σφραγίζεται με τη με¬ 
γάλη σφραγίδα του Ιδρύματος. 

3. Οι υποψήφιοι διδάκτορες που περατώνουν επιτυχώς την όλη διαδι¬ 
κασία δοκιμασίας δίδουν προ της αναγορεύσεώς τους την ως έπεται κα¬ 
θομολόγηση ανατείνοντας το δεξϊ χέρι: 

«Επειδή το σεπτόν Γεωργικόν Πανεπιστήμιον των Αθηνών εις τους 
διδάκτορας των Γ εωπονικών Επιστημών ή του Γ εωργικού Πανεπιστη¬ 
μίου Αθηνών έστερξε να δεχθή και με κατατάξη καθομολογώ ενώπιον 
του δημοσία, ταύτην την επίσημον υπόσχεσιν. Θα υπηρετήσω εις την 
ζωήν μου την επιστήμην ταύτην μητέρα και τροφόν πάσης επιστήμης 
και τέχνης και παντός πολιτισμού με κοσμιότητα ηθών και σεμνότητα 
τρόπων και με όσην μοι είναι δυνατόν ενθερμοτέραν αφοσίωσιν. Θα την 
προαγάγω επί το τελειότερου και θα την αγλαϊσω επί το λαμπρότερου 
δια την ολονέν επί περισσοτέρους εξάπλωσιν του θείου φωτός της αλή¬ 
θειας. Και θ’ αποφεύγω να επιδεικνύω κενόσοφου προπέτειαν, αντιστρα- 
τευόμενος εις τας ορθάς διδασκαλίας των άλλων και να διδάσκω αντί¬ 


θετα των όσων ο ίδιος καλώς πιστεύω, καπηλεύων την επιστήμην ή κα¬ 
ταισχύνων του επιστήμονος το υψηλόν λειτούργημα. Εις την επίσημον 
της ώρας ταύτης υποσχεσίν μου είθε να μου είναι ο Θεός αρωγός καθ’ 
όλην μου την ζωήν». 

4. Ο τύπος του διδακτορικού διπλώματος έχει ως εξής: 

ΕΛΛΗΝΙΚΗ ΔΗΜΟΚΡΑΤΙΑ 
ΤΟ 

ΓΕΩΡΓΙΚΟ ΠΑΝΕΠΙΣΤΗΜΙΟ ΑΘΗΝΩΝ 
ΑΠΟΝΕΜΕΙ 

ΑΡΙΘ. ΔΙΠΛΩΜ.: .. 

ΤΟΝ ΠΑΡΟΝΤΑ ΤΙΤΛΟ ΤΟΥ ΔΙΔΑΚΤΟΡΑ 
ΓΕΩΠΟΝΙΚΩΝ ΕΠΙΣΤΗΜΩΝ 
ΣΤ. 

Τ . 

ΠΤΥΧΙΟΥΧΟΝ .... 

.. ΟΠΟΙ... ΕΚΠΛΗΡΩΣΕ ΟΛΕΣ ΤΙΣ ΥΠΟΧΡΕΩΣΕΙΣ ΠΟΥ ΠΡΟ- 
ΒΛΕΠΟΝΤΑΙ ΓΙΑ ΤΟΥΣ ΥΠΟΨΗΦΙΟΥΣ ΔΙΔΑΚΤΟΡΕΣ ΤΟΥ ΓΕ¬ 
ΩΡΓΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ, ΥΠΕΣΤΗ ΕΠΙΤΥΧΩΣ 
ΤΗΝ ΕΠΙ ΔΙΔΑΚΤΟΡΙΑ ΔΟΚΙΜΑΣΙΑ ΔΗΜΟΣΙΑ ΤΟ ΕΤΟΣ .., 
ΚΑΙ ΕΤΥΧΕ ΤΟΥ ΒΑΘΜΟΥ . 

ΑΘΗΝΑ .199. 

Ο ΠΡΥΤΑΝΗΣ Ο ΠΡΟΪΣΤΑΜΕΝΟΣ 

ΓΡΑΜΜΑΤΕΑΣ 

4. Ο τύπος του διδακτορικού τίτλου για πτυχιούχους μη Γεωπόνους 
έχει ως εξής: 

ΕΛΛΗΝΙΚΗ ΔΗΜΟΚΡΑΤΙΑ 
ΤΟ 

ΓΕΩΡΓΙΚΟ ΠΑΝΕΠΙΣΤΗΜΙΟ ΑΘΗΝΩΝ 
ΑΠΟΝΕΜΕΙ 

ΑΡΙΘ. ΔΙΠΛΩΜ.: . 

ΤΟΝ ΠΑΡΟΝΤΑ ΤΙΤΛΟ ΤΟΥ ΔΙΔΑΚΤΟΡΑ ΤΟΥ 
ΓΕΩΡΓΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 


Τ . 

ΠΤΥΧΙΟΥΧΟΝ. 

.. ΟΠΟΙ... ΕΚΠΛΗΡΩΣΕ ΟΛΕΣ ΤΙΣ ΥΠΟΧΡΕΩΣΕΙΣ ΠΟΥ ΠΡΟ- 
ΒΛΕΠΟΝΤΑΙ ΓΙΑ ΤΟΥΣ ΥΠΟΨΗΦΙΟΥΣ ΔΙΔΑΚΤΟΡΕΣ ΤΟΥ ΓΕ¬ 
ΩΡΓΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ, ΥΠΕΣΤΗ ΕΠΙΤΥΧΩΣ 
ΤΗΝ ΕΠΙ ΔΙΔΑΚΤΟΡΙΑ ΔΟΚΙΜΑΣΙΑ ΔΗΜΟΣΙΑ ΤΟ ΕΤΟΣ .., 
ΚΑΙ ΕΤΥΧΕ ΤΟΥ ΒΑΘΜΟΥ .. 

ΑΘΗΝΑ ..199.... 

Ο ΠΡΥΤΑΝΗΣ Ο ΠΡΟΪΣΤΑΜΕΝΟΣ 

ΓΡΑΜΜΑΤΕΑΣ 

ΚΕΦΑΛΑΙΟ Θ 
Άρθρο 48 

Προπτυχιακές Σπουδές 

. 1. Τα προγράμματα σπουδών διαμορφώνονται με βάση τον κανονι¬ 
σμό αυτό και οι εκπαιδευτικές και λοιπές διαδικασίες που εισάγει, εφαρ¬ 
μόζονται στο σύνολό τους για τοςυ φοιτητές που έχουν εγγραφεί στο 
Γ.Π.Α. το ακαδημαϊκό έτος 1983-1984. 

2. Για τους παλαιότερους φοιτητές θα ισχύσουν τα ήδη υπάρχοντα 

προγράμματα σπουδών τα οποία η επιτροπή σπουδών θα προσπαθήσει 
να αναπροσαρμόσει ώστε να αποκτήσουν άμεσα και κατά το δυνατόν τα 
πλεονεκτήματα που προσφέρουν οι διατάξεις του κανονισμού αυτού, 
ύστερα από συνεννόηση με τους τομείς και τα εργαστήρια. Οι σχετικές 
εισηγήσεις της επιτροπής θα υποβληθούν στη Γενική Συνέλευση για 
έγκριση. Ανάμεσα στα θέματα που θα πρέπει να εξετασθεί είναι: 

- η κατάργηση των ετησίων μαθημάτων και η αντικατάστασή τους 
με εξαμηνιαία ή ακόμη και η ένταξη της ύλης σε εξαμηνιαίες ενότητες 
όταν είναι δυνατόν και σκόπιμο. 

- η κατάργηση των τελικών εξετάσεων των εργαστηρίων και φροντι- 
στηριών και η εφαρμογή της μεθοδολογίας εκτίμησης της επίδοσης που 
εισάγει ο κανονισμός αυτός. 

3. Για τους φοιτητές των ετών 1982-1983 και παλαιοτέρων καταρ- 
γείται επίσης η έννοια της απόρριψης του φοιτητή σε ακαδημαϊκά έτη ή 
εξάμηνα και καθιερώνεται η αποτυχία στις εξεταστικές διαδικασίες συ¬ 
γκεκριμένων μαθημάτων. 

4. Καταργείται η τρίτη εξεταστική περίοδος με την έννοια της παρεμ¬ 
βολής της σε χρονική περίοδο διδασκαλίας μαθημάτων. Σαν εξεταστι¬ 
κές περίοδοι καθιερώνονται οι πείοδοι Ιανουάριου, Ιουνίου και Σεπτεμ¬ 
βρίου. 

5. Για την τακτοποίηση εξεταστικών εκκρεμοτήτων των ετών 1982- 
1983 και προηγουμένων οι φοιτητές θα μπορούν κατά τις περιόδους 
της παρ. 4 να εξετάζονται σε μαθήματα προηγουμένων ετών χωρίς πε¬ 
ριορισμό και ύστερα από δήλωση των ενδιαφερομένων που θα πρέπει να 
υποβάλλεται πριν από την έναρξη της εξεταστικής περιόδου. Για τον ίδιο 
λόγο είναι δυνατό να καθιερώνονται ιδιαίτερες εξεταστικές περίοδοι 
πέρα από τις κανονικές της παρ. 4 για του επί πτυχίω φοιτητές των 
ετών εισαγωγής 1982-1983 και παλαιοτέρων ύστερα από αιτήσεις εν¬ 
διαφερομένων επί πτυχίω φοιτητών. Η παράγραφος αυτή παύει να 
ισχύει με το τέλος τουακαδημαϊκού έτους 1991-1992. 

6. Κάθε φοιτητής έχει δικαίωμα συμμετοχής στις εξετάσεις των μα¬ 
θημάτων του έτους που διανύει καθώς και μαθημάτων προηγουμένων 
ετών. 

7. Η ισοδυναμία των ετήσιων μαθημάτων που έχουν ήδη παρακο¬ 
λουθήσει επιτυχώς οι φοιτητές του Γ.Π.Α. ή οι μετεγγραφόμενοι από 
άλλα Ανώτατα Εκπαιδευτικά ιδρύματα ορίζεται κατά περίπτωση με 
απόφαση της Γενικής Συνέλευσης του Τμήματος. 

8. Προκειμένου για εγγραφή, μετεγγραφή, κατάταξη κλπ. φοιτητών 
από άλλα ιδρύματα στο Γ.Π.Α., εφαρμόζεται η ίδια διαδικασία αξιολό¬ 
γησης κατά περίπτωση που εφαρμόζεται και σήμερα. 

9. Η καθολική εφαρμογή του άρθου 34 θα αρχίσει από το ακαδη¬ 
μαϊκό έτος 1990-1991. 

Άρθρο 49 

Μεταπτυχιακές Σπουδές 

1. Για τους μη διδάκτορες Επιμελητές, Βοηθούς και Επιστημονικούς 

Συνεργάτες ισχύουν οι διατάξεις των άρθρων 35 (παρ. 1β, 2αιι) και 36 
του Ν. 1268/1982. ' 

2. Για τους Ειδικούς Μεταπτυχιακούς Υποτρόφους (Ε.Μ.ΐ. ισχύουν 
οι διατάξεις των άρθρων 19 του Ν. 1268/82, 48 (παρ. ΙΟβ, έως στ) 
του Ν. 1404/1983 και η με αριθ. Φ. 145.3/133/7383/22.8.84 
Υπουργική απόφαση. 

3. Για τους πτυχιούχους Α.Ε.Ι. που εκπονούν ήδη διδακτορική δια¬ 
τριβή σε Εργαστήρια και Φροντιστήρια του Ιδρύματος μετά, από σχε¬ 
τική αιτησήτ ους, ισχύουν, οι διαδικασίες υποβολής των δικαιολογητι- 
κών που ορίστηκαν από τη Γενική Συνέλευση της Α.Γ.Σ.Α. κατά τη συ¬ 
νεδρία της 17.2.1983 και οι διατάξεις του άρθρου 36 του Ν. 1268/ 
82. 

ΜΕΡΟΣ ΤΡΙΤΟ: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΕΙΔΙΚΟΥ ΛΟΓΑΡΙΑΣΜΟΥ 
ΚΑΙ ΟΔΗΓΟΣ ΧΡΗΜΑΤΟΔΟΤΗΣΕΩΝ ΕΡΕΥΝΩΝ 
ΤΟΥ ΓΕΩΡΓΙΚΟΥ ΠΑΝΕΠΙΣΤΗΜΙΟΥ 

Άρθρο 50 

Σύσταση του Ειδικού Λογαριασμού του Γ.Π.Α. 

Ο Ειδικός Λογαριασμός συστάθηκε με τις αποφάσεις 2/21.1.1983 
και 24/21.10.1983 της Γενικής Συνέλευσης της Α.Γ.Σ.Α., σύμφωνα 
με το Π.Δ. 432/1981 (ΦΕΚ 118/5.5.1981) και την αριθ. Β1/819/ 
20.12.1988 (ΦΕΚ 920/Β’/21,12.1988) υπουργική απόφαση. 

(α) Ο λογαριασμός αυτός λειτουργεί σύμφωνα με τις αποφάσεις της 


Συγκλήτου. 

(β) Αποβλέπει κατά το άρθρο 1 (παρ. 2) της αριθ. Β1/819/ 
20.12.1988 (ΦΕΚ 920/Β'/21.12.1988) υπουργικής απόφασης στη 
«διάθεση και διαχείριση κονδυλίων που προέρχονται από οποιαδήποτε 
πηγή και προορίζονται για την κάλυψη δαπανών, οποιουδήποτε είδους, 
που είναι απαραίτητες για τις ανάγκες ερευνητικών και επιμορφωτικών 
έργων σχετικών υπηρεσιών ή δραστηριοτήτων που εκτελούνται ή παρέ¬ 
χονται από το επιστημονικό προσωπικό των Α.Ε.Ι. ή και με τη συνεργα¬ 
σία άλλων ειδικών επιστημόνων». 

(ϊ) Όργανα διοίκησης και διαχείρισης του Λογαριασμού που ορίζο¬ 
νται στο άρθρο 3 της ανωτέρω υπουργικής απόφασης, είναι: 1) η Επι¬ 
τροπή Ερευνών και 2) Η Γραμματεία του Λογαριασμού. Την Επιτροπή 
Ερευνών απαρτίζουν: Εκπρόσωποι όλων των Τμημάτων του Ιδρύματος 
και επιπλέον ένας από τους Αντιπρυτάνεις που ορίζεται από το Πρυτα- 
νικό Συμβούλιο του Ιδρύματος. Κάθε εκπρόσωπος Τμήματος ορίζεται 
μαζί με τον αναπληρωτή του από τη Γ ενική Συνέλευση του Τμήματος η 
οποία συγκροτείται στην περίπτωση αυτή σύμφωνα με την παράγρ. 4 
του άρθρου 81 του Ν. 1566/85. Τα μέλη της Επιτροπής Ερευνών πρέ¬ 
πει να είναι μέλη ΔΕΠ τα οποία κατά προτεραιότητα θα πρέπει να ανή¬ 
κουν στις βαθμίδες του Καθηγητή και του Αναπληρωτή Καθηγητή. 
Επίσης πρέπει να έχουν εκτεταμένη ερευνητική εμπειρία που τεκμηριώ¬ 
νεται: 1) από δημοσιεύσεις σε περιοδικά διεθνούς κύρους, από βιβλία και 
από μονογραφίες, και 2) από αυτοδύναμη ανάπτυξη και υλοποίηση χρη¬ 
ματοδοτουμένων ερευνητικών έργων. Η θητεία των μελών της Επιτρο¬ 
πής είναι τριετής. Χρέη γραμματέα της Επιτροπής εκτελεί ο Προϊστά¬ 
μενος της Γραμματείας της Επιτροπής του Λογαριασμού ή ο αναπλη¬ 
ρωτής αυτού. 

Άρθρο 51 

Πόροι του Ειδικού Λογαριασμού 

Οι πόροι του λογαριασμού, σύμφωνα με το άρθρο 2 της ανωτέρω 
υπουργικής απόφασης, είναι: 

(α) Ετήσια επιχορήγηση από τον Τακτικό Προϋπολογισμό του Κρά¬ 
τους, εντός του ύψους της Κρατικής Επιχορήγησης. 

(β) Κονδύλια από τον Προϋπολογισμό Δημοσίων Επενδύσεων που 
διατίθενται είτε μέσω του Προγράμματος Ανάπτυξης Έρευνας και Τε¬ 
χνολογίας (ΠΑΕΤ), είτε με οποιονδήποτε άλλο τρόπο. 

(γ) Ειδικές εισφορές και χρηματοδοτήσεις από δημόσιες επιχειρήσεις, 
άλλους δημόσιους φορείς, ιδιωτικές επιχειρήσεις ή ιδιώτες, διεθνείς ορ¬ 
γανισμούς και δωρεές κάθε είδους με πράξεις εν ζωή ή αιτία θανάτου. , 
(δ) Έσοδα από παροχές υπηρεσιών προς τρίτους και πρόσοδοι από 
περιουσιακά στοιχεία του Λογαριασμού. 

(ε) Κάθε είδους δάνεια. 

Άρθρο 52 

Όροι αποδοχής πόρων του Ειδικού Λογαριασμού 

(α) Χρηματοδοτήσεις, επιχορηγήσεις, δωρεές ή εισφορές που προέρ¬ 
χονται άμεσα ή έμμεσα από στρατιωτικούς συνασπισμούς δεν γίνονται 
δεκτές και απορρίπτονται χωρίς περαιτέρω εξέταση. 

(β) Κατ’ αρχήν δεν ενθαρρύνονται συμφωνίες για χρηματοδοτήσεις 
ερευνητικών προγραμμάτων ή παροχές υπηρεσιών προς τρίτους που συ- 
νάπτονται με κύριο σκοπό την αποκλειστική εξυπηρέτηση ιδιωτών ή ιδι¬ 
ωτικών επιχειρήσεων. Εξετάζονται όμως όλες οι προτάσεις στις οποίες 
είναι εμφανής η ωφέλεια για το Ίδρυμα και τη Γεωπονική επιστήμη γε¬ 
νικότερα. 

Άρθρο 53 

Αξιολόγηση ερευνητικών προτάσεων 

(α) Όλες οι προτάσεις ή αιτήσεις χρηματοδοτήσεως ερευνητικών 
προγραμμάτων, προς εκτός σχολής φορείς πρέπει να έχουν την κατ’ αρ¬ 
χήν έγκριση της Επιτροπής Ερευνών. Σε περιπτώσεις που δεν είναι εφι¬ 
κτή η σύγκληση της Επιτροπής, η έγκριση μπορεί να χορηγηθεί με ευ¬ 
θύνη του Προέδρου, με τη ρητή όμως υποχρέωση να φέρει το θέμα στην 
πρώτη συνεδρίαση της επιτροπής. Η άρνηση εγκρίσεως πρέπει να είναι 
πλήρως αιτιολογημένη, ο δε θίγόμενος μπορεί με έγγραφό του να ζητή¬ 
σει να παραπεμφθεί το θέμα στη Σύγκλητο του Ιδρύματος. 

Για την εύρυθμη λειτουργία των Εργαστηρίων κρίνεται σκόπιμο και 
συνιστάται η ενημέρωση του προσωπικού ΔΕΠ του Εργαστηρίου και 
του Τομέα για κάθε σχετική ερευνητική πρόταση. 

(β) Αξιολογούνται μόνο εκείνες οι προτάσεις ερευνητικών έργων που 
εμπίπτουν στα πλαίσια της γενικότερης ερευνητικής πολιτικής του Τμή- 

ματος του Πανεπιστημίου, όπως καθορίζεται από τις εκάστοτε αποφά¬ 
σεις της Συγκλήτου και σύμφωνα με το άρθρο 4 παρ. 6 της ανωτέρω 
υπουργικής απόφασης, και δεν έρχονται σε αντίθεση με τους όρους απο¬ 
δοχής του άρθρου 52 του παρόντος. 

(γ) Προτάσεις που υποβάλλονται απ’ ευθείας σε εκτός Ιδρύματος φο¬ 
ρείς από δημόσια πρόσκληση, και η χρηματοδότησή τους προϋποθέτει 
αξιολόγηση από επιτροπή κριτών, δεν αξιολογούνται εκ νέου από την 
Επιτροπή Ερευνών αλλά γίνεται δεκτή η αξιολόγηση της επιτροπής κρί- 
σεως του φορέα που χρηματοδοτεί το συγκεκριμένο ερευνητικό πρό- 
γραμμα. 

(δ) Η Επιτροπή Ερευνών του Ειδικού Λογαριασμού αξιολογεί τη σκο¬ 
πιμότητα παροχής υπηρεσιών προς τρίτους, μετά από αιτιολογημένη 
πρόταση των ενδιαφερομένων ερευνητών, και εισηγείται την αποδοχή ή 
μη της σχετικής προτάσεως στη Σύγκλητο του Ιδρύματος. 

(ε) Η ύπαρξη κονδυλίων των παραγράφων (β) και (δ) του άρθρου 51 
γνωστοποιείται σ’ όλο το ερευνητικό προσωπικό του Ιδρύματος, με ταυ¬ 
τόχρονη πρόσκληση ενδιαφέροντος για την υποβολή ερευνητικών προ¬ 
τάσεων, εντός καθορισμένης χρονικής προθεσμίας. 

Η αξιολόγηση όλων των προτάσεων γίνεται εντός δύο μηνών μετά τη 
λήξη της ημερομηνίας υποβολής τους. 

Προκειμένου να διασφαλιστεί η αντικειμενικότητα της κρίσης, η επι¬ 
τροπή έρευνας μπορεί να ζητήσει τη γνώμη ειδικών επί του θέματος, 
εντός ή εκτός του Ιδρύματος υπό την προϋπόθεση ότι δεν συμμετέχουν οι 
ίδιοι στο υπό κρίση ερευνητικό πρόγραμμα. 

Σε περίπτωση ερευνητικού προγράμματος που έχει υποβληθεί από 
κάποιο μέλος της Επιτροπής Ερευνών, το ενδιαφερόμενο μέλος απέρχε¬ 
ται κατά τη συζήτηση του θέματός του και δεν συμμετέχει στη διαδικα¬ 
σία λήψης της αποφάσεως. Η απουσία του στην περίπτωση αυτή δεν 
υπολογίζεται στην απαρτία της επιτροπής. 

Οι αποφάσεις κρίσεως της επιτροπής πρέπει να είναι πλήρως αιτιολο¬ 
γημένες και επικυρώνονται από τη Σύγκλητο του Ιδρύματος. 

Άρθρο 54 

Χρηματοδότηση ερευνητικών προγραμμάτων 

(α) Όλα τα έσοδα του Ειδικού Λογαριασμού, οιασδήποτε πηγής και 
κατηγορίας, κατατίθενται κατευθείαν από τον χρηματοδότη στον «Ει¬ 
δικό Λογαριασμό Κονδυλίων» που έχει ανοιχθεί στην Εθνική Τράπεζα 
της Ελλάδος, και συγκεκριμένα στον λογαριασμό με αριθ. 540996 για 
χρηματοδοτήσεις από τις Δημόσιες Επενδύσεις και στον με αριθ. 
540994 έντοκο λογαριασμό για πόρους οιασδήποτε άλλης πηγής. 

(β) Κάθε ερευνητική πρόταση θα πρέπει απαραίτητα να συνοδεύεται 
από το πληροφοριακό δελτίο, που έχει συντάξει η Επιτροπή. Στον προϋ¬ 
πολογισμό του έργου θα πρέπει να έχουν προβλεφθεί δαπάνες για χρη¬ 
ματοδοτικές εισφορές κ.λπ., σύμφωνα με την ισχύουσα νομοθεσία. Ανα¬ 
μόρφωση του προϋπολογισμού είναι δυνατή. 

(γ) Ποσοστό του συνολικού προϋπολογισμού κάθε έργου, το οποίο 
προσδιορίζεται με απόφαση της Επιτροπής Ερευνών παρακρατείται για 
τις λειτουργικές ανάγκες του Ειδικού Λογαριασμού και για τη χρησιμο¬ 
ποίηση του κεφαλαιουχικού εξοπλισμού του Γ.Π.Α. κατά τη διάρκεια 
πραγματοποίησης του έργου. Από το παρακράτημα αυτό εξαιρούνται τα 
κονδύλια των έργων που προέρχονται από τον τακτικό προϋπολογισμό 
του Ιδρύματος. 

(δ) Οί δαπάνες των έργων πραγματοποιούνται με ειδική εντολή του 
Επιστημονικού Υπευθύνου εφόσον υπάρχει σχετική πρόβλεψη στον 
προϋπολογισμό του έργου. 

(ε) Πρόσληψη εκτάκτου επιστημονικού και βοηθητικού προσωπικού. 
Για την πρόσληψη εκτάκτου επιστημονικού προσωπικού δημοσιεύεται 
σχετική πρόσκληση ενδιαφέροντος με τους όρους της εργασίας στον 
ημερήσιο αθηναϊκό τύπο. Οι αιτήσεις που υποβάλλονται αξιολογούνται 
από τον επιστημονικό υπεύθυνο, ο οποίος υποβάλλει και τη σχετική πρό¬ 
ταση προς την Επιτροπή Ερευνών. 

(στ) Το μέγιστο όριο υπερωριακής αμοιβής του ερευνητικού, βοηθη¬ 
τικού και τεχνικού προσωπικού (μελών του Ιδρύματος) ορίζεται με από¬ 
φαση της Συγκλήτου, μετά από πρόταση της Επιτροπής Ερευνών. 

(ζ) Το ύψος της εκτός έδρας αμοιβής του προσωπικού που απασχο¬ 
λείται στα ερευνητικά προγράμματα καθορίζεται κατ’ έτος σύμφωνα με 
τις κείμενες διατάξεις από την Επιτροπή Ερευνών. Για τη μετακίνηση 
προσωπικού που ανήκει στο Γ.Π.Α. προαπαιτείται η έκδοση της σχετι¬ 
κής υπηρεσιακής άδειας από τη διοίκηση της Σχολής, κατά τα προβλε- 
πόμενα από τον εσωτερικό κανονισμό του Ιδρύματος. 

(η) Όροι ή συμφωνίες μεταξύ επιστημονικών υπευθύνων και των 
διαφόρων εξωπανεπιστημιακών φορέων χρηματοδοτήσεως, πέραν εκεί¬ 


νων που έχουν γνωστοποιηθεί στην Επιτροπή του Ειδικού Λογαρια¬ 
σμού, είναι ανεπίτρεπτοι. Αν περιέλθει σε γνώση της επιτροπής του Ειδι¬ 
κού Λογαριασμού τέτοια περίπτωση, η Επιτροπή είναι υποχρεωμένη να 
παραπέμψει το θέμα στη Σύγκλητο του Ιδρύματος. 

(θ) Με το πέρας κάθε ερευνητικού προγράμματος, η Γραμματεία του 
Ειδικού Λογαριασμού εκδίδει οικονομικό απολογισμό στον οποίο αναλύ¬ 
ονται όλες οι κατηγορίες δαπανών που πραγματοποιήθηκαν στη διάρ¬ 
κεια εκτέλεσης του προγράμματος. 

Άρθρο 55 

Διάδοση των αποτελεσμάτων των ερευνών; - Απολογισμός 

(α) Εντός δύο μηνών μετά το πέρας κάθε ερευνητικού προγράμμα¬ 
τος, συντάσσεται από τον αρμόδιο επιστημονικό υπεύθυνο, πλήρης έκ¬ 
θεση με τα αποτελέσματα της ερευνητικής εργασίας. Αντίτυπα των εκ¬ 
θέσεων αποστέλλονται: στην Επιτροπή Ερευνών και στον φορέα χρημα¬ 
τοδότησης του αντίστοιχου ερευνητικού προγράμματος. 

(β) Τα αποτελέσματα του ερευνητικού προγράμματος γίνονται γνω¬ 
στά με ανακοινώσεις σε συνέδρια, δημοσιεύσεις σε επιστημονικά περιο¬ 
δικά, σεμινάρια κ.λπ. Στις δημοσιεύσεις κ.λπ. πρέπει να μνημονεύεται ο 
χρηματοδοτικός φορέας που στήριξε μέρος ή το σύνολο της ερευνητικής 
εργασίας. 

(γ) Ανάτυπα των δημοσιευμάτων ή ανακοινώσεων θα πρέπει να κα¬ 
τατίθενται στη Γραμματεία του Ειδικού Λογαριασμού. 

(δ) Οι δαπάνες για τη διάδοση των αποτελεσμάτων βαρύνουν τον 
προϋπολογισμό του ερευνητικού προγράμματος. 

(ε) Από τις προσόδους από εμπορική εκμετάλλευση ευρεσιτεχνιών, 
που προκύπτουν από ερευνητικά προγράμματα, ποσοστό 5% αποδίδε¬ 
ται στο Γ.Π.Α. και ένα πρόσθετο ποσοστό 5% στον Ειδικό Λογαριασμό. 

(στ) Εντός του μηνός Φεβρουάριου εκδίδεται με ευθύνη του Προέδρου 
ο ετήσιος απολογισμός λειτουργίας του Ειδικού Λογαριασμού, ο οποίος 
υποβάλλεται στη Σύγκλητο. 

Άρθρο 56 

Έκδοση επιστημονικού περιοδικού 

(α) Για την αξιοποίηση και ευρύτερη διάδοση των αποτελεσμάτων 
της Επιστημονικής Έρευνας στον Ελληνικό χώρο αλλά και το εξωτε¬ 
ρικό, η Επιτροπή Ερευνών, εκδίδει και διαχειρίζεται επιστημονικό πε¬ 
ριοδικό υπό τον τίτλο «Χρονικά του Γεωργικού Πανεπιστημίου Αθηνών» 
για την ελληνική έκδοση και «Αηηβΐβ οί Λβ Α^ηοιιΙΐιΐΓ&Ι ϋηίνβΓδίΐγ οί 
ΑΐΗεηδ» για την ξενόγλωσση. 

(β) Η συντακτική Επιτροπή του περιοδικού απαρτίζεται από τα μέλη 
της Επιτροπής Ερευνών και τους Διευθυντές των Τομέων του Γ.Π.Α., 
με Πρόεδρο, τον Πρόεδρο της Επιτροπής του Ειδικού Λογαριασμού. Η 
συντακτική Επιτροπή με ευθύνη της ορίζει κριτές αξιολόγησης και έχει 
τη διακριτική εξουσία αποδοχής ή μη των επιστημονικών εργασιών που 
υποβάλλονται προς δημοσίευση. 

(γ) Για την οικονομική υποστήριξη της έκδοσης του περιοδικού, τίθε¬ 
ται με απόφαση της Συγκλήτου στη διάθεση της Επιτροπής Ερευνών 
και σε ειδικό Τραπεζιτικό Λογαριασμό ποσοστό από το παρακράτημα 
του άρθρου 54, παράγραφος (γ), καθώς και από τους πόρους του άρ¬ 
θρου 51, του παρόντος οδηγού. Η Επιτροπή Ερευνών μπορεί να αναζη¬ 
τήσει πόρους για την έκδοση του περιοδικού και από άλλους φορείς, 
όπως Υπουργείο Πολιτισμού κ.λπ. 

(δ) Η οργάνωση, στελέχωση και λειτουργία της υπηρεσίας εκδόσεως 
του περιοδικού είναι υπό την άμεση εποπτεία και ευθύνη της Επιτροπής 
Ερευνών. 

(ε) Η Συντακτική Επιτροπή, στα πλαίσια των εκδοτικών δραστηριο¬ 
τήτων του Περιοδικού, μπορεί να οργανώνει συνέδρια ή επιστημονικές 
συναντήσεις ή ημερίδες, και να εκδίδει τα πρακτικά των συνεδριάσεων. 

(στ) Τα εκδοτικά δικαιώματα και οποιοιδήποτε πόροι προκύπτουν 
από την εκδοτική δραστηριότητα του περιοδικού, περιέρχονται αυτοδί¬ 
καια στους πόρους του περιοδικού. 

(ζ) Το περιοδικό διατίθεται δωρεάν στο διδακτικό προσωπικό του 
Ιδρύματος, και τους μεταπτυχιακούς φοιτητές υποψήφιους διδακτορι¬ 
κού. Στους φοιτητές του Ιδρύματος και το λοιπό προσωπικό διατίθεται 
στην τιμή του 50% του κόστους εκδόσεως του περιοδικού. 

Ένας αριθμός αντιτύπων (περίπου 100 συνολικά) διατίθενται από 
την Επιτροπή Ερευνών, δωρεάν, στη Βιβλιοθήκη του Ιδρύματος, στην 
Εθνική Βιβλιοθήκη της Ελλάδας, στο Γεωτεχνικό Επιμελητήριο Ελλά¬ 
δας, στο Υπουργείο Εθνικής Παιδείας και Θρησκευμάτων, στο Υπουρ¬ 
γείο Γεωργίας, και σε άλλους Δημόσιους Οργανισμούς και Υπηρεσίες. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η τιμή πωλήσεως του περιοδικού, ύψος συνδρομών κ.λπ. καθορίζο¬ 
νται κατ’ έτος από την Επιτροπή Ερευνών, με μη κερδοσκοπικά κριτή¬ 
ρια. 

Άρθρο 57 
Γενικές διατάξεις 

Γιά περιπτώσεις ή προβλήματα, που ενδεχόμενα μπορούν να προκύ- 
ψουν και για τα οποία δεν υπάρχει πρόβλεψη, επιλύονται από τη Σύ¬ 
γκλητο του Ιδρύματος, μετά από εισήγηση της Επιτροπής Ερευνών. Οι 
σχετικές αποφάσεις της Συγκλήτου αποτελούν συμπληρωματικές κανο¬ 
νιστικές διατάξεις του οδηγού αυτού. 

Άρθρο 58 
Ειδικές διατάξεις 

Στους χρηματοδότες, εφόσον το ζητήσουν, χορηγούνται έγκυρες βε¬ 


βαιώσεις για το χρηματικό ποσό που κατέθεσαν στον Ειδικό Λογαρια¬ 
σμό Ερευνών, για οποιαδήποτε νόμιμη χρήση. 

Άρθρο 59 
Ισχύς 

1. Η ισχύς του παρόντος εσωτερικού κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

2. Από την ισχύ του παρόντος κανονισμού καταργείται κάθε διάταξη 
με την οποία ρυθμίζονται θέματα που αντιμετωπίζονται με τον παρόντα 
κανονισμό. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 2 Μαρτίου 1990 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΔΕΣΠΟΤΟΠΟΥΛΟΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τήλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχο ς τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 
Απά25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 Κωδικός ( 


Η ετήσια συνδρομή είναι: 


α) Για 

το Τεύχος Α' \ 

Δρχ. 

8.500 

β) 

» 

» 

» 

Β - 

» 

12.500 

Υ) 

» 

» 

» 

Γ’ 

» 

5.000 

δ) 

» 

» 

» 

Δ - 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμη.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. &Ε.Π.Ε. 

• » 

25.000 

ια) 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















